रवि शाक्य, इखार्छे, यल 


5प्च शिक्षाय नेपाल-भाषा च साहित्य 


(नेपालभाषा स्नातकोत्तर न्हापांगु दँया ब्वँज्वलंया अभिमुखी मुंज्या - ११२० या पौमुना 


संपादक 
काशीनाथ तमोट 
सहप्राध्यापक 


कार्यकारी संपादक 
ओमकारेश्वर श्रेष्ठ 
उपप्राध्यापक 





त्रिभुवन विश्‍वविद्यालय 


नेपालभाषा केन्द्रीय विभाग 


चैन लाकौल स्मृति भवन 
पाटन संयुक्त क्याम्पस 
यलध्वखा, यल 
ने. सं. ११२० तछला 


5प्च शिक्षाय नेपाल-भाषा च साहित्य 


(नेपालभाषा स्नातकोत्तर न्हापांगु दँया ब्वँज्वलंया अभिमुखी मुंज्या - ११२० या पौमुना 


संपादक 
काशीनाथ तमोट 
सहप्राध्यापक 


कार्यकारी संपादक 
ओमकारेश्वर श्रेष्ठ 
उपप्राध्यापक 





त्रिभुवन विश्‍वविद्यालय 


नेपालभाषा केन्द्रीय विभाग 


चैन लाकौल स्मृति भवन 
पाटन संयुक्त क्याम्पस 
यलध्वखा, यल 
ने. सं. ११२० तछला 


पिकाक: 


न्हापां 
तिथि 

थाकू 


नेपालभाषा केन्द्रीय विभाग 
चैन लाकौल स्मृती भवन 
पाटन संयुक्त क्याम्पस 

यल ध्वखा, यल 

फोन ल्या: ५४१-९९४ 


निस: पा: 
ने. सं ११२० तदला 
१०० तका 


भिन्तुना प्रिण्टर्स 
च-३-२५१ किलाग:, येँ । 
फोन ल्या: २२२-६०६ 


नेपालभाषा एम.ए. न्हापांगु दँया ब्वॅज्वलंया 
अभिमुखीकरण गोष्ठीया 
ज्याइव: 


सभानाय : विभागीय प्रमुख काशीनाथ तमोट 
२०५७ ज्येष्ठ २१ शनिबार “११२० तछ्चलाथ्व १ 


सत्र डु ही विषय प्रस्तुतकर्ता एकाइ शिर्षक 
न्हापांगु ११.३०-१.३९ सामान्य भाषाविज्ञान उपप्रा. डा. रुद्रलक्ष्मी श्रेष्ठ रुपविज्ञान 

प्रा. डा. सुन्दरकृष्ण जोशी वाक्यविज्ञान 
निग्‌गु समालोचन प्रा. माणिकलाल श्रेष्ठ नेपालभाषा समालोचना 


२०५७ ज्यष्ठ २२ आइतवार /११२० तछलाथ्व २ 
न्हापांगु . ११.०० - १.३० पुलागु साहित्य व नेपाल लिपि उपप्रा. तुलसीलाल सिं पुलागुं साहित्य 
उपप्रा. ज्वाला स्थापित व 


सहप्रा. काशीनाथ तमोट नेपाललिपिविज्ञान 
उपप्रा. पुष्पानन्द शाक्य नेपाललिपी दुनेया ल्या:ग्व: 


निगूगु २.०० - ४.०० काव्य साहित्य व गद्य साहित्य उपप्रा. पूर्णवहादुर वैद्य आधुनिक काव्यया प्रवृत्ति 
उपप्रा. डा. चुन्दा वज्राचार्य माध्यामिक गद्य साहित्य 


थाय 
नेपालभाषा केन्द्रीय विभाग 
चैन लाकौल स्मृति भवन 
पाटन, बहुमुखी क्याम्पस 
यलध्वाखा, यल 


नेपालभाषा एम. ए. न्हापांगु देया ब्वॅज्वलं 


(साराश) 

संकेत ल्या: विषय एकाइ न्वचु मु न्वचु 
नेभा १०१ सामान्य भाषाविज्ञान १५० 
एकाइ | परिचयात्मक अध्ययन ३० 

| वर्णणात्मक भाषाविज्ञान १२० 

क वर्णविज्ञान ३० 

ख रुपसन्धि व उकिया परिवर्तन १० 

ग रुपविज्ञान ३० 

घ अर्थविज्ञान २० 

ड़ वाक्यविज्चान ३० 
नेभा ५०२ समालो चना १५० 
एकाइ | नेपालभाषा समालोचना ४५ 

| पाश्चात्य समालोचना ४५ 

॥ संस्कृत काव्यज्ञान ३८ 

IV साहित्य सम्बन्धी विभिन्न सिद्धान्त २२ 
नेभा ५0०३ पुलांमु साहित्य व नेपाललिपि १५० 

लिखित परीक्षा (पृ. ल्या.) - ८० 
(अ) आलेखन (पू. ल्या.) २० 
पुलांगु साहित्य 

एकाइ | साहित्यया पृष्ठभूमि १५ 

॥ -पुलागुं काव्य २० 

॥४ पुलागु प्याखं २० 

IV पुलागुं बाखं २०- 

(बा) नेपाल लिपि 
एकाई | लेखन प्रणाली १५ 

॥ लिपिविज्ञात १५ 

I लिपि अभ्यास व आलेखन ३०. 

IV आलेखनसंम्पादन ३० . 
नेभा ५०४ काव्य साहित्य (माध्यमिक तथा आधुनिक) ँ १५० 
एकाई | प्रवन्ध काव्य २५ 

॥ फुटकर काव्य २५ 

It फुटकर : आधुनिक काव्य १ ४० 

IV फुटकर : आधुनिक काव्य २ ६० 
नेभा ५०५ गद्य साहित्य (माध्यामिक तथा आधुनिक) १५० 
एकाइ | माध्यमिक कालया गद्य साहित्य ३० 

॥ आधुनिक कालया गद्य साहित्य १२० 

क. विधा परिचय २० 

ख न्हूबाखे २५ 

ग निवन्ध २५ 

घ उपन्यास २५ 


ङ गद्य नाटक (पूधाः प्याखं, छधाः प्याखं व ख्यालः) २५ 


सम्पादकीय 


त्रिभुवन विश्वविद्यालयं थुगुसी स्नातकोत्तर तगिंया च्यागू पत्रयात थकया: भिगू पत्रया न्हूगु ब्वॅज्वलं दयूकल व 
ब्वंकेज्या नं न्ह्याकल । न्हगु जूगुलिं त्रि. विं. फुक्क विषयया स्नातकोत्तर न्हापांगु देया ब्वँज्वलंया अभिमुखी मुँज्या याकेगु 
झ्वलय्‌ नेपालभाषायात नं उकिया व्यवस्था याकल । नेपालभाषा स्नातकोत्तर शिक्षक पुच:या मुँज्या ने. सं. ११२० 
सिलाच:ऱ्हयखुन्हु च्वना: व न्हापांगु दँया ब्वँज्वलंया न्यागुलिं पत्रया क्वयूबिया एकाइया अभिमुखी ज्यापौ च्वकेगु निर्ण यात 


नेपालभाषा स्नातकोत्तर ब्वॅज्वलं 


व अन्तिमय्‌ पहलं च्वज्या जुल । गथे - 


नेभा ५०१ 
नेभा ५०२ 


नेभा ५०३ 


नेभा ५०४ 


नेभा ५०५ 


अभिमुखी गोष्ठी शिक्षकपिंत विषयगत ज्ञान थकाय्‌त अभिमुख यायूत याइगु खः, तर थ्व ब्वॅमिपिनि लागि नं उत्तिक 
मा:गु खँ खः । त्रिभुवन विश्वविद्यालयं या:गु गुलिखे अभिमुखी मुँज्यापौ मुंज्याय्‌ व सहभागी शिक्षकतय्‌ दथुइ जक सीमित 
जुयाच्वन, विद्यार्थीतय्थाय्‌ तक मथ्यं । थ्व खँयात वा:चाय्‌का: विद्यार्थी हित हे सर्वोपरि तायूका: मुँज्यापौयात मुँज्याय्‌ सीमित 
मयासे सार्वजनिक यायूत थ्व मुना पिथने ज्या जूगु खः । थुकिया प्रकाशनं ब्वँज्वलँया मगा:यात नं छुं भचा जायूकेगुज्या जूगु 


दु । 


न्हयूनुया दुने हे सफ टाइप निसें छापेययाना: पिकया वियादीगुलि भिन्तुना प्रिण्टर्सया पासापिं बसन्त शाक्य, 


प्रस्तावित 
सामान्य भाषाविज्ञान 
एकाइ २.२ रुप विज्ञान 
एकाइ २.५ वाक्यविज्ञान 
समालोचना 
एकाइ १ नेपालभाषा समालोचना 
एकाइ ४ साहित्यसम्बन्धी विभिन्न सिद्धान्त 
अ. पुलांगु साहित्य 
पुलांगु साहित्यया रुपरेखा 
आ. नेपाललिपि 
एकाइ २ लिपिविज्ञान 


काव्य साहित्य (माध्यमिक तथा आधुनिक) 
एकाइ ३ फुटकर (आधुनिक काव्य) 
आधुनिक काव्यया प्रवृत्ति 


गद्य साहित्य (माध्यमिक तथा आधुनिक) 
एकाइ १ माध्यमिक गद्य साहित्य 


पर्शुराम श्रेष्ठ, सुनील कायस्थ व श्रृजन थ्रेष्ठयात सुभाय्‌ देछाय्‌ । 


वास्तविक 


रुप : परिभाषा व वर्गीकरण 
नेपालभाषा वाक्यया संरचना 


नेपालभाषा समालोचना 


पुलांगु नेपालभाषा साहित्यय्‌ छपुलु 


नेपाललिपि विज्ञान - सामान्य परिचय 
नेपाललिपी छूयलात:गु ल्याःग्वः 


आधुनिक काव्यया प्रवृत्ति 


माध्यमिक गद्य साहित्यय्‌ छपुलु 


पद १७. ४७ 


विषय 
सम्पादकीय 
रुप : परिभाषा व वर्गीकरण 
नेपालभाषाया वाक्य संरचना 
नेपालभाषाया समालोचना 
पुलांगु नेपालभाषा साहित्यय्‌ छपुलु 


नेपाललिपिविज्ञान-सामान्य परिचय 


नेपाललिपी छयलात:गु ल्या:ग्व: 
नेपालभाषाया आधुनिक काव्यया प्रवृति 
नेपालभाषा माध्यामिक गद्यय्‌ छपुलु 
गोष्ठी प्रतिवेदन 


धल: 


च्वमि 


उपप्रा. डा. रुद्रलक्ष्मी श्रेष्ठ 
प्रा. डा. सुन्दरकृष्ण जोशी 
प्रा. माणिकलाल श्रेष्ठ 
उपप्रा. तुलसीलाल सिंह 
उपप्रा. ज्वाला स्थापित व 
सह प्रा. काशीनाथ तमोट 
उपप्रा. पुष्पानन्द शाक्य 
उपप्रा. पूर्णबहादुर बैद्य 
उपप्रा. डा. चुन्दा वज्राचार्य 


शिक्षण सहायक ईश्वरीमैया श्रेष्ठ 


रुप - परिभाषा व वर्गीकरण 


- डा. रुद्रलक्ष्मी श्रेष्ठ 
१. सामान्य परिचय : 


रुपविज्ञान धइगु ध्वनिविज्ञान व वाक्यविज्ञान निगूया दथुइया संरचनाया स्तर खः । थुकी रुप (M07) वा पद व छुं 
अंशय्‌ वाक्यांशया संरचना. सम्बन्धी विभिन्न दृष्टिकोणं अध्ययन याइगु जूगुलिं थुकियात गुम्हगुम्हेसिनं 'रुपविज्ञान’ धाय्‌गुया पलिसा 
'पदविज्ञान' नं धाय्‌गु याः । 

खतु 'भाषाविज्ञान’ स्वया: 'व्याकरण' शब्दया इतिहास पुलां, गुगु यथार्थतायात पाणिनिया व्याकरण 'अष्टाध्यायीं' पुष्टि या: । 
पाणिनिया ई थ्यंमथ्यं (५००-४०० ई. पू.) मानय्‌ याना वयाच्वंगु दु सा भाषाविज्ञानया ल्याखं अध्ययन याय्‌गु सुरु जूगु १९ गूगु शदी 
वया तिनि जूगु खं भाषाविज्ञानया इतिहासं क्यनाच्वंगु दु । १९ गूगु शदीरिखे पाश्चात्य देय्या संस्कृतया विद्वान तथा भाषाविदपिसं पाणिनिया 
अष्टाध्यायी व्याकरणयात लुइकेया नापं प्रकाशय हय्‌गु समेत ज्या या:गु खनेदु । अले व इलय्‌ हे 'रुपिम वा रुपग्राम” 
(morpheme) या वैज्ञानिक धंगं विश्लेषण यायगु ज्या जुड धुंकूगु व पाश्चात्य मुलुकया भाषाविदपिं उकि प्रभावित जूगु खं 
भाषाविद्‌ आ. एच. रविनस्‌ (१९७८:१९३) या निम्न वाक्यं प्रमाणित याः - 


“Recognition of the status of the morpheme in linguistic analysis was one 
of the achievements of the ancient Indian linguists, of whom Panini is the most 
famous, and this is one of the debts Western linguistic scholorship owes to 
Indian work, which became known ‘in Europe during the course of the 
ninteenth century." . 

थुकथं व्याकरणया इतिहास पुलां सां आ: वया थुकीत भाषाविज्ञान अन्तर्गत अर्थात्‌ उकिया नं स्वथी कथंया विषय / वस्तु 
(contents/form) शब्दभण्डार, व्याकरण व अर्थविज्ञान मध्ये छगुली अर्थात्‌ व्याकरण दुने लाकाःतःगु दु । व्याकरणयात नं निब्व 
(रुपविज्ञान व वाक्यविज्ञान) य्‌ ब्वथलातःगु दु । भाषाविज्ञानया मेमेगु विषय स्वया: रुपविज्ञान सम्बन्धी न्हयसः तय्गु अर्थात्‌ थुकिया 
अध्ययन, अन्वेषण यायगु ज्या पी. एच्‌. मायथ्यूज (१९७४:३(४) याकथं सन्‌ १९४० रिखेनिसँ शुरु जूगु ख:सां थ्व सम्बन्धी च्वसु च्वयूगु 
वा लिपिबद्ध यायगु ज्या सन्‌ १९५५ लिपा हे जक जूगु खने दु । 


२. परिभाषा 


२१ रुप व पदया भिन्नता 

| च्वय्‌ उल्लेख जूकथं 'रुपविज्ञान' यात 'पदविज्ञान' नं धायूगु या: । थन न्ह्यसः दं वड, 'पद' व 'रुप' धइगु छु ? 
भाषाया एकाइ वाक्य खः, अर्थात्‌ वाक्ययात नं विभिन्न वाकभाग वा शब्द वर्गय्‌ (074 ०85525) य्‌ कचा थले फ्‌ । 
अथे हे शब्दयात नं रुपय्‌, रुपयात नं ध्वनी कचा थले फ॒ । अथे ला छथी ध्वनिया जक नं शब्द जुइफ । छथी वा त:थी रुपया 
शब्द नं जुइफु । मेकथं धाय्‌गुख:सा छथी वा छथी स्वया: अप्व: ध्वनिया गथे रुप वा शब्द जुइ; अथे हे छगू वा छगू स्वयां 
अप्व: शब्द मिले जुया: वाक्य जुइ । थन “शब्द' सामान्य अर्थय्‌ प्रयोग जूगु दु । तर थुकी भचा दुने थ्यंक दुहाँ वना स्वलधा:सा 
संस्कृत थज्यागु भायया शब्दकोशय्‌ वियात:गु सामान्य वा मूल अर्थात्‌ कोशीय शब्द व भायूया वाक्यय्‌ छयलात:गु 'शब्द' छगू 
हे मखु । वाक्यय्‌ छयलात:गु शब्दय्‌ छुँ अजोगु तत्व नं दइ, गुकिया लिधेसाय्‌ वाक्यय्‌ दुने च्वंगु मेगु शब्दनापया स्वापु खने 
दइ । भोलानाथ तिवारी (१९७८:१७७) या कथं यदि वाक्यया दुनेया शब्दय्‌ छगूया मेगु नाप सम्बन्ध खने मदुसां वा क्यने 
मफुसा वाक्य बनय्‌ हे जुइ मखु ।” थुकि नं 'शब्द' या निगू रुप दु धैगु खँ स्पष्ट जूगु खनेदु । छगू जुल शुद्ध वा मूल रुप गुगु 
कोशय्‌ दुथ्यानाच्वंगु रुप खः सा निगूगु रुप - छुं नं कथंया सम्बन्धः तत्वं युक्तगु रुप खः । थुकथं वाक्यय्‌ छयलेत ल्वःग्‌ 
शब्द हे 'पद' खः । संस्कृतय्‌ क्रियाया मूलयात धातु व नां खंग्व:या मूलयात प्रतिपदिक धाइ । निगुलिंयात प्रकृति नं धया 
वयाच्वंगु खनेदु । अले सम्बन्धय्‌ स्वायत तने हइगु सर्गयात प्रत्यय (8002) धाइ । निथिकं रुप मिले जुया अर्थात्‌ मूल व 
प्रत्यय स्वाना: दयाच्वंगुयात 'पद' घाइ । पाणिनिं पदया भारिभाषित थुकथं यानातःगु दु - “सुप्तिङन्तं पदं” अर्थात्‌ सुप वा 
तिङ्‌ (नाम व क्रिया प्रत्यय) गुगुया अन्तय्‌ दइ, व हे 'पद' जुइ दसुया लागी आम्र 'अं' शब्दयात कायफु -थ्व छगू मूल ख: । 

|) 


2) 


3) 


“आम्र' या प्रतिपदिक रुपयात संस्कृतया वाक्यय्‌ छयले फइमखु । वाक्यय्‌ छयलेत थुकी सम्बन्ध स्थापित याइगु अर्थात्‌ सम्बन्ध 
सूचक तत्व स्वाना: जक वाक्यय्‌ छयले फइ ; गथे - आम्रं फलति । थुकी /आम्र/ मूल जुल, अले अनुस्वार /-/ मेगु रुप 
अर्थात्‌ प्रत्यय वा विभक्ति जुल; अले आम्रं (आम्र + -) पद जुल । गुगुं भाषा ग॒गुं शब्द रुप' व 'पद' छगू हे नं जुइ फु; गथे 
- अंग्रेजीया शब्द /#९॥।/ छगू पद नं खः; छगू रुप नं खः । उकिं गुम्हं गुम्हसिनं पदया हे पर्यायकथं रुप (M0rph) 
छूयला वयाच्वंगु दु । थुकथं गुगुं खँग्व: पद व रुप छगू हे जुइवं छगू तुं मखु । थुकी नं भेद दु। 'पद' छगू स्वयां अप्वः रुप 
स्वाना: नं दयाच्वंगु दुसा फुक्क रुप 'पद' जुड मखु । थ्व खँयात अझ स्पष्ट यायूत रुपयात गुम्हसिनं गुकथं परिभाषित याना 
त:गु दु, उकी छक: कला स्वय्‌गु जुड - 

l) “Any phonemic shape or representative of a phoneme is morph," 
(Hockett 970) 

अर्थात्‌ “छुँ नं ध्वनिग्रामिक आकृति अथवा ध्वनिग्राम (900८९) या निरुपण हे रुप खः ।” 

थुकिं रुपया आकृति ध्वनिग्रामया रुपय्‌ स्पष्टकथं जुड धइगु खं व्यक्त जूगु खनेदु । 

2) "Any morph can be recorded as a phoneme or pattern of phonemes" 
(George P. Faust:I984) 

अर्थात्‌ “छुँ नं रुपयात ध्वनिग्राम वा ध्वनिग्रामया प्रतिरुप कथं लिपिबद्ध यायफु ।” 

दसुया लागि च्वय्‌ उल्लेख जूगु 'आम्र' /आम्र/+/-/ यात कायफ्‌ । /आम्र/ यात ध्वनिग्राम कथं व /-/ यात ध्वनिग्रामया 
प्रतिरूप कथं रिकर्ड यायफ । 

3) "Morph - (is) phonological or orthographical representation of a 
~> morpheme." (Hartmann and Storks, 976:45) 

अर्थात्‌ “रुपग्रामया ध्वन्यात्मक वा वर्णया रुपादिकीय नियम (orthographical) कथंया निरुपण हे रुप खः ।” 

च्वय्‌ उल्लेख स्वंगू कथंया परिभाषां 'रुप' धइगु साकार जुइ, गुकियात *वनिग्रामकथं वा उकिया प्रतिरुपकथं निरुपण वा 
लिपिबद्ध यायफुगु व रुपग्रामया रुपादिकीय नियमकथंया निरुपण हे रुप खः धइगु क्व:जित । 

थुकथं थन 'पद' व 'रुप' या भेद छगूकथं स्पष्ट जूगु खनेदु । तर पूर्ण रुपय्‌ अयोगात्मक ($0।4/n) चीनिया भाय्‌ आदि 
थें जा:गुली शब्द व पदया भेद मदु । वाक्यय्‌ दुने छगूया मेगुनापया सम्बन्ध क्यनेत सम्बन्धसूचक तत्वया आवश्यक मदु । 
शब्दया स्थानं हें छगूया मेगुनापया सम्बन्ध क्यनी । थाय्‌ हिलेवं व्याकरणिक श्रेणी नं हिली; गथे - 


Wang zutian 0४ le Jiang 
(वाड्क) (चोथियान्‌) (ता) (ल) (च्याङ्ग) 

वाङ - कर्ता म्हिगः दा-ये भूतकालिक निपात च्याङ्ग - कर्म 
“वाडं म्हिगः च्याङ्गयात दाल” | 

Jiang ZzubOtian 09 le Wang 
(च्याड) (चोथियान्‌) (ता) (ल) (वाङ्ग) 
च्याङ्‌ - कर्ता म्हिगः दा-ये भूतकालिक निपात वाड - कर्म 


“च्याडं म्हिगः वाडयात दाल ।” 


च्वय्‌ (१) व (२) वाक्यय्‌ नां खँग्व:या थाय्‌ हिलेवं कर्ताया कर्म व कर्मया कर्ता जू वंगु दु । 

अंग्रेजी भाय्‌ नं आंशिक रुपय्‌ अयोगात्मक जूगुलिं उकी नं च्वय्‌ न्ह्यथना थेंजा:गु अर्थात्‌ सम्बन्ध सूचत तत्व मदयूकं हे स्थान 
प्रधान कथं अर्थ स्पष्ट जुयाच्चंगु उदाहरण दु, गथे - 

Peter killed John. 4) John killed Peter. 


बडे २ ७ 


3.२ रुपग्राम (mMorpheme) 
रुपविज्ञानय्‌ रुपग्रामया आपालं महत्व खनेदु । रुपग्राम वा रुपिम (हरएाफ़ाथ॥८) धइगु छु खः , सीके माःगु दु ।. 
थुकियात कया: विभिन्न भाषादिपिसं थ:त ता:कथं परिभाषित यानात:गु खनेदु - 


]) Morphemes are the smallest individually meaningful elements in 
the utterance of a language.” (Hockett, I958:]23) 
अर्थात्‌ “रुपग्राम भाषा उच्चर (न्वसः) या दक्वसिवे चीघंगु अर्थयुक्त एकाइ तत्व खः ।” 


दसू - ई, ला, मनू आदि । 

2) "A morpheme is the smallest bit of language which has a meaning,- and 
moreover this meaning is different from (contrasts with) the meaning of all the other 
morphemes in the language. Two things follow from this. Firstly, if you add a 
morpheme to an utterance, or take one away, by definition you alter the meaning of 
“that utterance. | 

Secondly, if you ‘try to analyse a morpheme into its constituents, it loses its identity, 
and you end up with a sequence of meaningless noises.” - (David Crystal, 973:93) 

अर्थात्‌ “रुपग्राम भाषाया दक्वसिवे चीघंगु कचा खः, गुकिया अर्थ दइ - अले थुकिया अतिरिक्त थ्वया अर्थ मेगु (व्यतिरेकं याना) 
मेमेगु फुक्क रुपग्रामया अर्थ स्वयां पाइ । थुकि निगू खें थुइकी - 

न्हापांगु - यदि न्वसलं (६६९7३०८९) य्‌ छुं मेगु रुपग्राम स्वात वा लिकाल कि निश्चय न व न्वसःया अर्थ पाना: 
वनी । ही 


निगूगु - यदि छुँ रुपग्राम, गुकिया घटक (अवयव) यात वियोग यायूगु कोशिस यात धा:सा उकिया थःगु अस्तित्व दइमखु 
अर्थात्‌ व रुपग्राम जुइ मखु, व अर्थ मदुगु स:या श्रृंखला जक जुइ ।” 

दसु - nation, national, nationalize, denationalize, denationalization थुकी लितँसा 
वा न्ह्यतँसा वा लितँसा स्वाना:वंलिसे अर्थ नं पानावन । यदि छथिकं जक रुपग्राम दुगु {02/00} या घटकयात गथे - 
/mation/ वा /nati-00/ कथं अलग वा वियोग यायूत स्वतधा:सा थ्व अर्थ मदुगु स:(इ्व:) जक जुइ । 

३) *रुपऱाम मेगु रुप नाम ध्वनितात्त्विक - अर्थतात्त्विक कथं ज्वःमलाःगु भाषिक रुप खः ।” - 
(ब्लूम्‌फिल्ड्, १९६३:१६१) 


दसु- क) कुसि/ससि - यासि’ 
ख) बःसि/पासि/तुसि - यासि’ 
ग) जासि/ज:सि/फ्वसि - या'सि' 


थ्व स्वंगलं 'सि’ ध्वनितात्त्विककथं ज्व:ला:सां अर्थतात्त्विक कथं ज्वःमलाःगु भाषिक रुप अर्थात्‌ स्वंगू अलग अलगगु रुपग्राम 
खः । 
4) "Morpheme - the smallest part of a word that has meaning of its own. 


Morphemes may be words, prefixes, suffixes or endings that show inflection,” - (The 
World Book. Encyclopedie : 995) 


अर्थात्‌ “रुपग्राम खँग्व:या दक्वसिवय्‌ चीधंगु ब्व खः, गुकिया थःगु हे अर्थ दइ। रुपग्राम शब्द, न्ह्यतंसा, लितंसा नं जुइ फु 
अथवा थुकिया अन्तं रुपान्तरण क्यनी ।” 


दसुया लागी दोलखा भाषिकाया 'वप्तेचाउ' शब्दयात काय्‌ - 
वष्तेचाउ - /व + पड) + तेक) + चा + उ / 


थ्व न्यागू रुपग्राम दुगु पद ख: । थुकिया प्रत्येक रुपग्रामया थःगु अर्थ दु - 


व - थ' (proximate) सत्तिक थुइकीगु 

प(इ) - 'पाय’ ($2९) आकार थुइकीगु 

ते(क) - 'ति' (9000) अन्दाजी थुइकीगु 

चा - 'चा' (diminutive uff।%) चीधं थुइकीग्‌ 

उ - विशेषणिक व्युत्पादक लितंसा 

शाब्दिक अर्थ - “थपायचातिधंगु' (व-पइ-तेक-चा-उ) लाक्षिणिक अर्थ 'चीकिचाधंगु' 

मगु छगू दसु काय्‌ - मताछू - /म/ /ता/ /छु/ 
न्ह्यतंसा धातु. लितंसा 

५) “खर्ब: रुपग्राम पुचः वा छगूया जक नं जुद्द फु ।” 
दसु - कासा, मचात, ततांकेहेपिं -. पुचः 

कथि,.: . चुकू, हु ज्या - छगू 
6) "A morpheme does not necessarily ‘consist of phonemes,'.but : ill 


morphemes. are statable in terms .of phonemes.” (H. A. Gleason Jr.) 

अर्थात्‌ 'रुपग्राम ध्वनिग्राम दुगु जुड धइगु आवश्यक मदु, तर फुक्क रुपग्रामयात ध्वनिग्रामया स्थिति (दुगु) या रुपय्‌. नं 
अभिव्यक्त यायूजिउ ।” 

थुकिं रुपग्राम साकार रुपय्‌ अर्थात्‌ ध्वनिग्राम कथं जक प्रस्तुति जुड धइगु मदु, अर्थात्‌ ध्वनिग्रामया रुपय्‌ मदय्‌ नं फु । तर 
थुकीत दुगु कथं कयने फु 

दसुया लागी च्वय्‌ उल्लेख जूगु अंग्रेजी /€॥६/ यात हानं छक: थन कयास्वय्‌ । च्वय्‌ थुकीत रुप कथं छथी जक खः 
धइगु खं उल्लेख जुइ धुंकल । अवश्य नं थ्व 'पद' रुपकथं छथी हे खः । तर रुपग्राम कथं निथी दु । '€॥£' या मूल 
'20' खः । उकिं थ्व '€॥' पदया स्थिति /80-60/ या बराबर खः अर्थात्‌ मिलित अवस्था खः । 


अथेहे अंग्रेजीया मेगु शब्द '$।९९' यात काय्‌ - थ्व शब्द छबचं नं, अले तःवचं नं खः । छवचंया रुपय्‌ छयलीथाय्‌ 


थुकिया छगू जक रुप दुगु अर्थय्‌ काइ । तर त:वचंया रुपय्‌ छयलीथाय्‌ च्वय्‌ थें /ऽ।€९[-{2/ अर्थात्‌ शून्य (2८70) 
लितंसा सहित याना निथिकं रुपग्राम दुगु अर्थय्‌ काइ । 


प्रत्येक रुप (07h) यात विशेष विशेष रुपग्रामया रुपय्‌ निरुपण यायफु । तर प्रत्येक रुपग्राम (Morpheme) 
यात रुपया ल्याखय्‌ काय्‌ फइमखु, अर्थात्‌ रुप लिपिबद्ध याय्‌ जिउगु जक जुड । अमूर्त जुड मखु । तर रुपग्राम च्वय्‌ धइथें _ 
अमूर्त नं जुइफु । उकि फुक्क भौतिक स्वरुप दुगु रुपग्रामयात रुप नं धाय्‌ जिउ । तर अमूर्त रुपग्रामयात रुप धाय्‌ मजिउ । 
थ्व हे रुप व रुपग्रामया भेद खः । | 


२३ सरुप (Allomorph) : | 


'संरुप' रुपया परिवार दुने लाःगु मध्ये छगू रुप खः, गुगु छगू सुनिश्चितपूर्ण परिवेशय्‌ वइगु समानार्थ थुइकीगु रुपग्रामया हे 
रुप भेद ख: ; गुगुयात निम्न परिभाषां जक अझ स्पष्ट रुपय्‌ पुष्टि याइ - 


"It frequently happens that a particular morpheme is not represented everywhere. by 
the same: morph, but by different morphs in different environments. The alternative 
phonological manifestation or representations of such a morpheme are called 
allomorphs or ‘morpheme alternats' or ‘morpheme variants. An allomorph, therefore, 
is a non-distinctive variant of a morpheme. Or, it may be called a family or class of 

morphs which are phonologically and semantically identical, that is, an allomorph is 
“a family of morphs which are alike in two ways (l) in the allophone of which they 
are composed and (2) in the meaning which they have.’ (Nelson Francis) 

अर्थात्‌ “थ्व जुया च्वं कि खास रुपग्राम न्हयाथाय्‌ नं छगू हे रुपयाकथं मखु कि बरु फरक फरक परिवेशकथं फरक फरक 
रुपया रुपय्‌ प्रस्तुत जुयाच्वंगु दु । अजाग्‌ रुपग्रामया वैकल्पिक ध्वन्यात्मक. अभिव्यक्ति वा निरुपणयात संरुप अथवा रुपिम 
एकान्तरक (morpheme alternats), रुपिमभेद (morpheme variants) धाइ । उकिं संशप 
रुपग्रामया अपुष्ट (॥0॥-4।५६।॥८६।४९) भेद जक खः । अथवा थुकियात रुपया छगू हे परिवार वा वर्गया धायफु, गुगु 
ध्वनितात्तिवक व अर्थतात्त्विक कथं अभिन्न खः, अर्थात्‌ गुगु छगू हे वर्ण दयाच्वंगु संवर्ण व गुकी निहित जुयाच्वंगु अर्थ, थ्व 
निता खया आधारय्‌ 'संरुप' रुपया परिवार खः ।” 


दसुया निम्ति अंग्रेजीया छवचनं त:वचनय्‌ यनेत छूयलीगु /ऽ/ यात काय्‌ फु । थ्व हे '$' (स्‌) परिवेश कथं गनं '>' कथं 
नं उच्चारित जू वनी ; गथे - /८, hat, 00००५, (095 या /ऽ (स)/, कथं व /$ch0०।5, ९१९३, 
४४०65, 6025 आदिया /2 (ज्‌)/कथं व /horses, houses; bridges, roses/ आदिया /7 (इज्‌) । 
अथेहे /0% - 0‰९॥/ या इन्‌, /child-childn/ या /रिन्‌/ जुयाच्वंगु दु । थ्व फुककया आशय छगू हे ख 
फुक्कया अर्थ छगू हे खः ; थ्व फक्क त:वचं दयूकेगु रुपिम खः ।. च्वय्‌ च्वंगु नं परिवेश कथं जक ध्वनि पानाः च्वंगु ख 
अर्थात्‌ अघोषवर्णया लिउ वइथाय्‌ 'स' जुयाच्वंगु दु सा संघोषया लिउ वदथाय्‌ 'ज' जुयाच्वंगु दु । अघोषं वर्ण लिउ सघोष वर्ण. 
वइथाय्‌ 'इज' जुयाच्वंग सम्म खः । 

वर्गीकरण कि 

३.१ शाब्दिक व व्याकरणिक रपग्राम रो 

रोनाल्ड डब्ल्यु लङ्ाकरं (Ronald W. Lanacker) थःगु सफ्‌ 'Language and its :Structure 
धइगु सफुती रुपगामयात शाब्दिक रुपग्राम (L€ca] morpheme) बे “व्याकरणिक रुपग्राम 
(Grammatical ‘Morpheme) याना निथिकय्‌ ब्वथलातः गु: खनेदु । pope od 
छगू शब्दय्‌ वा मूलय्‌ मेगु शब्द तनाः वा व्युत्पादक वा रुपात्मक लितंसा तना: मेगु न्हूगु खंग्वः ज्याय्‌ः जिउगुधात शाब्दिक 
रुपग्राम धाइ, गुकी नाम, क्रिया, विशेषण व क्रियाविशेषण लाका: त:गु दु । थे 

अले व्याकरणिक रुपिम (रुपग्राम) अन्तर्गत some, wth, 9, an, (0, (९ थें जा:गु खँग्व: समावेश ग्राना तःगु दु । 
३.२ मुक्त व बद्ध रुपग्राम | pe 
रुपग्रामयात “मुक्त” व 'बद्ध' या निथिकय्‌ नं व्वथले फु - याकःचा अर्थात्‌ मुक्त रुपय्‌ नं छूयले फइगुयात मुक्त :रुपग्राम' व 
याक: चा छयले फइमखुगुयात बद्ध रुपग्राम धाइ, गुगुया गुथाय गुकथं प्रयोग जुइ धइगु कवय्‌ बिया कथं क्यने जिउ 


हि Ne orpheme) | 
मुक्त (Free) | ॒ बद्ध ound) 
रड का राना काका राकम 
न्ह्यतंसा दुतँसा लितँसा 
(Prefix) (Infix) (Suffix) 


यत्क पानाको य बः त हे र्ब आधार 











(Derivational) (inflectional) (Bound bases) 
वर्ग आहेती क्या व्हि कथंया वर्ग ह्वी कथंया 
(class maintaining) (class changing) 

क) आधार तत्त्व ; 
` आधारभूत अर्थ दुगु खँग्व:या छगू रुपग्रामयात धातु, प्रकृति वा प्रतिपादक धाइ । धातु धायूबले क्रियामूल जुइ । 
प्रातिपदिक धायूबले नाम मूल जुइ । प्रकृति धायूबले क्रिया वा नाम मूल नितां जुइ । थुपिं मुक्त नं जुइ फु, बद्ध नं जुड फ्‌ । 
तरं आधारभूत तत्त्व क्रियामूल वा नामिक मूल जुड । 


दसु १) मचा मचा बद्ध" बद्ध (मूल नितां मखु) 
२) क्यातुगु क्यातु + गु मुक्त + बढ़ (मूल क्यात्‌) 
३). हामा हा+मा मुक्त + मुक्त (मूल नितां) 
४) थुसा थु+सा बद्ध + मुक्त (मूल सा) 
५) बाहय बा + हय्‌ बद्ध + मुक्त (मूल हंय्‌) 


ख) तँसा (Affixes) 
धातु वा प्रतिपादिकया न्ह्य:, लिउ, वा दथुइ तना: विशेष अर्थ थुइकी बद्ध रुप खः । न्ह्य:ने तनीगुयात न्ह्यतसा 
खँग्व: विचय्‌ तनीगु अर्थात्‌ दुने तनीगुयात दुतँसा (0%), अले लिउने तनीगुयात लितँसा धाइ । 
न्ह्यतंसा व लितँसा तना: दुगु नेपालभाषा लगायत मेमेगु भाषाय्‌ यक्व खनेदु । तर दुतँसा तना: खंग्व: ज्याइगु मुण्डा 
भाषाय्‌ दु - 
दसु दल “दाये” । 
दपल “थवंथवय्‌ दाये” 
अथे हे मंझि “मुखिया” 
मपंझि “मुखियात” 


तँसा बिना खंग्व:या दथुया वा अन्त्य माग्व: परिवर्तन जुया:न व्याकरिणक कोटि परिवर्तन जुयाच्वंगु उदाहरण 


यूरोपीय भाषाय्‌ दु - 
दथुमाग्बः हिलाया दसु - 
२. PL, ७०४. PL 
foot feet choose chose 
goose geese mouse mice 
tooth teeth find found etc. 


थुकथं दथुया मांग्वः 7 माग्वं:स: हिला: छवचनं त:वचनय्‌ परिवर्तन जुइ॒गु यात नं दुतंसा सरह मानय्‌ यानाः वयाच्वंगु दु । 
अथे हे लिउने माग्व: हिला: दसु इटालियन भाषाय्‌ खने दु - 
Masculin Ecminine Masculin Feminine 


Singular . nuovo nuova cugino cugina 
Plural .nuovi nuove cugini cugine 
nuovo . new cugino cousin 


थुकथं दथुया माग्व: परिवर्तन जुया: व्याकरणिक कोटि नं परिवर्तन जुइगुल्निं दथुइ परिवर्तित माग्वःयात दुतँसाया रुपय्‌ व 
अन्तय्‌ परिवर्तित जुइंगु माग्वःयात लितँसाया रुपय्‌ नं काय्‌ फु । थजागु दथुइ (अन्तय्‌ परिवर्तित जुइगु माग्व:यात ध्वनि पुनर्स्थापन रुपय्‌ 
नं कयावयाच्वंगु खनेदु । थुकथं तँसा माग्व: हिलाया रुपय्‌ जक मखु 'खण्डेत्तर तँसा रुपय्‌ नं छूयलाः वयाच्वंगु 'यातिना' भाषाय्‌ दु = 

दसु- अ) ई जिंनये' ky - छं नइ 
६४ “'बंनइ' ॥६८ - धवं नयाच्वंगु द' 
आ) नः - आज्ार्थक (गथे - छं जा न ।- | 
इ) नः - खण्डेत्तर तँसा 
(स्वभावबोधक) ( - वं जा न: ) 
ई) खुसी ल: दु - दीर्घता (खण्डेत्तर सर्ग) आदि 
३३ रुपायन व व्यूत्पादनय भेद 


रुपायनात्मक व व्युत्पादक रुपग्राम धइगु हे लितँसा ख: । निगुलिं धातु वा प्रतिपदिक लिउ बइगु बद्ध रुपग्राम खः । उकि 
रुपायन व व्युत्पादनयात लितँसाय्‌ छगू कचा धाय्‌ फु । अथे धायवं थ्व निगूयां छगू हे तुं ज्या मखु । निगूया कार्यगत प्रणालीया 
लिच्व: (परिणाम) कथं पानाच्वंगु दु। 

रुपायनयात कया: विभिन्न भाषाविद्पिसं निम्न प्रकारं परिभाषित याना:त:गु दु - 


१) विशेष प्रकारया वाक्यात्मक सम्बन्ध क्यनेत व व्याकरिणक अर्थया अभिव्यक्ति याय्त कोशीय शब्दय्‌ 
याइगु परिवर्तनयात रुपायन घाइ” -(मोहन शर्मा २०३५:४५) 


ot ५008; inflexion is a change made in the form of a word to express its 
relation to others in the sentence. And in the grammars of particular languages 
the section on inflection unit describe the ‘declensions' of verbs, according IV 
selected models of formation, of paradigms. (Lyons 968:I95) 
3) ... inflectional formations or alternation are those which uniquely 
determine and restrict the grammatical functioning of the resultant word 
form.... (Robins, I978:242) | हि 

.. च्वय्‌ रुपायनयात कया: परिभाषित यानात:गु यात कया: विश्लेषण याय्‌ न्ह्य: व्युत्पादन सम्बन्धी प्राप्त परिभाषाया छक: नं 
अध्ययन यानास्वय्‌ - 


व्युत्यादन 
१) “छगू व्याकरणिक वर्गया रुपिम बा शब्द ... प्रायः मेगु बर्ग वा उपवर्ग कोशीय शब्दया रचना याइगु 
यौगिक प्रक्रियायात व्युत्पादन धाइ ।” (शर्मा २०३६:४३) 


2) The section on derivation will list various processes whereby new words 
are formed from. existing (or ‘Troots'); adjectives from noun (seasonal from 
season), nouns from verbs (singer from sing), adjectives from verbs (acceptable 
from accept) and so on (Lyons ]968:i98) 
3) ... devivational formations produce a form substantially the same for 
grammatical purposes as a root form or as a simpler of more basic underlying 
form ........ (Robins 978:242) 
4) Derivation often entails a change from one word class (Parts of speech) to 
another ..... (Palmer, I972:57) 

च्वय्‌ उल्लेख जूगु रुपायन व व्युत्पादनयात परिभाषित याना त:गु, मेमेगु तत्सम्बन्धी प्राप्त ज्वलं व विविध भाषाय्‌ खनेदुगु पद 
संरचनाया आधारय्‌ निगुली छुं समानता दु, छु गुकथं भद छथाय्‌ तुं तया: स्वय्‌बले अझ स्पष्ट जुइ फु । 
































| 
रुपायनय्‌ दुतँसा स्वाना नं रुपायन जुयाच्चंगु 
४, द 
जर्मन) 
रुपायन जुइ 
न्हून्हग शब्द दयूके जिउ - गजिगुलु, अयलागुलु, 
वितरण व्यापक जुड़ । 
नाम, सर्वनाम, विशेषण 


आधारभूत तत्त्व मूल वा व्युत्पन्न शब्द, थुकी लितंसा स्वाइ| धातु वा प्रतिपदिक, थुकी न्ह्यतँसा वा लितंसा 
दु- मंझि-मपझि मुण्डा) 
म्य कमल 
६. पदया रचना जुइ, कोशीय मजूसे| रचना जुइ/ व्याकरणात्मक व कोशयि एकाइया 
थ्वँगुलु आदि 
हिली मखु । छुँ छुँ यात त्व:ता, हिली 


- nationalized , | स्वाइ, writer, agreement etc. 
संरचना वाह्यकार्य सम्बन्ध - आन्तरिक अर्थ सम्बन्ध 

ज्यामित / लात ज्यामि 

अपवाद - खाद्‌-अखाद्त (लड्‌-सं) demoralize 

व्याकरणात्मक कोटिया जइ - | दथुइ- 
अर्थबोध छकलं; व्याकरणिक कोटि, लिङ्ग, वचन, | सामूहिक जुड मखु । 

कारक आदि थुइकी 

works-worked: १ real — reality 


७००६/4०९५ ८६८ गुग्‌ं भाषा 
पुनरावर्तन जुड मखु, रुपात्मक तंसा छगू जक जुड, | जुइ, व्युत्पादक तंसा छगू वा छगुलिं अप्व: दइ 
मेगु दःसां तिर्यक रुपय्‌ जक दइ -मचासु /कुलिनता Nationalization 
मचातयूसं etc. 
machen-gemacht (P.P. 
` | ु 

कथिं /न्हिसुलुतयूसं / व्युत्पादन जुइ धुंकातिनी | लासा 

रु स्का 
व्याकरिणक कोटि जक हिली 90] noun 





यथावत च्वनीग्‌ ८॥hildhood, 
rincipalshi 
(शर्मा, २०३६ कथं विकसित) 

कल प्रा. डा. सुन्दरकृष्ण जोशी 
नेपालभाषा एम. ए. या पाठ्यक्रम १९९९ स न्हापांगु दय्‌ स्यनीगु न्हापांगु पत्र सामान्य भाषाविज्ञान (\B 50) पूर्णाङ्क 
१०० व पाठ्यभार १५० मध्ये वाक्य विज्ञानया पाठ्यभार ३० जक दु । ३० गू पिरियड स्यने सिधय्‌केमा:गु पादयांशया धल: थुकथं दु 
२५ वाक्य विज्ञान - 
२.५.१ खेँग्व:या झ्वछुना 
२.५.२ संघटक तत्व 
क) सत्तीगु व क्वचाइगु संघटक 
ख) अन्तरकेन्द्रिक व बहिर्केन्द्रिक संघटक 
ग) खंँपु संघटक 
२.५.३ खँपुया प्रकार ब रुपान्तरण प्रक्रिया 
२.५.४ वाक्य विश्लेषण .. 
२.५.५ -अन्विति ब शासन 
थुगु पाठ्यक्रम (सन्‌ १९९९) छयले न्ह्यःया पुलांगु पाठ्यक्रमय्‌ व थुगु पाठेयक्रमय्‌ नं निगूगु दे स्यनीगु पुलागुली न्यागूगु 
पत्रय्‌ व थुकी खुगूगुं पत्रय्‌ भाषाविज्ञान पाठ्यांशया नां दोहरे जू - तर पत्रया नामं धा:सा पाकातःगु दु । निगूगु दय्‌ ब्वनीगु नेपालभाषा 
अध्ययन_ र न्हापांगु देंय्‌ ब्वनीगु सामान्य भाषाविज्ञान । उकिया मतलव न्हापांगु दय भाषाविज्ञानया वर्णनात्मक अध्ययन सम्बन्धी सामान्य 
सैद्धान्तिक ज्ञान दयूका निगूगु दय नेपालभाषाय्‌ इपिं गुकथं दु सीकः बनेगु तातुना दयूकात:गुली आ:वयाः पत्रया नां वहे खया: नं पाठ्यांश 
पाःवंगु दु । न्यागूगु पत्रय्‌ अप्वः यानाः सामान्य भाषाविज्ञानय्‌ दुमथ्याःगु नेपालभाषाया भाषावैज्ञानिक अध्ययन यायूबले मत-मतान्तर 
खनेदुगु, भाषा वैज्ञानिक दृष्टिं स्वय्‌ मूवंगु गथे कि आलेखन प्रणाली, ताजिग्व: भायूकथं नेपालभाषा, नेपालभाषाया विविध पक्षय्‌ अर्थतात्विक 
विइलेषण, नेपालभाषाया भाषिका-अध्ययन, नेपालभाषाय्‌ वयाच्वंगु ह्यूपा: आदि दुथ्याःवँगु दु । न्हापांगु देय्‌ सामान्य भाषाविज्ञान ब्वनेबले 
विविध दसु बीबले अप्व:याना: मांभासं हे बीगुलिं सैद्धान्तिक व व्यवहारिक ज्ञान नापनापं बीगु-बीकेगु उहेश्यं आ: न्हूगु पाठ्यक्रम 
न्हापांगु पत्र सामान्य भाषाविज्ञानय्‌ सैद्धान्तिक जक मखु नेपालभाषायात कयाः व्यवहारिक पक्षय्‌, स्वःवनेमा: कथं जूवंगु दु । अकें आ 
न्हापांगु देय खँपु ज्याय्‌गु संघटक तत्व छु छु खः धका: सैद्धान्तिक न्हयस: जक मन्यंसे नेपालभाषाया खंपु छपु बिया: उकीत “सती 
संघटक निसें क्वचाइगु संघटक थ्यंक ब्वथला क्यनादिसँ” धका व्यवहारिक पक्षया न्ह्यसः नं न्यनेफुगु जुल । 
२. पाठ्यसामगीः 
उच्च शिक्षाया उच्चतम कक्षाया एम. ए. तगिनय्‌ छुं छगू निगू पाठय्‌-सफुती लिधना: जक ब्वने मजिउ, मा:मा:गु विषयलय्‌ 
विभिन्न सफुलिं ल्यया: ल्ययाः ब्वने फय्‌केमा:, सफूकुथी वनाः याय्‌माःगु ज्या यायमा: । नेपालभाषायात कया: च्वयातःगु निम्न सफली 
निम्न पाठ्यांश दुथ्याना च्वंगु दु - 
जोशी (ने. सं. १११२:२०३-२२४) नेपालभाषाया खँग्व:या झव:छुना, संघटक तत्व, रुपान्तरण 
मल्ल (सन्‌ १९८५ :६९-१०४), | खँभाय्‌ (P725९), खंग्व:या इव:छुना (७०0 074९7), रुपान्तरण, खँपया संयोजन 
(sentence: combination) । 
कंसाकार (सन्‌ १९८४:११४) रुपान्तरण - सकारात्मक नकारात्मकय्‌ जक, : ११७ लिसाकयाः वइगु क्रियारुपं (संगामी - रुद्रलक्ष्मी 
श्रेष्ठ) स्वापु स्वाइगु पह, : १२१ क्रिया-विशेषण खंभाय्‌ (Adverb Phrase) 
वाक्य विज्ञानलिसे ल्व:मंके मफइकथं स्वानाच्वंगु नां ख: नोम चोमस्की (Noam Chomsky) । अमेरिकाया 
भाषावैज्ञानिक, प्राध्यापक थ्वयूकलं सन्‌ १९५७ स वाक्यात्मक संरचना (ऽyntact¡c 7७८६४7९) धयागु सफू च्वयाः 

उकीच्वंगु रुपान्तरण प्रजनन व्याकरण नामं नांदंगु वयागु वाक्य-रचना सम्बन्धी सिद्धान्तं भाषाविज्ञान ख्यलय्‌ तहल्का मचय्‌ यानाबिल । 
वय्‌क:या मेगु सफू Aspects of the theory on synta% (सन्‌ १९६५) सफुलिं प्रजनन सिद्धान्तय्‌ न्हूगु दिशाबोध यात ।. 
वयूकःया वाक्यरचना सम्बन्धी व सिद्धान्तयात कया: यूरोपया गुलिखे भाषावैज्ञानिक भाजुपिसं लेख रचना व सफू च्वल । उकी मध्ये वाक्य 
रचना सम्बन्धी सैद्धान्तिक ज्ञानया लागी Burts, M. ह. (I97I), Lyons, John (977), Yule, ‘George 
(।997) पिनि रचना ब्वनेबह जू । 
३. वाक्य-विशलेषण 

क) खंँग्वःया झ्वःछुना (word - order) 


अंग्रजी 5५0 =~ नेपालभाषा SOV 
रुपायित व अरुपायित भाषाय्‌ खंग्व: थुखे-उखें यायूव जुइगु लिच्व:या लागी स्वयादिसं - 
शास्त्री (बि. सं. १९८५:२२५-२२७० | 
जोशी (ने. सं. १११२ : २०३) 
ख) संघटक तत्वया बवथला - 
सतीगु, कवचाइगु, अन्तर्रान्द्रिक, बहिकेन्द्रिक व खंपु संघटक 
जोशी (ने. सं १११२ - २०८) 
Gleason, प्र. A. ]979 : 28 - 48 
Fowler, R. 97] 
ग) संज्ञा खंभाय्‌ (NP) 
नेपालभाषाय्‌ खंभायया स्वंगू गुणबोधक रुप (संयोजक सहित)- 
निर्देशक (Demonstatrive) थ्व 
सम्बन्ध कारक संयोजक (Genitive connect07) जि - गु 
विशेषण संयोजक (४0[6८४४९८ C०n॥९८।०7) बांला - गु 
संज्ञा ((०एा) सफू 
मल्ल (सन्‌ १९८५:६९:६.२.१) 
घ) संज्ञा खँभासय्‌ गुणबोधक व गुणबोधित संज्ञा दथुइ संयोजकया प्रवधान 


छ बचं त:बचं विशेषण संयोजक संज्ञा 
सजीव - म्ह - - पि - बांला: म्ह/पिं मनू (त) 
निजीव गु बांला: गु स्वां । 


ड) आगमया छ्यला - 2 
अन्तरकेन्द्रिक संघटकय्‌ संज्ञा-खंभासम्‌ विशेष व क्रिया-खंभासय्‌ क्रिया विशेषण महत्व गौण जूगुलिं लिकाय्‌ जिउगु - 


विशेषण संयोजक सज्ञा 
स्याउँ. गु स्वां (जोशी १११२:२०५) 
The (red) dress NP - Art.(Adj) N 
(Yule ]997:04) 
संज्ञा क्रिया-विशेषण क्रिया 
मचा (व्हाँय्‌ व्हाँय) ख्वल 


ति ११ छि 


बहिर्केन्द्रिक संघटकय्‌ अमुख्यगु खँग्व: मदुगुलिं छुँ नं लिकाय्‌ मजयूगु खं - 


परसर्ग 
च्वय्‌ 
फुसय्‌ ई. 


क्रिया खँभाय्‌ (VP) - 


३.३.१ 


क) 


ख) 


अःपुग्‌ 
धातु + क्रियात्मक लितंसा 

घात गा. भू. प. भू. आ. अ. प. अ. (जोशी १११२:१०७-११६) 
न- . नया न-ल न-ये (>य्‌) न-इ इ. 

क्रि. वि. क्रि. 

बुलुहुं वल (मल्ल १९८५:७९) 

थाकुंगु - 

बहिकेन्द्रिक संघटक - 

लाक्षणिक अर्थयागु खंभाय्‌ - 

छयनं चुये 'तस्सकं कुतः याये’ (जोशी १११२:१२०-१२१) 


सहायक क्रियादुगु संयुक्त क्रिया - 
अ). मूल क्रिया क्रियार्थकया लिउने सहायक क्रिया 
क्रियार्थक स. क्रि 
स्वय्‌ ५, जिये (जोशी १११२:१२२). 
आ) मूल क्रिया पूर्वकालिक लिउने सहायक क्रिया 
पूर्वकालिक स. क्रि. 
नया: च्वने (जोशी १११२:१२३) 
पूर्वकालिकय्‌ मूल क्रिया मा:हना स. क्रि. दक्कय्‌ लिउने वढगुया दसु - 
दाया: संज्वना: लुया: साला - हः - गु जुयाच्वना 


पूका. सं. पू. का. पू. का. पू. का. स्थितिबोधक - निपात पू. का. स. क्रि. परभूत 
(मल्ल सन्‌ १९८४:७४:१७०) 


(जिं थन गुगु पूर्वकालिक धया उकियात डा. मल्लं ९7०४० धका च्वयादीगु दु ।) 


इ) मूल क्रिया स्वभाव/स्थितिबोध लिउने सहायक क्रिया - 
स्वभाव/स्थिति बोधक सहायक क्रिया 
माः जये (जोशी १११२:१२५) 
ई) मूल क्रिया खयभाययागु, उकी लिउने नेवा: क्रियार्थक, उकी लिउने स. क्रि नेवा भाययागु 


खयभाययागु धातु रुप नेवा क्रियार्थक स. क्रि. नेवा क्रियार्थक लितँसा 
खुर्क- य्‌ या- ये. 
भुल यू जल ये 


प १ २ जट 


(थुज:थाय्‌ नेवा: सहायक क्रिया ८०७।३ ४८0 'जु' वा 'या-' जक वइ । (जोशी १११२:१२६) 
उ) न्ह्यतंसा क्रियार्थक 
थ कने | (श्रेष्ठाचार्य (7) सन्‌ १९८१, 
जोशी १११२:२०६-२२४) 
(3) ने. स. १०८३) 


३.३.३ खंपु संघटक (Sentence Constituent)- जोशी १११२:२०६-२२४) 
संघटक खंपु छगू अःपुगु खंपु खः गुकि संज्ञा, विशेषण व क्रिया-विशेषणया आश्रित खँत्वा: जुया मेगु अ:पुगु 
खँपुया प्वाथय्‌ च्वंवनी - अलय्‌ व छगू थाकुगु (0०0।९%) खंपु जूवनी । रुपान्तरण प्रजनन व्याकरणकथं थुजःगु 
थाकुगु खंपुयात ब्वथलेबले अःपुगु खँपुइ नी फ्यनेमा:, अले न्ह्याथे ताहाक:गु व थाकुगु नं क्वचाइगु संघटक तत्वय्‌ 
थ्यंक याउँकं ब्वथले छिनी । 
क) संज्ञा खँत्वा: प्वाथय्‌ दुगु थाकुगु खँपु (१११२:२०७,२१५) 
ख) विशेषण खंत्वा : प्वाथय्‌ दुगु थाकुगु खँपु (१११२:२०८,२१७ व २१८) 
ग) क्रिया विशेषण खंत्वाः प्वाथय्‌ दुगु थाकगु खंपु (१११२:२२०,२२४) 
४, रुपान्तरण (Transformation) 
छगू कथंया खंपु मेगु कथनय्‌ हिलेगु प्रक्रियाया नां खः रुपान्तरंण। थथे हिलेबले छुं तनेमालेफ्‌, छुँ त्व:फीफं, छुं हिले 
मालेफु । नेपालभाषाय्‌ कर्म वाच्य मदुगुलिं वाच्य परिवर्तन जुइ मखु । सकारात्मक खंपुयात लिधँसा कथं कया: नकारात्मक, प्रश्नवाचक 
खँपुइ हिलेजिउ । अथे हे निगू बा तःगू अ:पुगु खंपु स्वाना: छगू थाकुगु खंपु ज्यायूजिउ थें नतुं थाकुगु खंपु फ्यना: निगू बा त:गु अ:पुग्‌ 
खॅपुइ हिले जिउ । 
४.१ सकारात्मक नकारात्मकय्‌ हिलेमुलागी स्वयादिसँ -(जोशी १११२:२०९-२११) 
४.२ सकारात्मक न्ह्यसःन्यनेगु हिलेया लागी स्वयादिसं - (जोशी १११२:२१२-२१३) 
४.३ थाकुगु खंपुयात निगू बा तःगु, अःपुगु खँपुइ हिलेत स्वयादिसँ - (जोशी १११२:२१३-२२४) 

१०७२ 


]09/97] 


]]00/980 
]09]/97] 


]099/I979 


096/.976 
]984/984 
090/970 
]05/ 985 


]"098] 
]]7/997 


नेपालभाषाया भाषावैज्ञानिक व्याकरण । यें : लाकौल पिथना । 
नेपालभाषा व्याकरण । कलकता: अम्बिका प्रसाद बाजपेयी । 


धुकपिक । यें : थःहे । 


सुबोध नेपालभाषा व्याकरण । यें : थौकन्हे प्रकाशन । 


From Deep to Surface Structure : an Introduction to 
Transformational Syntax. New York; Harper & Row 

नेपालभाषाया समालोचना 


- प्रा. माणिकलाल श्रेष्ठ 


थ्व लेख नेपालभाषाया समालोचना-साहित्यया पूवंक यतिहास मखु, समीक्षा तक नं मखु, त्रि. वि. वि.या नेपालभाषा विषयया 
एम. ए. पाठ्यक्रमय्‌ दुथ्या:गु नेपालभाषा समालोचनाया अध्ययन निगूगु पत्रय्‌ अनिवार्य विषयकथं समालोचना तयात:गु दु । थुकथं थ्व पत्र 
एम. ए.या न्हापांगु दँया विद्यार्थीपिंसं ब्वनेमा: । पाठ्यक्रम परिचय पुस्तिकाकथं थ्व पत्रया उद्देश्य नेपालभापा समालोचना, पाश्चात्य 
समालोचना व संस्कृत काव्यशास्त्रया सामान्य ज्ञान दयूकेगु व थ्व स्वंगुलिंया नांदंपिं समालोचकपिनि समालोचना पद्धति व समालोचना 
सम्बन्धी विचार व अमि योगदानबारे सिइकेगु ख: । 


थ्व निगूगु पत्र (समालोचना) य्‌ दुथ्याकातःगु प्यंगू एकाइ (नेपालभाषा समालोचना, पाश्‍चात्य समालोचना, संस्कृत काव्यशास्त्र 

ब साहित्य-सम्बन्धी विभिन्न सिद्धान्त) मध्ये छगूगु एकाइ, अले झीगु थ:गु साहित्यया अध्ययनया दृष्टि दकले महत्वपूर्ण एकाइ नेपालभाषा 

“समालोचना खः । पाठ्यक्रमय्‌ थ्व एकाइ अन्तर्गत नहयूगू उपएकाइया व्यवस्था याना नेपालभाषा समालोचनाया सर्वमान्य परिचय व 

नेपालभाषा समालोचनाया इतिहासया संक्षिप्त अध्ययन दृथ्याकात:गु दु । व फुकक उपएकाइ दुने दुथ्यागु विषयया विस्तृत चर्चा यानागु 

विस्तृत पाठ्यपुस्तक थ्व मखु, छगू छगू उपएकाइया छसिकथं गुकथं अध्ययन अध्यापन यायूगु धयागुबारे सामान्य सुझावकथं संक्षिप्त 
ब्रिवेचना थन यानागु दु । 


अ) नेपालभाषा पिदंगुया पृष्ठभूमि व प्रारम्भिक विकास : 


थुकथं थ्व एकाइ अन्तर्गत सीकेमा:गु निता खं दु । छता, पिदंगुया पृष्ठभूमि खः, अर्थात गुजोगु परिस्थिति, ई, वातावरणय्‌, गुलि 
पूर्व-तयारी व विकासक्रमकथं नेपालभाषाय्‌ समालोचना शुरु जुल धका सिइकेगु खः । मेगु, प्रारम्भिक विकास धायब्यले 
नेपालभाषा समालोचना पिदने धुनेव शुरुइ गुकथं न्ह्यात, गुकथं ब्वलनावन धका: अध्ययन याय्‌गु ख: । 


विश्वय्‌ समालोचना - साहित्यया विकासया ताहाक:गु इतिहास दु, प्राचीन ग्रीसय्‌ थनी निद्वत्या (वा नीन्यास: नीखुस: दें) न्ह्या 
हे समालोचना-साहित्य विकसित रुपं खने दये धुंकल । करीव उगु हे इलय्‌ वा शायद वयासिकं भतिचा लिपा संस्कृत साहित्यय 
नं काव्यशास्त्र सम्बन्धय्‌ प्राचीन आचार्यपिनि रचना पिदने धुंकूगु खः । तर झीगु भाषा नेपालभाषाया इतिहास भाषाया रुपय 
यक्को ता:हाक: जूसां थुकिया समालोचना साहित्यया इतिहास खुगू दशक मधथ्यंनि, समालोचनाया भ्रुण नापं ल्या: त:सां नहयूगू 
दशक तिनि पुल । भाषाया दृष्टि झीगु नेपालभाषा झीगु हे देशया नेपाली भाषासिकं यक्को हे पुलां, अझ विश्वया तस्सकं 
विकसित साहित्य दुगु अंग्रेजी भाषा (गुगुया जन्म जूगु न्हयस: दं ति हे जक दत) उगु भाय्सिक द्व:छि दें ति हे पुलां । नेपाली 
भाषा नाप जक हे तुलना यायबले नं नेपालभाषा बोलिचालिया अस्तित्वकथं नेपाली सिकं झण्डै द्र:छि दं ति हे पुलां जुइ । 
साहित्या प्रारम्भ व इन्द्र मालिया भाषाकथं “काव्यं वाणी प्राप्त याःगु” ई ल्याख्याय्‌गु खःसा नेपाली भाषाय सुवानन्द दासयात 
कायब्यले व नेपाल भाषाया गीती काव्य आतक लूगु मध्येयाम्ह धका: महेन्द्र मल्लया नां काइगु प्रचलन स्वयूब्यले हे नेपाली 
भाषाया साहित्यसिकं नेपाल भाषाया साहित्य निस: दं पुलां, अझ छत्र बहादुर कायस्थजुं संकलन याना: पिथना दीगु “थिमि देया 
पुलांगु म्ये” या छम्ह च्वमि ख्वपया जुजु प्राण मल्ल, येंया जुजु महेन्द्र मल्लसिकं (रचनाया दृष्टिं) निगू स्वंगू दशक न्ह्यो ला: । 
थुकथं साहित्या इतिहास नेपालीसिकं नेपालभाषाया निस: व स्वंगू दशसकसिकं ताहक: जूसां समालोचना. साहित्यया प्रादुर्भावय्‌ 
नेपालभाषा नेपाली भाषा सिक न्येखुदँ न्ये न्हयूदं लिपा ला: । जिं थ्व ल्या क्यनागु रत्नध्वज जोशीया “धर्मोदयया कहानीत” या 
प्रकाशनयात नेपालभाषाया समालोचना साहित्याया शुरु धका चिंतया न्याख्यानागु खः । रत्नध्वजसिकं न्ह्योया धर्मादित्य 
धर्माचार्यया समालोचनात्मक गतिविधिया ल्याथन मकया, छायधा:सा नेपाली भाषापाखे नं समालोचनाया भ्रुणया ईया ल्या: कयागु 
मदु । 

नपाल भाषाय्‌ समालोचना साहित्या प्रादुर्भाव थुकथ यक्को हे लिपातिनि जूगुया कारण वाला स्वइब्यल समालाचकपिं व 
साहित्यया इतिहासया लेखकपिंसं साहित्यया सिर्जना मजुइकं समालाचनाया मवइगु स्वाभाविक हे ख: धका: ब्याख्या याइ । ख नं 
लिच्छुविकालीन अभिलेखय्‌ नेपालभाषाया शब्द खने दय धुंकगु स्वयव्यले नपालभाष्रा बोलीचालीया रुपय्‌ विन्यास: झिंखुस: देसिकं 
न्यो हे अस्तित्वय्‌ वये धुंकूगु खनदुसां लिखित रुपं लिपातिनि खने दत, लिखित रुपय्‌ अभिलेख (आतक सुइधुंक्‌गु दकले न्हापां 
ने. सं २३५ या उगु बहाया अभिलेख) व सफूया कथं (आतक लूगमध्ये न्हापांयागु ने. सं. ४९४ या हरमेखला) (तुलाधर : 


ति १ ए - 


१११९) पिहाँ वये धुंका नं वाडमयया रुपय जक न्ह्यात, च्वय्‌ न्ह्यथने धूंथ साहित्यया रुपय्‌ झीगु भाषा प्यस:त्या दंसिकं भचा 
न्ह्योनिसेंतिनि न्ह्यायूफत । साहित्यिक कृतिसिक लिपातिनि समालोचना वइगु स्वाभाविक खः, छायधा:सां साहित्यया बारे धाइगु 
समालोचना खः, कमल प्रकाश मल्लया शब्दय्‌ धायूगु जूसा साहित्यरुपी बस्तुया किपा समालोचना खः, अथे जुगुलि बस्तु 
मदयेकं किपा दड मखु । थ्व खँ सत्य खया नं च्वय्‌ न्ह्यथने धुंकथं नेपाली भाषाया साहित्यसिकं नेपालभाषा साहित्य यक्को 
पुलां जूसां समालोचना धा:सा नेपालीसिक नेपालभाषाय्‌ यक्को लिपा ला:गु छाय्‌ ? थुकिया कारण जरुर नं राजनैतिक वातावरण 
खः । 

नेपालया इतिहासय्‌ मल्ल शासनकालया शुरुइ त्व:ता लिपाया छुँ अवधिइ नेपालभाषायात देश भाषाया रुपय्‌ मान्यता व प्रोत्साहन 
दुगु अवधि बाहेक मेवले न्ह्याबलें हे राज्यपाखें उपेक्षित व अवहेलित जूगु दु, छुं अवधिइ ला तस्सकं दमन नं जूगु दु । 
लिच्छविकालय्‌ जनतां ल्हाइगु भाय्‌ आपासिया नेपालभाषा जूसां अभिलेखं खने दुकथं राज्यया औपचारिक भाषा संस्कृतयात 
नालातल । मल्लकालय्‌ नं शुरुइ थथे हे, लिपा वना नेपालभाषायात राज्यं नालाकाल । थ्व अवधि यकको ताहाक: च्वंगुसा 
स्थिति मेगु जुइगु खः, तर मल्ल शासन क्व:दल, शाह वंशया शासनय्‌ नेपाल भाषायात प्रत्यक्ष दमन मया:सां राज्यं तस्सकं 
उपेक्षा यात । राणा शासन वयवं ला नेपालभाषाया साहित्यायत जक मखु, भाषायात दमनया नामं नेपालभाषाया सफू सतकय्‌ 
वांछवया बिउगु व ब्रिटिश दूतावासया डा. राइटं कया यंकूगु (आचार्य : १०९१ : १२३) चन्द्र समशेरनिसें जुद्ध समशेरया 
शासनकाल तकया ता:हाक अवधिया इलय्‌ छम्ह विद्वान तर तस्सकं संकृचितम्ह पण्डितं वीर पुस्तकालयया आपालं नेपालभाषाया 
सफ्‌ लिकाकां यंगूगु, नष्ट या:गु व विदेश छवःगु (प्रमाणित याये मफुसां संकसिनं सिउगु खं), जुद्ध समशेरया शासनकालय्‌ 
१९९७ साल काण्डय्‌ नेपालभाषाया लेखकपिंत जेल सजाय बिउगु घटना झीगु न्ह्योने दु । थुजोगु स्थितिइ नेपालभाषाया 
साहित्यया विकास जुइगु वातावरण हे मंत । उगु कठोर दमनया परवाह मयासे उकिया प्रतिरोध यासे थःगु भाषां च्वया हे 
च्वंपिं वीर लेखकपिं मदुगु मखु, उजोपिं लेखकपिनि वीरतायात सहभाषीपिसं प्रशंसा याय्‌गु बाहेक अभि कृतिया छुंकथं नै 
आलोचना याय्‌गु कारण मंत । थुगु कारणं नेपाली भाषाया समालोचना साहित्यया विकास जूगु ई राणा शासनकालय्‌ 
नेपालभाषाय्‌ समालोचना साहित्य पिदने मफुगु खः । 


राणा शासनया अन्तपाखे प्रधानमन्त्री पद्म समशेर राणाया शासन वयेवं स्थिति भतिचा हिल । मेमेगु खय्‌ पद्म समशेर छुं 

भति उदार नीति थें तुं नेपालभाषा प्रति नं राज्यं तुलनात्मक रुपं उदार नीति काल । नेपालभाषा च्वयेगुयात हे अपराध तायूका 

प्रतिबन्ध तयाच्वंगु न्हापाया शासकपिनि नीतिया विपरीत पद्म समशेर समितिइ जाँच याकाःलि सरकारयात आपत्ति मदुगु 

धकाः खनेदुगु नेपालभांषां च्वयातःगु रचना प्रकाशित याये दइगु निर्णय यात । देशंपिने प्रकाशित जूगु पत्रपत्रिका व सफू नं 

शासन व्यवस्था व शासकपिनि विरोधय्‌ च्वयात:गु मखुसा देशय्‌ दुहाँ वयूके बिल, मतलव मेगु कारण मदुसा नेपालभाषां 

च्वयातःगु मात्रा कारणं दमन यायगु नीति त्वःतल । थुजोगु छुँ भति सीमित स्वतन्त्रताया वातावरणय्‌ नेपालभाषाया साहित्य 

सिर्जना न्ह्यज्यात.। थुगु इलय्‌ नेपालभाषा लेखकपिनि अभिव्यक्तिया माध्यम व पाठकपिनि ब्वनेगु ज्वलंया रुपय्‌ 'धर्मोदय' 

पत्रिका महत्वपूर्ण स्थान काल । मूलतः धार्मिक उद्देश्य नं दुगु थ्व पत्रिकां नेपालभाषाया मुक्कं साहित्यिक रचनायात नं गाक्कं 

न्ह्यज्याकल । नेपालभाषाया कविता, निबन्ध, नाटक आदि विधाया रचना जक प्रकाशित जूगु मखु, छगू न्हूगु विधा न्हू-बाखँ 

(शर्ट स्टोरी) या विकासय्‌ नं थ्व पत्रिकां गाक्क योगदान बिल । धर्मोदय पत्रिका प्रकाशन जूगु १०६७ कोलानिसे निदंया 

अवधिइ प्रकाशित जूगु न्ह-बाखँ फुक्कया समीक्षाकथं “धर्मोदयया कहानीत” नां या समालोचनात्मक लेख व हे पत्रिकाय्‌ ने. 
सं. १०६९ दय्‌ प्रकाशित याना: नेपालभाषाया समालोचना साहित्यया निस्वनेगु ज्या रत्नध्वज जोशी यात । ख ला थ्वयासिकं 

नीनिदं न्ह्यो हे “बुद्ध धर्म व नेपालभाषा” नांया थम्हं हे सम्पादन याना: प्रकाशित यानाच्वंगु पत्रिकाय्‌ धर्मादित्य धर्माचार्यज्‌ं 

“नेपालभाषा व थ्वया साहित्य” नांया लेख प्रकाशित याना: समालोचनात्मक गतिविधि शुरु यायधुंकूगु खः । थ्व लेख मूलतः 

साहित्यया इतिहासया कृति गतिविधि शुरु याये धुंकूगु खः । थ्व लेख मूलतः साहित्या इतिहासया कृति खःसां साहित्यया 
विधाया वर्गीकरण यायूगुया नापं साहित्यिक रचनाप्रति समालोचनात्मक दृष्टि स्वये मूलतः समालोचनात्मक प्रवृत्ति उकी दुगुलिं 
नेपालभावाया. समालोचना साहित्य पिकायेगु पूर्वाभ्यास या:गृ श्रेय धर्मादित्ययात बीमा: । 


साहित्यया कृतियात कया समीक्षा याय्‌गु नापं उकियात विश्लेषण याना: पारख यासे थःगु निर्णय वियात:गु समालोचनात्मक 
रचना च्वया: नेपालभाषाया समालोचना साहित्यया इतिहास शुरु यायगु ज्या रत्नध्वजजं “धर्मोदय” या माध्यमं शुरु याये धुंका 
झीगु भाषाया समालोचनायात शुरुया अवधिइ विकास यायगु ज्या मेमेपिं समालोचकपिंसं नं “धर्मोदय” या माध्यमं हे यात । 
थुकथं नेपालभाषाया समालोचनाया प्रादुर्भाव जक मखु शुरुया विकास नं “धर्मोदय” पत्रिकाया हे माध्यमं जूगु खः । रत्नध्वज 

आ) 


इ) 


जोशीया “धर्मोदयया कहानीत” धुंका रामहरि जोशीयागु “केदारमान व्यथियागु काव्य साधनां” ने. सं १०७० दय्‌, माधवलाल 


कर्माचार्यया “साहित्यय्‌ आलोचकया स्थान” ने. सं १०७० द॑य्‌, पूर्णकाजी ताम्राकारया “भाजु हरिकृष्ण” १०७३ देय, माणिकलाल 


श्रेष्ठया “प्रेम बहादुर व वयूक:या ती बाखं” ने. सं १०७६ दँयू, आशाराम शाक्यया “कान्तिलिपा झीगु नेपाल भाषा साहित्य” ने. 
सं. १०७७ दंय्‌, “धर्मोदय” पत्रिकाय्‌ प्रकाशित जूगु खः । (थन न्टयथनागु लेखया संक्षिप्तकथं मूल खं छु च्वयात:गु दु धयागु 
जकया परिचय दयूके मा:) । थुपिं फुक्क व सूर्यबहादुर शाक्यया “झीगु भाषाया प्रथम उपन्यास” नांया समालोचनात्मक लेख 
(ने. सं १०७८) प्रकाशित जुइ धुंका तिनि नेपालभाषा साहित्यया समालोचना क्षेत्रय्‌ कृष्णचन्द्रसिंह प्रधानज्‌ दुहाँ झा:गु खःसां 
नेपालभाषा समलोचनाय्‌ क्वातुकक निंस्वपिं अर्थात शुरुइ विकास या:पिं अग्रज समालोचकपिं धका: ल्याख्यायूबहपिं 
समालोचकपिं. रत्नध्वज जोशी, माधवलांल कर्माचार्य व कुष्णचन्द्रसिंह प्रधान नं खः । वयूक:सिक न्ह्यो पिदंसां रामहरि जोशी, 
राजेन्द्रमान श्रेष्ठ, सूर्यबहादुर शाक्यपिसं समालोचना क्षेत्रय्‌ निरन्तरता तये मफुत, पूर्णकाजी ताम्राकार नेपालभाषाया विकासय्‌ 
थौंतक हे जन्मका:छि संलग्न जूसां समालोचना ख्यलय्‌ सक्रिय जुया मदी । माणिकलाल श्रेष्ठ ती बाखं पुच:या समालोचनात्मक 
लेख छप्‌ प्रकाशित या:गु मिति कृष्ण चन्द्रजु नेपालभाषाया क्षेत्र व: गुसिकं न्ह्यो ला:सां नेपालभाषाया समालोचना ख्यलय्‌ 
कृष्णचन्द्रजु विशिष्ट स्थान काये धुंका तिनि माणिकलाल श्रेष्ठं सक्रिय रुपं थ्व क्षेत्रय्‌ ब्वति का:गुलिं सक्रियताया दृष्टि 
कृष्णचन्द्रसिहं लिपायाम्ह धायमाः । 


रत्नध्वज जोशी, -माधवलाल कर्माचार्य, माणिकलाल श्रेष्ठ, कमलपरकाश मल्ल : 


पाठ्यक्रमया एम. ए. निगूगु पत्रया एकाइ १ या उप-एकाइ (आ) स थ्व प्यम्ह समालोचकपिनिगु अध्ययन दुथ्याकूगुया कारण 
शायद नेपालभाषा समालोचनाय्‌ पूर्वीय वा संस्कृत काव्यशास्त्रया सिद्धान्तयात नाला: समालोचना या:म्ह व उगु पद्धतियात 
नेपालभाषा समालोचना क्षेत्रय्‌ स्थापित याना बिउम्ह . रत्नध्वज जोशीयागु व अथे हे पाश्चात्य (वा छगूकथं थौँकन्हय्‌ 
अन्तर्राष्ट्रिय रुपं प्रचलित) समालोचनात्मक पद्धति व विभिन्न सिद्धान्त व प्रवाह छयला समालोचना या:पिं धका धाय्गु प्रचलन 
जूपिं माधवलाल कर्माचार्य, माणिकलाल श्रेष्ठ व कमलप्रकाश मल्ल स्वम्हसिगु याना प्यम्ह समालोचकपिनि थःथःगु योगदान 
व समालोचना पद्धति सीकेगु उद्देश्य खड । अथे जूगुलिं थ्व उप एकाइया अध्ययन पूवंकेत थ्व प्यम्ह समालोचकपिनि मू मू 
कृतिया (फुटकर लेख व सफ) या संक्षिप्त परिचय दयूकेगु व अभिगु समालोचनात्मक प्रवाहबारे छुं ज्ञान दयूकेमा । थुमिगु 
बारे मेमेपिं समालोचकपिसं च्वया त:गु टिप्पणी ब्वनेगु बांलाइ । थुकथं कमल प्रकाश मल्लं च्वया त:गु “नःलि स्वना” 
संग्रहया भूमिका (मल्ल : १०८७) (रत्नध्वज, माधवलाल व माणिकलाल बारे सिइकेत), माणिकालाल श्रेष्ठया लेख “नेपालभाषा 
समालोचना - साहित्यया परम्परा विकासया स्थिति (तुलाधर : १११० : १५-२७) (रत्नध्वज, माधवलाल व कुष्णचन्द्रसिंह बारे 
सीकेत), रेवतिरमणानन्द श्रेष्ठं सम्पादन या:गु “माणिकलाल श्रेष्ठ व्यक्तित्व वा कृतित्व” (श्रेष्ठ : १११९) व पूर्ण ताम्राकारया 
लेख “समालोचक माणिकलाल श्रेष्ठजुया समालोचना छपुलु” (ताम्रकार : ८७ : १-१३) (माणिकलाल बारे सीकेत) उपयोगी 
खने दु । थम्हं थःत म्हसीके थाक, अथेसां जिगु बारे बांलाक सन्तुलितकथं परिचय बिया त:गु व जिगु कमी कमजोरीयात 
पूर्वाग्रह मतसे क्यनात: गु लेख पूर्ण ताम्राकारयागु लेख खः थें जिं ताय्‌कागु दु । उगु हे कथं प्यम्हं समालोचकपिनि संक्षिप्त 
परिचय कायगु नापं नेपालभाषाया समालोचना इतिहासया संक्षिप्त ज्ञान कायत इन्द्र मालिया “नेपालभाषा समालोचना व 
समालोचकपिं” नांया लेख (माली : १११९ : ३९-४९) व शान्तहर्ष बज्राचार्यया “समालोचनाया ख्यलय्‌ झी भाषा सेवकपिं” लेख 
(वज्राचार्य : १०९४ : ९) विशेष उपयोगी जू । अथे हे नेपालभाषाया समालोचनाय्‌ सैद्धान्तिक समालोचनाया इतिहास व 
समालोचनाया सैद्धान्तिक स्थिति थुइकेत “नेपाल संस्कृति’. या ल्या १०० स प्रकाशित पूर्ण ताम्राकारया लेख “नेपालभाषाया 
सैद्धान्तिक समालोचनाया स्थिति” (ताम्रकार, १११९ : ९३-१००) यक्को हे सूचनामूलक व उपयोगी जू । थनथायूलाक्क छता 
न्ह्यथने बहगु खं छु धा:सां सैद्धान्तिक पक्ष जक कायगु ख:सा थनी झण्डै प्यस: दं न्ह्यो हे (करीव स्वस: व चय॑द चाचू दं 
न्ह्यो) यागु जुजु जगतज्योति मल्ल व वंश मणि ओझा निम्ह जाना: संस्कृतं नेपालभाषाय्‌ अनुवाद याःगु रस व रस 
साधारणीकरण सम्बन्धी संस्कृत काव्यशास्त्रया सिद्धान्तया व्याख्या यानात: गु 'गायन लोचन” नां या अनुवाद - कृति पिदने धुंकूग 
खः । 


साहित्यिक पत्रिका (धर्मोदय, नेपाल, झी, व सित्‌) पाखे नेपालभाषा समालोचनाय्‌ 
योगदान : 


-१७- 


-ई) 


च्वय्‌ हे उल्लेख याये धुंथें नेपालभाषा समालोचना साहित्यया शुरु व प्रारम्भिक विकास नं 'धर्मोदय' पत्रिकां शुरु जूगु खः । अथे 
जूगुलिं धर्मोदय पत्रिकाया विशेष स्थान दु । 'धर्मोदय' थें तुं नेपालभाषाया मेमेगु साहित्यिक पत्रिकायूब विभिन्न क्याम्पसया 
नेपालभाषा विद्यार्थी पुचलं पिकयाच्वंगु दँपतिइ नं इलय्‌ ब्यलय्‌ नेपालभाषाया समालोचनात्मक लेख पिदना च्वंगु दु । व फुक्क 
पत्रिका मकासे प्यंगू प्रमुख साहित्यिक पत्रिका (धर्मोदय, नेपाल, झी व .सितु) य्‌ पिदंगु विशिष्ट समालोचनात्मक लेखं झीगु 
भाषाया समालेचना साहित्यय्‌ छु योगदान जूगु दु सिइकेगु तस्सकं आवश्यक तायूका पाठ्यक्रमय्‌ थ्व एकाइ १ (इ) दुथ्याकूगु 
खः । उकिया निंतिं उगु प्यंगू पत्रिकाया विभिन्न अंकय्‌ सु सु नांकायबहपिं समालोचकपिनि विशिष्ट कृति पिहाँव:गु दु उकिया 
धल: सिइकेमाल । उकिया निंति कमलप्रकाश मल्लजुं थम्हं सम्पादन यानागु संग्रह 'नलि स्वना' या परिशिष्टय्‌ वय्‌कलं 
बियादीगु समालोचनात्मक लेखया धल: थनि सुइदँ मयाक न्ह्योयागु जूसां उगु इलय्‌ तक छु छु पत्रिकाय्‌ छु छु न्ह्यथनेबहगु 
रचना वःगु दु उकिं सिइके फइ, अथे हे समालोचना सम्बन्धय्‌ लेखक धल: थं जक जूसां शान्तहर्ष बञ्जाचार्यजुया 
'समालोचमाया ख्यलय्‌ झी भाषा सेवकपि' लेखय्‌ १०९४ तकयागु लाः, धायब्यले थ्व प्यंगू पत्रिकाय्‌ करीव करीव प्रमुख 
समालोचकपिनि रचनाया परिचय दुथ्या:गु दु । 


थुकिया अतिरिक्त विद्यार्थीपिं व पाठकपिं थम्हं हे नं थ्व प्यंगू पत्रिकाय्‌ प्रकाशित रचनातय्‌गु धल: ब्वना स्वया: वा तयारी धल: 
काये मफसा थम्हं हे धल: दयेका: स्वयेव उगु प्यंगू पत्रिकां नेपालभाषा समालोचनाय्‌ बिउगु योगदान थुइका कायफु । 
ऐतिहासिककथं विशिष्ट योगदान बिउगु लेख ल्यया: ब्वनेगु व उकिया विषयय्‌ समालोचकपिंसं यानात:गु टिप्पणी स्वया नं 
थुकिया ज्ञान काये फड । गथे कि च्वय्‌ न्ह्यथनागु इन्द्र मालीयागु “नेपालभाषा समालोचना व समालेचकपिं”, पूर्ण ताम्राकारया 
“नेपालभाषाय्‌ सैद्धान्तिक समालोचनाया स्थिति”, शान्तहर्षया “समालोचनाया ख्यलय्‌ झी भाषा सेवकपिं” व कमलप्रकाश मल्लया 
'नःलि स्वना” संग्रहया भूमिका बांलाक ब्वनेब्यले थ्व विषयया ज्ञान दइ । पाठ्यक्रमय्‌ प्यंगू जक पत्रिकाया नां न्हयथनात:सां 
“पासा” पत्रिकाय्‌ पिहाँवःगु कृष्णचन्द्रसिंह प्रधानया महत्वपूर्ण समालोचनात्मक लेख (विशेष याना, “नेपाल साहित्यया विकास व 
झीगु ज्या” व “प्रगतिशील साहित्यया लपु” प्रधान : १:३,१३:९-१५) मन्वंकं चन्द्रयात बांलाक म्हसीके मफइगु जक मखु, 
नेपालभाषाया सैद्धान्तिक समालोचनाया विकास व समालोचना साहित्यय्‌ प्रगतिवादी प्रवाहया विकास नं थुइके फइमखु । 


उच्च शिक्षाय्‌ नेपालभाषा प्राध्यापन तये धुंका वःगु ह्यूपा: : 


पाठ्यक्रमया एकाइ १ या उप एकाइ (ई) या थ्व शीर्षक अन्तर्गत “आशाराम शाक्य, झुलेन्द्रमान प्रधान, सुन्दरकृष्ण जोशी, 
जनकलाल वैद्य, नर्मदेश्वर प्रधान आदिपिनि योगदान” धका च्वयातःगु दु । थुकिया अर्थ थन नां किटे यानात:पिं न्याम्ह 
प्राध्यापकपिनि योगदान बांलाक थुइकेगु व 'आदि' शब्दकथं उगु समूहया मेपिं प्राध्यापकपिं ईश्वरानन्द, जगदीश चित्रकार, 
इन्द्र माली, लक्ष्मीभक्त जोशी, खड्गमान श्रेष्ठ, प्रेमशान्ति तुलाधर, शान्तहर्ष बज्राचार्य, जनक नेवाः, पूर्ण वैद्य, पुष्प चित्रकार, 
चन्द्रमान बज्राचार्य पिनिबारे नं सामान्य परिचय दयूकेगु उद्देश्य थ्व उपएकाइया खः । उच्च शिक्षाय्‌ अर्थात्‌ स्कूल तहसिकं 
च्वय्‌ कलेज स्तरय्‌ (थौंकन्हय्‌या क्याम्पसया पूर्व रुप) नेपालभाषा ब्वंकेगु व्यवस्था शुरु जुइव नेपालभाषाया समालोचना 
साहित्यय्‌ छगू महत्वपूर्ण ह्यूपा: वल । नेपालभाषाया प्राध्यापन याइपिं प्राध्यापक वर्गया थ्व विशिष्ट समूहं समालोचनायात 
थःगु पेशागत ज्या (समालोचना च्वया गुजारा याइपिं अर्थात समालोचनायात लजगा: यानाच्वंपिं धयागु मखु, थ्व ज्याय्‌ हे 
संलग्न जया निरन्तरता बीतस्व:पिं धयागु अर्थय्‌) यानाकाल । अले अभिसं थम्हं कनेपिं पात्र (वा समालोचनाया अडेन्स - 
समूह) लेखकपिंत मखु, विद्यार्थी समूहयात ल्यल । थुकिं याना: समालोचना सरल जुइगुया नापं व्याख्यात्मक जूवन, गुकिं याना 
प्रवुद्ध लेखकपिंसं जक मखु सामान्य शिक्षित पाठकपिसं अमिगु रचना ब्वना: फायदा कायूफत, नेपालभाषाया समालोचनाया 
पाठक समूह व्यापक जुल, समलोचनाया व उकिया फलस्वरुप साहित्या नं प्रचार प्रसार क्षेत्र तब्यात । 


थ्व प्राध्यापक समूहया योगदान समालोचनाय्‌ वय्‌व सीदयेक खनेदुगु ह्यूपा दकले न्हापां म्हसीका: उकिया उल्लेख व संक्षिप्त 
रुपं सां विवेचना कमलप्रकाश मल्लं 'न:लि स्वना' या भूमिका (सफू न्ह्यथना) य्‌ याना त:गु दु । ख ला थ्व समूहं समालोचना 
क्षेत्रय्‌ ल्हा: तये न्ह्यो (आशाराम शाक्य छम्ह न्हापा हे अर्थात्‌ प्राध्यापक जुड न्ह्यो हे समालोचना क्षेत्रय्‌ दुहाूँ बये धुंकूम्ह खः) 
नं अथवा थुपिंसिकं न्हयोयापिं न्याम्ह (रत्नध्वज, माधवलाल, माणिकलाल, कृष्णचन्द्रसिंह व कमलप्रकाश) मध्ये नं निम्ह 
(माणिकलाल श्रेष्ठ व कमलप्रकाश मल्ल) प्राध्यापकपिं हे खः, अथेसां शुरुइ अपिं निम्हसिया नं प्राध्यापनया विषय अंग्रेजी 
साहित्य खः, थः भाषा प्रतिया अनुरागं जक थ्व क्षेत्रय्‌ (समालोचनाय्‌) वःपिं खः, थ्व प्राध्यापक समूहयापिं थें नेपालभाषा 
साहित्यनाप न्हिन्हिंया ब्वंकेगु ज्याकथं व:पिं मखु । लिपा अथवा थ्व हिउपा शुरु जुया: झण्डै निगू दशकलिपा माणिकलाल 


ल १ ८ - 


उ) 


श्रेष्ठ नं नेपालभाषा प्राध्यापन ख्यलय्‌ वयव वयागु समालोचनात्मक गतिविधि नं थ्व समूहया गतिविधिलिसे ज्व:लात, थ्व 
समूहया निम्ह प्यम्हसित लाके फत । 


प्राध्यापक समूहया समालोचकपिनि योगदान व उकि नेपालभाषाया समालोचनाय्‌ ह:गु ह्यूपा: थुइकेत कमलप्रकाश मल्लया 
'नःलि रचना' या भूमिका ब्वनेगु उपयोगी जुइ, अले थ्व समूहया समालेचकपिसं म्हतिं म्हतिं या:गु योगदान थुइकेत इन्द्र 
माली, शान्तहर्ष व प्रेमशान्तिपिनिगु च्वय्‌ उल्लेख यानागु लेख ब्वने बहजू । नापं तं थुपिं (विशेष याना पादयक्रमया एकाइ १ 
ई नां किटे यानात:पिं न्याम्हसिगु प्रकाशित लेख व सफूतयगु सामान्य परिचय थम्हं नं काय्‌मा: । समालेचकपिनिबारे मेपिं 
समालोचकपिनिगु टिप्पणी ब्वना: सेकेण्ड हाएण्ड ज्ञान काय्‌गु जक मयासे थम्हं हे अमि रचना ब्वनेब्यले अमिगु योगदान झन 
याकन सीके फड । 


नेपालभाषा समालेचना साहित्यय्‌ प्रगतिवादी दृष्टिकोणया विकास 


पाठ्यक्रमय्‌ थुगु उप-एकाइ अन्तर्गत अथवा प्रगतिवादी प्रवाह अन्तर्गत धका कृष्णचन्द्रसिंह प्रधान, माणिकलाल श्रेष्ठ, पूर्ण. वैद्य 
व इन्द्र माली आदि धका: प्यम्हसिगु नां किटान याना 'आदि' शब्द तनाः त:गु दु । थुकिया अर्थ थ्व उप एकाइया उद्देश्य 
प्रगतिवादी-समालोचनाया दृष्टिकोण वा सिद्धान्त सीकेगु व थ्व प्रवाह गुकथं नेपालभाषा समालोचना वल, गथे न्ह्यज्यात धका 
थुकिया विकासया इंतिहास लिसे परिचित जुइगुया नापं नां किटे याना त:पिं प्यम्हसिया समालोचनात्मक कृतिया संक्षिप्त 
परिचय लिसें थ्व समूहया समालेचकपिनि प्रवाह व प्रवृत्तिया सामान्य परिचय दयूकेगु ख: । 


नेपालभाषा सँमालेचनाय्‌ प्रगतिवादी दृष्टिकोण अन्तर्गत च्वना थ्व समूहया समालेचकपिंसं थःगु च्वसु न्ह्याकगु वा न्ह्याके 
धका कुतः यानाच्वंगु थ्व समूहं ज्वंगु लँपुया प्रादुर्भाव विश्व साहित्यय्‌ गुकथं पिदन, अले नेपालय्‌ गुकथं दुहाँ बल धका 
बांलाक सीके मफय्‌कं नेपालभाषाया प्रगतिशील समालेचनाया बांलाक ज्ञान काय्‌ फइमखु । उकि दकले न्हापां प्रगतिवादी 
साहित्यिक प्रवाह व समालोचनाय्‌ प्रगतिवादी दृष्टिकोण न्ह्याकेत आधारया रुपय्‌ पिदंगु मार्कसया साहित्य सम्बन्धी दृष्टिकोण, 
अनंलि साहित्यया निगू प्रकार (म्हछि शोषकतयगु पक्षया साहित्य वा कोटीकोटी श्रमिकतयगु पक्षया साहित्य) दइ धयाग्‌ 
लेनिनया व्याख्या, श्रमिक आम जनताया पक्ष काइगु साहित्यया स्वरुप व प्रगतिवादी साहित्यया उद्देश्यबारे माओ-चेतुङ्ग ब्याख्या 
यानात:गु “येनान गोष्ठीइ भाषण” या बारे संक्षिप्त ज्ञान व नेपाली लेखकपिंत विशेष प्रभाव लाकूपिं रुसी प्रगतिवादी लेखक 
माक्सिम गोर्की व चिनिया प्रगतिशील लेखक लु शुन्‌पिसं बिउगु योगदानया सामान्य परिचय दयूकेमा: । साहित्य सम्बन्धी 
मार्क्सवादी दृष्टिकोण व प्रगतिवादी साहित्यया स्वरुपबारे परिचय बिइगु सैद्धान्तिक लेख नेपालभाषाय्‌ न्हापां च्वया: प्रगतिवादी 
आन्दोलनया बुलन्द सः न्हापां थ्वय्‌कादीम्ह कृष्णचन्द्रसिंह प्रधान खः, यद्यपि थौंकन्हय्‌ प्रधानजु थ्व लँपुइ अडिग जुया च्वना 
मच्वं । अथे हे वयां लिपा माणिकलालं प्रगतिवादी साहित्यया स्वरुपया बारे ब्याख्या यानात:गु लेख व लेखकपिनि विभिन्न विधा 
(खास याना बाखं व कविता) या संग्रहया समीक्षा याना त:ग॒ अनेक भूमिकाय नं प्रगतिवादी समालोचना सम्बन्धी सैद्धान्तिक 
परिचय दु । तर कृष्णचन्द्र व माणिकलालसिकं न्हापा प्रगतिवादी लँपु ज्वंम्ह हृदयचन्द्रसिंह प्रधान व नेपालभाषाय्‌ प्रगतिवादी 
प्रवाह पिदनेत पृष्ठभूमिया ज्या या:गु माधवलाल कर्माचार्य समालाचना सम्बन्धी यथार्थवादी व जीवनमुखी दृष्टिकोण नं सीकेमा । 
माधवलालजुया 'साहित्ये आलोचकया स्थान' (प्रधान, ११००) धयागु लेख नेपाल भाषाया सैद्धान्तिक समालोचनाया लेख च्वयूगु 
प्रारम्भ जूगु ऐतिहासिक लेख ख:, उकी साहित्य धयागु “जीवन स्वयूगु सुलचं जक मखु, जीवन न्ह्याकेगु घ:चा नं खः” धका 
बिउगु साहित्यया परिभाषा प्रगतिवादी साहित्य मूल आस्था ख: । 


पाठ्यक्रम एकाइ १(उ) स नां किटे यानात:पिं प्यम्ह समालोचकपिं मध्ये कृष्णचन्द्रसिंह प्रधानं शुरुद काःगु व आन्दोलन 
न्ह्याकेत नेतृत्व नं बिउगु प्रगतिवादी साहित्य विषयय वयक:यागु विचार सीकेत वयक:या बारे च्वयात:पिं समालोचकपिनि 
टिप्पणी (च्वय्‌ उल्लेख जुइ धुंकूगु कमलप्रकाश मल्लया 'न:लि रचना' या भूमिका, माणिकलालया नेपालभाषा केन्द्रीय विभागया 
११०८ या गोष्ठीइ प्रस्तुत लेख, इन्द्र मालीया “नेपालभाषा समालोचना व समालेचकपिं”, पूर्ण ताम्राकारया “नेपालभाषाय्‌ 
सैद्धान्तिक समालोचनाया स्थिति”) ब्वनेगु उपयोगी जुड । नापं तं वयूक:या सैद्धान्तिक समालोचनात्मक लेख (खासयाना 
“प्रगतिशील साहित्या लँपु” (प्रधान १:१३:९-१५) व “साहित्यया मूल (मू) (प्रधान : १०७६) ब्वनेगु यक्का बांलाइ । अथे हे. 
माणिकलाल श्रेष्यठया प्रगतिवादी समालोचना श्रेष्ठ विशषाङ्क) य्‌ दुथ्या:गु स्वंगू लेख (पूर्ण ताम्राकार, माधव मूल व नर्मदेश्वर 
प्रधानया) यक्को सहायक जू । 


> १ ९ न 


ऊ) 


ए) 


पूर्ण वैद्यया प्रगतिवादी समालोचना विशेष याना: वय्‌क:या सैद्धान्तिक लेखय्‌ प्रतिविम्वित जू, उकिया लिसे बांलाक परिचित 
जुइच वयूक:या रचना ब्वनेगु बांलाइ । विशेष याना वयूक:या “कविताया लागा” (वैद्य : ११०९) सफू ब्वनेव कवि तथा 
समालोचक पूर्ण वैद्यया कविता सम्बन्धी विचार व प्रगतिवादी प्रवृत्ति स्पष्ट जुइ । थ्व सफुलिइ दुथ्या:गु निबन्धय्‌ समालोचना नं 
ल्वाक ज्या । इन्द्र मालीया समालोचक व्यक्तित्व सीकेत वयक: सम्बन्धी कमलप्रकाश मल्लया टिप्पणी (“नःलि रचना” या 
भूमिका) व स्वयं इन्द्र मालीं हे थःगु “नेपालभाषा समालोचना व समालेचकपिं” धयागु लेखय्‌ इन्द्र माली सम्बन्धय्‌ च्वयातःगु 
पंक्ति ब्वने बहजू । गुकी वयूकलं थःतं “नेपाली व नेपालभाषा निगू भाषाय्‌ उतिग्यंक सक्रिय” धका दावी यानातःगु व 
कमलप्रकाश मल्लया धापुया ब: कया: “ईया समालोकीय ख्यः या प्रवक्ता जुड फुम्ह” धका धायेगु बल याःगु दु। _ 


थ्व समूहया मेपिं समालोचकपिं मध्ये पूर्ण ताम्राकार प्रगतिशील समालोचककथं प्रतिस्थापित जुइत सफल जुगु दु, अथे हे 
प्रेमशान्ति तुलाधर साहित्यया इतिहास सम्बन्धी लेख च्वयेगुली विशेषता क्यनेगुया नापं मार्क्सवादी दृष्टिकोणं प्रभावित 
प्रगतिवादी समालोचकया रुपय्‌ न्ह्यज्याना च्वंगु दु । 


नेपालभाषाया विशिष्ट समालोचकपिनि समालोचना पद्धति व योगदान : 


पाठ्यक्रमया थ्व उप एकाइस खुम्ह समालोचकपिनिगु समालोचक व्यक्तित्वया बांलाक परिचय कायगु व अभिगु समालोचक 
कृतिबारे परिचित जुइगु तातुना अध्ययन यायूमा:गु आशय .खनेदु । उकियात पूवंकेत उपि: खुम्ह समालोचकपिनि मू मू कृतिया 
अध्ययन याना संक्षिप्त रुपं परिचित जुइमा:गु दु । खुम्ह मध्ये प्यम्ह रत्नध्वज जोशी (संस्कृत 'काव्यशास्त्रया शास्त्रीय धारणाया 
अनुयायी क्लासिकल प्रवाहया समालोचक),. माधवलाल कर्माचार्य" (नेपालभाषाय्‌: यथार्थवादी समालोचनाया प्रारम्भ याःम्ह 
समालोचक), माणिकलाल श्रेष्ठ (मार्क्सवादी समालोचकय़ा. रुपय - चर्चित), 'कष्णचन्द्रसिंहः प्रधान (प्रगतिवादी समालोचनाया 
निंस्वंम्ह व शुरुइ ताहाक: अवधितक प्रगतिवादी लंपु जवना च्वंम्ह समालोचक्त) बाळू च्वँयू विभिन्न उप-एकाइ अन्तर्गत यक्को 
चर्चा जुड धुंकूगु दु । मेपिं निम्ह जनकलाल वैद्य व नर्मदेश्वर प्रधानया संक्षिप्त परिचय-लाःउप-एकाइ (ई) य्‌ बी धुंगु दु, 
अथेसां अभिगु विस्तृत परिचय कायेगु लागिं वयूकःपिनि. प्रमुख कृति, विशेष याना नर्मदेशवर प्रधानया “जिगु बिचा जिगु धापु 
(११०५), “स्वंगःगू मिखा” (१११९) व “सौन्दर्य दर्शन (११२०) नापं स्वंगू सफ्‌ व. जनकलाल वैद्यया “सत्यसतीया विवेचना” 
(१०८७) व “नेपाल भाषाया काव्य सिर्जना प्रवृत्ति” (११०६) ब्बनेगु उपयोगी जुइ । जनकलाल व नर्मदेशवरपिनि समालोचक 
व्यक्तित्व सीकेत इन्द्र मालीया “नेपालभाषा समालोचना. व समांलेचकंपिं” व पूर्ण ताम्राकारया “नेपालभाषाय्‌ सैद्धान्तिक 
समालोचना स्थिति” नांया च्वय्‌ न्ह्यने धुंगु निगू लेख नं सहायक जुइ । 


नेपालभाषा समालोचनाया वर्तमान स्थितिया सामान्य परिचय : 


नेपालभाषा समालोचनाया थौंया स्थितिया सामान्य परिचय दयूकेत नांजापिं. प्रमुख धायूका च्वंपिं समालोचकपिनि बारे जक ज्ञान 
दयां मगाः, थोंकन्हय्‌ समालोचना क्षेत्रय्‌ पिदने धुंकूपिं समालोचकपिनि कमसेकम नां व. अमिगु गतिविधिबारे ज्ञान दयमाः । 
थुकिया नितिं नेपालभाषाया पिहाँ बयाच्वंगु पत्रपत्रिकालिसे परिचित जुया च्वने मा: । थ्व लेखय्‌ च्वय्‌ उल्लेख जुड धुंकूपिं 
समालोचकपिनि अतिरिक्त थौंकन्हय्‌ सक्रिय जुया पिहाँ वयाच्वंपिं समालोचंकपिनि (उदाहरणया लागिं नां कायूबहपिं फणीन्द्ररत्न 
बज्राचार्य, डा. केशवमान शाक्य, गोवर्धन शर्मा, मनोरमा तुलाधर, कनकद्वीप बज्राचार्य, योगी विकासानन्द, ईश्वरी मैयाँ, बुद्ध 
सायमि, रमेशकाजी स्थापित, पुष्मराज राजकर्णिकार, अमृतरत्न तुलाधर, योगेशराज, शराम नेवाः) गतिविधि थुइकेमा, अले तिनि 
समालोचनाया थौंया स्थिति बारे बालाक परिचित जुंइ फइ । 


वर्तमान स्थितिबारे विभिन्न समालोचकपिनि न्ह्यथने बहगु टिप्पणी थन उल्लेख याये । प्रेमशान्ति तुलाधरं या: गु मूल्यांकन. कथं 
“नेपालभाषाया समालोचकपिनिगु नां धल: आपालं ताहा: जूसां समालोचनाया च्वज्या म्ह हे जक जूगु दु ।” थुकथं थौंया स्थिति 
वयूकलं सन्तोषजनक मतायकूसां “बौद्धिक वर्गपिनिगु मन थ्व विधाय्‌ क्वसा:गुलिं थ्व विधाया भविष्य उज्ज्वल” (तुलाधर : 
१११९) प्वंका दिल । 


अथे हे, इन्द्र माली नेपालभाषा समालोचनाया कन्हयया सम्भावना जक बांलागु खंकूगु मखु, थौंया स्थिति नं उत्साहवर्धक 
ताय्‌काः धया च्वन, “नेपालभाषा समालोचना व्यावहारिक स्तरं यथार्थय्‌ अवतरण जुगु दु । ....... कन्हय्‌ नेपालभाषा 
समालोचना साहित्य ग्यसुग्यना धिसिमिसि धाया: वनेफइ धैगु भलसा काये फु । (माली : १११९ : ७ : ४९) 

तर पूर्ण ताम्राकारं धा:सा नेपालभाषा समालोचनाया वर्तमान स्थितिप्रति सन्तोष मतायकुसे उकिया विभिन्न कारण मध्ये छता 
कारण “समालोचना क्षेत्रय्‌ संलग्न च्वमिपिंके दयूमा:गु अध्ययनशीलता, शैक्षिक चिन्तन, समालोचनायात निं याना न्ह्याकेगु 
वौद्धिक साधनया प्रतिवद्धता व धैर्यताया म्होति नं क” (ताम्रकार : १११९ : १०० : १००) धका धाःगु दु । 


न्ह्याग्‌ जुइमा, नेपालभाषा समालोचना ख्यलय्‌ छुं मगा: मचा:गु दु, अले झीसं यायफुगु व यायूमा:गु दु झीसं वा चायूके 


हथायगु खँ खः । 


'- आचार्य, नरेन्द्रदेव 


ताम्राकार, पूर्णकाजी 
ताम्रकार, पूर्णकाजी 
तुलाधर, प्रेमशान्ति (सं), 


तुलाधर, प्रेमशान्ति 
प्रधान, कृष्णचन्द्र सिंह 
प्रधान, कृष्णचन्द्रसिंह 
प्रधान, कृष्णचन्द्रसिंह 
प्रधान, कृष्णचन्द्र सिंह 
बज्राचार्य, शान्तहर्ष 

वैद्य, पूर्णबहादुर 

मल्ल, कमलप्रकाश (सं) 
माली, इन्द्र 


श्रेष्ठ, रेवतिरमाणानन्द (सं) 


१०९१ 
१११९ 


१११०, 


१११९ 


११०० 
१०७३. 
१०७३ 
१०७६ 
१०९४ 
११०९ 
१०८७ 
१११९ 
१११९ 


बौद्ध धर्म दर्शन । बिहार राष्ट्र भाषा परिषद, पौ १२३, १९७१ 
“नेपालभाषाय्‌ सैद्धान्तिक समालोचनाया सिद्धान्त”, नेपाल संस्कृति, १०० : 
९३-१०० 

“समसालोचक माणिकलाल श्रेष्ठया समालोचना छपुलु” । नेपाल संस्कृति 
८७ : १-१३ :२ 

नेपालभाषा व थ्वया साहित्य गोष्ठी, ११०८ । यल : नेपालभाषा 
शिक्षण विभाग, पौ १५-२७ 

नेपालभाषा साहित्यया इतिहास । येँ : नेपालभाषा. एकेडेमी । 

जिगु मिखाय्‌ साहित्यया छु | यें : मयजु उत्तरा सिंह । 

नेपाल साहित्यया विकास व झीगु ज्या । पासा १:२ ५-६, १:३, ५-८ 
प्रगतिशील साहित्यया लंपु । पासा १:१३, ९-१५ 

साहित्याया मुल (म्‌) । न्ह्यखा (निबन्ध मुना) । यें : थौंकन्हे प्रकाशन 
समालोचनाया ख्यलय्‌ झी भाषा सेवकपिं । कूलां ९ : 

कविताया लागा । यल : खेलुइता प्रकाशन ? 

नःलि रचना । कान्तिपुर : च्वसा पासा । 

नेपालभाषाय्‌ समालोचना व समालोचकपिं । ७ :३९-४९ 

माणिकलाल श्रेष्ठ व्यक्तित्व ब कृतित्व । यल : साहित्यया मूलुखा 


EG 


पुलांगु नेपालभाषा साहित्यय्‌ छपुल 


- उपप्रा. तुलसीलाल सिंह 


चीन - संयूभाय्‌ खलकय्‌ ल्हाइगु करीब .न्यास:गु भाय्‌ मध्ये केवल न्यागू जक भाषाय्‌ पुलांगु साहित्य दु । थ्व मध्ये छगू 


नेपालभाषा नं ख: । नेपालभाषाया साहित्यया प्रादुर्भाव मल्लकालयूतिनि रचना जूगु ख:सां थ्व भाषाया संज्ञाञावाची शब्द लिच्छवी कालय्‌ हे 
छय:गु खनेदु । थथे लिच्छवीकालय्‌ छयलात:गु शब्दया प्रकृति भौगोलिक व ल: सम्बन्धय्‌ दु । अथे हे बस्तुया नां, कर अधिकृत, अनुदान 
प व्यक्तिया नां नं लिच्छवीकालीन अभिलेखय्‌ छयलात:गु दु । थजागु लिच्छवि अभिलेख संस्कृत भाषां च्वयात:ग॒ जूसां दथुइ स्थानीय भाषा 
छयलात:गु खः । करीब निस:गू अभिलेखय्‌ २५० ग:ति शव्द स्थानीय भाषा छयलात:गु दु । 


i 


प्राचीन वाङमय : 


लिच्छवि काल लिपा करीब सत्या दं मयाक नेपालभाषां च्वयात:गु छुं अभिलेख मलू । थनंलि ने. सं. १५९ या क्रय पत्र व ने. 
सं. २११ या बन्धकपत्रय्‌ दकलय्‌ न्हापां क्रियापद छयलात:गु खनेदत । ने. सं. २३५ या लिखत पत्रय्‌ नेपालभाषा स्वतन्त्र रुपं 
च्व:गु जुल । लिखत पत्र धुंका छुं भति लिपा ला:सां ने. सं. २९३, ने. सं. ३५घ, ने. सं. ४५४ या उत्कीर्ण पत्रय्‌ नेपालभाषा 
वाक्य समेत च्व:गु खनेदु । 


क) ने. सं. ५३३ या लिखत पत्र 


थ्व बाकुपती 'थने माल्व', फ्यच माल्व', 'धाय मदो”, थें जा:गु €70 [h79€ व 'चोस्यं तया दो जुरों' थें जा:गु 
PeriphraStic ४८0 समेत दुथ्याकुगु जुल । 


ख) ने. सं. ६१४ ख्वप, यक्षेशवरया सिज:पौ 


थ्व उत्कीर्ण पत्र 'तंवसासन' वा सिज:पौ खः । थुकी 'श्रशरीश्री यक्षेश्वर भट्टारक’ यात यायमाःगु 'वर्शवादन' वा बुसाधं 'पर्व्व 
पार्व्बानि' वा पर्व पर्वय्‌ यायमाःगु पूजा, नित्य पूजा 'अछेद्र याडन' अर्थात त्वःमफिक यायमा:गु खं न्ह्यथनात:गु दु । थुलि 
याय्‌गु निम्ति श्रीश्री जयराय मल्लदेव थः हे प्रमुख जुयाः थीथी मेपिं मनूत समेत तया: गुथि दयूकुगु जुल । नापं गुथि 
न्ह्याकेत छुं श्रोत नं त:गु जुल । 


ग) ने. सं. ४९४ या हरमेखला 


थ्व आ: लूगु व प्रामाणिक दसिकथं दकलय्‌ पुलांगु नेपालभाषाया ग्रन्थ सफू ख: । थ्व तान्त्रिक चिकित्सा ग्रन्थ ताडपत्रय्‌ 
भुजिंमोल लिपिं च्वयात:गु खः । थ्व सफती न्हापां संस्कृत श्लोक व वया लिपा उकिया नेपालभाषा टीका च्वयात:गु ख: । 
थ्व सफू दकलय्‌ न्हापां गुंगूगु शदीयाम्ह बंगालया भिल्लमालपुरया माधुक प्राकृत भाषां च्व:गु खः । लिपा संस्कृतं अनुवाद 
यासेलि थ्व सफ्‌ लोक व्हा:गु ख: । 


'हर' अर्थात महादयो 'मेखला' अर्थात जनी वा नाग व वया न्हय॒ग: छूयोंया अर्थकथं थ्व सफुती न्हय्‌गू अध्याय दु । मिसा. 
मिजं व मेमेपिं थीथी मनूतयूत बशय्‌ तयगु वा झीगु भायकथं मोहनी तयूगु तन्त्रयात उड्डीशतन्त्र न धाइ । 


घ) ने. सं. ५०० या नारद संहिता व मेमेग 


थ्व सफू आ:तक लूगु सफू मध्ये 'हरमेखला' धुंका दकलय्‌ पुलांगु सफू खः । थ्व सफू ताडपत्रय्‌ भुजिंम्व: लिपि च्वयातःग्‌ 
खः । उगु ईया तःधंम्ह विद्वान पण्डित माणिक्यं अमात्य जयत निम्ति नेपालभाषां टीका समेत च्वया ब्यूगु जुल । थ्व 
सफूयात 'न्याय विकासिनी' 'मानव न्यायशास्त्र' 'नारद स्मृति’ नं धायगु या: । 

पाठ्य ज्वलंकथं निगू प्रकरण (व्यवहार व तप्तमाष) दुथ्याका त:गु दु । थुकी साक्षी च्वनेगु, पा फयूकेगु, थीथी कथं अपराध 
निदान यायगु, सजाँय बीगु खं द्थ्याका: त:गु दु । गथे, थिया पा फयकेगु बारे- 


= २२ = 


सऱ्ह आदिप बाहन । खंड आदिप शस्त्र, भदेन्हि सा । वा आदिपं ब्रीहि । लुं देव बापया ल्‌ । 
थ्वतेस थिय शबद पा फेका सत्य शबद धाये । 


मिसा व दुर्बल पाफयके मज्यूगु बारे - शबद पा फेके म्यसा मटेव दुर्बल पुरुष मटेव । म्यसा, ग्याभंडिनि 
ज्रडान लंख्व इडाव सीये येरं । दुर्व्बल मतेरं वलमंद जुरडान इं इं याडाव सीच यरे, थुते 
निमितिन मतेर । 


विष दीप याकंगु बारे - अब विष शबदया विधि ल्हाये । ग्वनकाल तेव ग्वन कालस मतेव, ग्वन बेलास 
तेव ग्वन बेलास मटेव ... । 


अथेहे - 
व्यथ दीप याचके । बाली, ज्याथ, रोगी .सटेव । चिकुटि तु अपराध याक्व मटेव । 
नारद संहिता धुंका च्व:गु मेगु महत्वपूर्ण सफ्‌ अमरकोश ख: । थ्व सफ्‌ लिपा लिपा नं थीथी कोशकारतयसं थीथी नामं काश 


दयूकगु खनेदु । पुत्रपौत्रादिबोधिनी ( ने. सं ५०१), बालबोधिनी (ने. सं. ५०६) अमरकोशसार (ने. सं ५९१) सफू अमरसिंहया 
'नामलिङ्गानुशासनम्‌' या नेपालभाषां टीका च्वयात:गु सफू ख: । 

मेगु छगू महत्वपूर्ण सफू 'गोपालराज वंशावली' ख: । थ्व सफुती पुष्पिका वाक्यच्वया त:गु मदुगुलिं ने. सं. ५०९ पाखे च्व:ग्‌ 


धका अनुमान यानात:गु जुल । थुकी प्रविष्ट जुयाच्वंगु घटना अप्व: धैथें पत्या:याय्‌ बहजूगुलिं थ्व यतिहासया विद्यार्थी व इतिहासकारतयगु 
निम्ति तस्सकं ज्या ख्यले दुगु सफ ख:सा थुकी च्वयात:गु नेवा: भाय्‌ नं स्वतन्त्र रुपं च्वया त:गुलिं ऐतिहासिक भाषांविज्ञानया अध्ययन 
याइपिनिगु लागि नं महत्वपूर्ण सफू ख: । 


गोपालराज वंशावली धुंका ने. सं ५१९ य्‌ 'दशाफल' ज्योतिष शास्त्रया सफू च्व:ग॒ ख: । थ्व नेपालभाषां च्व:गू दकसिवे 


न्हापांगु ज्योतिष शास्त्रया सफू खः । अथे हे ने. सं. ६१८ य्‌ 'दशकर्म पद्धति’ धैगु कर्मकाण्डया सफू छगू नं च्व:गु जुल । 


२. 


पुलांगु काव्य 

नेपालभाषा पुलांगु काव्य बारे भाजु छत्रबहादुर कायस्थ 'यल' जुं थःगु 'नेपालभाषाया प्राचीन काव्य व काव्यकार धैगु सफुती 
दकले पुलांम्ह काव्यकार कथं विश्वहर्षयात नालादीगु दु । थ्व मय 'पंच दुवाल जुल, नेपाल सम्वत सल' च्वयात:गुयात ने. सं 
४५ धका अर्थ थुइकुगु जुल । अनंलि वहे सफुती जुजु हर्षदेवं च्वःगु मे न्ह्यब्वया दीगु दु । भाजु कायस्थया धापुकथं जुजु 
हर्षदेवं ने. सं. २१०-२१७ राज्य याःगु खः । अथेहे मेगु 

मे जुजु जयजग मल्लदेवं च्युंगु धका 'भिम रंग पेम्हा फुकि' अर्थात्‌ ने. सं. ४५४ न्ह्यव्वयादीगुं खः । 

डानियल राइटया History 0f €] धैगु सफुती 'सल किसि रंग मुना” अर्थात ने. सं. ५८७ च्व:गु धका छप्‌ मे 
प्रकाशित जूगु दु । 


डा. भाजु जनकलाल वैद्यजुं 'नेपालभाषा काव्य सिर्जना प्रवृति’ सफुती महेन्द्र मल्ल (ने. सं. ६८०-६९४ राज्यकाल) दकले 
न्हापांम्ह वा आदि कविकथं नालादीगु दु । वय॒क:या ग्रन्थय्‌ जुजु महेन्द्र मल्लं च्वःगु धकां निप्‌ मे प्रकाशय हयादीगु जुल । 


अथ हे भाजु छत्रबहादुर कायस्थजुं च्वय्‌ न्ह्ययनागु सफुती जुजु रण मल्लं च्व:गु धका: छपु मे नं प्रकाशित यानादीगु दु । 
भाजु कायस्थया धापूकथं रण मल्लया राज्यकाल न. सं. ६०५-६४१ दुन ला: । परन्तु थ्व फुक्क मया रचनाकार व 
रचनाकाल बार सर्वसम्मत जुड़ मफया विवादास्पद तिनि । 


हालसालयतिनि भाजु छत्रबहादुर कायस्थजुं 'थिमि देया पुलांगु म्ये' धैग॒ सफू पकाशित यानादीगुली प्राण. मल्ल (न. सं. ६४३- 
६७०) नां दुगु छपु म दुथ्याःगु जुल । 


क) यलय तिभय जुजुपिनि पालय च्वःग॒ मे 


= २ २ = 


ख) 


ग) 


१) 


२) 


३) 


यलय्‌ तिभय जुजुपिं नरसिंह, पुरन्दरसिंह व उद्धवसिंहया शासनकालय्‌ च्वयातःगु स्वपु मे हे विवादरहित दकलय्‌ पुलांगु 
मे खः । थ्व स्वपु मे मध्ये दकले न्हापांगु' मेय्‌ १७ गु श्लोक मध्ये न्ह्योन च्वंगु १२ गू पद तनाच्वंगु जुल । थ्व मे 
ने. सं ६९१ य्‌ च्व:गु खः । थ्व इलय्‌ सम्भवत ये, यल व ख्वप स्वंगू राज्य छगू राज्यं मेगु राज्ययात नाकावन्दी 
तयात:गु जुया: स्वनिगः चाःगु खँ च्वयातल । मेग॒ मे ने. सं. ६९२ य्‌ च्वःगु खः । स्वपुगु मे चो गामय्‌ (चोभार ?) 
क्वाथ: दंबले ने. सं. ६८४ य्‌ च्व:गु खः । थ्व स्वपूं मे छम्ह हे अज्ञात कविं च्वःगु सीदु । थ्व स्वप मेय्‌ खँत्वा 
खँभाय्‌, पुलांगु नीति बाखंया झव: उपमाकथं छ्यलातःगु दु । अथे हे 'संकव चगु भोतं पनति राज दकव 
मोयाव कचा ल्हाया सिमा थे च्बन' धका नं च्वयातःगु दु । 


मेमेपिं जजपिनि मे. 


येया मल्ल जुजुपिं मध्ये प्रताप मल्लं (ने. सं. ७६१-७९४) करीव ४० पु ति नेपालभाषां मे च्वःगु खने दु । नृपेन्द्र 
मल्ल ( ने. सं ७९४-८००) पाखें नेपालभाषा निपु जक मे चिना तःगु खनेदु । पार्थिवेन्द्र मल्ल (ने. सं. ८००-८०७) 
पाखे च्वयात:गु ७ पु मे लूगु दु । नेपालभाषा पुलांगु मे मध्य 'सिंहया धुंसं ज्वना व्यानया ख्याल” धैगु मे अद्भुत रसं 
जा:गु कूट काव्य छपु जक दु, थ्व मे पार्थिवेन्द्र मल्लं च्वःगु जुल । अथे हे भाष्कर मल्ल अर्थात महीन्द्रसिंह देव 
जगज्जय मल्ल व जयप्रकाश मल्लपिंसं छुं मे च्वया थकुगु जुल । 


ख्वपया मल्ल जुजुपिं मध्ये दकले न्हापां जगज्ज्योति. मल्लं ( ने. सं. ७३३-७५६) झिन्यापु मे नेपालभाषा च्वयात:ग्‌. 
खनेदु । अनंलि जगतप्रकाश मल्ल व चन्द्रशेखर निम्ह जाना जगच्चन्द नामं आपालं मे चिनात:गु जुल । थ्व हे नामं 
चिनात:गु 'नेपालभाषागीत' दकले अप्व: मे दुगु सफू ख: । थुकी झण्डै खुस: पु मे दुथ्या: । अथे हे जितामित्र मल्ल 
भूपतीन्द्र मल्ल व रणजित मल्लपिसं छुं मे चिना थकुगु जुल । 


अष्टनायिका गीत 
च्याम्ह नायिकाया चरित्रबारे च्वयात:गु मे 'अष्टनायिका गीत” 'नेपालभाषा गीत” सफुती दुथ्या:गु जुल । जगच्चन्दं 
च्याम्ह नायिकाया भेद थुकथं क्यंगु जुल - 

प्रापित भतृका | 

ओ विनान जे जीव दसे चोन छु काज 

पति मदु रति ओ समान ॥ 








0000. गोपिनिया चित दुःख 

प्रोषित भतृका थोया जाति ॥४९२॥ 
खण्डिता 

अवलाया चित पापि पिरति बखान 
पुरुष भमर खव सहजन थान ॥ 
जगतचन्दन आव नेम्हा नापा लाय 
यथिङ तिरियात खंडिता धाय ॥४९३॥ 
विप्रलब्धा | 

फुयिन थे जुयिकसे हाथर परान 
पलेहर मिखा जुर कायाव सान ॥ 

थ्वम्ह मिसा विप्रैलव्धा याय छु बखान ॥४९४॥ 
४) अभिसारिका 
जगतचन्दया मन गोपिनाथ्या पिरति 
अभिसारिका बखान 
पुरुष लोभन जुव जुवति जन थ्वम्ह 
मा चलाओ सम मिखा बान ॥४९५॥ 
५) विरहउत्कंठिता 
सोसे सुन्दर पुरुषया रुप 
काम याय तु मन अति माल ॥ 
जगतचन्दन चितस लुवतिन 
उत्कृष्टिताया मे हाल 
जे भयन मग्याक थ्वम्हा मिसा 
लुदाड जन ओ बिहार ॥४९६॥ 
६) बासकसज्जा 
जगत बखान जेन बासक सज्या 
ननि खुनि पासा थथे हेस याके लज्या ॥४९७ . 
७) स्वाधीन पतिका 
हामल्या वर्षछि खांखि मोहन बिनान 
लेनेव मखते प्रभु थ्वगुलि परान ॥ 
जगतचन्दन धाव स्वाधिन पतिका 
पुसमिओ सुखन ताकाल याकान ॥४९८॥ 
८) कलहान्तरिता 
न्हिन्हिछिया पुसमिओ कलह दएका येव 
पुरुषया अति अन्हेलास 
दुर्जनया खां दको नुगलन खव तासे 
ल्वायिव मदुगुलि खास ॥५००॥ 
थथे ज्याम्ह नायिकाया भेद क्यने धुंका: नं जगतचन्दं मेपु ३१३ य्‌ नवोढा नायिका भेद थुकथं क्यंगु जुल । 
नक जुयतान ल्यासे नवोढा जाति 
पेत पुन खल नेपा ग्यात परिपाति ॥ 


कवि. जगतचन्द थ्व अष्ट नायिका भेदय्‌ नायो कथं कृष्णा हरि, गोपिनाथ व नकि कथं राधाया रुपय्‌ दुथ्याकात:गु जुल । 


- २५ - 


ज) 


यल मल्ल जजपिनिग नेपालभाषा मे 





यलय्‌ तिभय जुजुपिं धुंका हाकन छक: शिवसिंह जुजु जूगु खनेदत । थ्व धुंका सिद्धिनरसिंह मचावले माम लालमतिनाप 
यलय्‌ जुजु जुल । थ्वयूक: सिद्धिनरसिंह मल्ल आपालं यश कर्ति तयूगु ज्या नापं कृष्णा बारे स्वीछपु मे नेपालभाषा 
चिना थकुगु जुल । अथे हे श्रीनिवास मल्लं मेया मे हना: दशावतार नाटक च्वयादिल । अथे हे योग नरेन्द्र मल्लं नं छुं 
मे चिना थकुगु खनेद्‌ । 


कवयित्री रानीपिं 


मल्ल जुजुपिंसं जक मे चिना थकुगु नापं छुं रानीपिंसं मे च्व:गु खने दु । थ्वयूक:पिं राजलक्ष्मी मल्ल (प्रताप मल्लया 
जहान), ऋद्धीलक्ष्मी मल्ल (पाथीवेन्द्र मल्लया जहान), भुवनलक्ष्मी मल्ल (भूपालेनद्र मल्लया जहान), महीन्द्रलक्ष्मी मल्ल 
(महीन्द्र सिंहया जहान), कुमुदिनी देवी (जगज्जय मल्लया जहान) आदि । 


जनसाधारण कविपिं 


नागनसा ध्वज (ने. सं. ८३६ पाखे), वृषवानन्द (ने. सं. ८१२ पाखे), विजयानन्द (ने. सं. ९२८) पाखे, अमृतानन्द (ने. 
सं ९२०-९५२ पाखे), सुन्दरानन्द (ने. सं. ९१३-९५३ पाखे), लक्ष्मी सुनन्दन (ने. सं. ९१९ पाखे), विश्वहर्ष (ने. सं. 
९५५ पाखे), स्वामी अभयानन्द (ने. सं ९१०-९८३), मक्षध्वज (ने. सं ९३७-९६७ पाखे) आदि । 


जगतकेशरीया चण्डेश्वरीया स्तोत्र 


भाँत देया दकसिवे त:धंम्ह अर्थात्‌ मूल ईष्ट देवी धैम्ह हे चण्डेश्वरी भवानी खः । भाँतय्‌ त:धंगु जात्रा धैगु नं दॅयदसं 
वैशाख पुन्हिखुन्हु न्यायकीगु चण्डेशवरीया जात्रा हे ख: । थ्वहे जात्राया महोत्सव स्वन्हु तक जगतसिंह वा जगतकेशरीं 
च्व:गु श्रीचण्डेश्वरी देवीया स्तोत्र पाठ छेंय्‌ छँय्‌ याइगु खः । थ्व मे ने. सं. ७९८ य्‌ चिना त:गु ख: । 


थ्व मे हिमवत्खण्ड नेपाल महात्म्यया पौराणिक आख्यानया लिधंसाय्‌ च्वयात:गु खः । चण्डासुर दैत्यं महाद्योयाके सुं नं 
देव पुरुषं स्याय्‌ मफैगु अमर बरदान कासँलि उन्मत्त जुया देबलोकपिन्त स्वर्ग पितिना हल । थथे पितिना हसेंलि 
देवलोकपिं रक्तचन्दन बनय्‌ विज्याना च्वंम्ह श्रीचण्डेशवरी भवानीयाथाय्‌ शरण का:वन । इन्द्यदि स्वीस्वकोटी देवपिसं 
भवानीयाके प्रार्थना याना चण्डेश्वरी प्रकट जुया बिज्यात । थन नं चण्डासु दैत्य व:गु सिया देवगणपिं झंग पंछिया रुप 
कया सुलाच्वन । चण्डेश्वरी न अन्तरध्यान जुल । लिपा चण्डासुरं रक्तचन्दन सिमा छमा पाला: बिसँलि भवानी प्रकट 
जुल । चण्डेश्वरी व दैत्यया युद्ध जुया भवानीं दैत्ययात स्याना बिल । अथे थ्व स्तोत्रम्‌ भवानीया अलौकिक लीला व 
गुणया वर्णन याना: त:गु जुल । 


लोकचरित गीत (ने. सं. ८६४) 


थ्व मे येया अन्तिम मल्ल जुजु जयप्रकाशया राज्यकालय्‌ धनन्त धा:म्हसिन च्वःगु खः । मेया शुरु झ्वलय्‌ कविया 
आराध्यदेव बुद्धया नां कया 'ॐ नमो बुद्धाय लोकया चरित्र खं ल्हाय' धयात:गु दु । कवि थ: समकालय्‌ समाजया थीथी 
पेशाया मनूतयके वयाच्चंगु विकृति, लोभ लालच, ठकय्‌ यायु धूर्त्याइ याय्‌गु गुगु प्रवृति खः, उकियात कया ध्याचू 
नकेगु, कुं खिनेगु हे कविया मुख्य उद्देश्य खः । थुकी खास याना बञ्जा:, कःमि, बुँज्यामि, ज्याभि, छिपा, सायूमि, 
जाकिबजि मीपिं, दुरु मीपिं, वैद्य, दिदि अजि, लमि, ला मीपिं, ब्राम्हण, बदे, आचाजु व जोशीतयूके वया च्वंगु विकृति 
यात कुंखिना न्वाखँ नवानां च्वंगु जुल । गथे, अर्थ लोलुप ब्राम्हण, बदे, आचाजु, बान्हि जालय्‌ ज्या याना न्हिछिया ज्याला 
फ्वनीम्ह ज्यामि थिके याना नं ही ला बुला: मीम्ह नाय: भूमियात दोष बिया जुइम्ह ज्यापुभि; दुरुइ ल: ल्वाक छूयाइम्ह 


दुरु बंजा: आदि । 


थज्यागु ध्याचू मेयात “कथा ल्हाये मे” धका न धायेगु या: । थज्या:गु मे स्यंगुइ गुंलासिवा वनीबले हालीग मे नं धा: । 
थजागु मे नेपालभाषाय्‌ दकलय्‌ न्हापा ख्वपया जुजु जगज्योति मल्लं (ने. सं ७३३-७५६) च्वःगु खनेदु । 


- २६ - 


झ) चरपतिपाद स्तोत्र 


थ्व चरपतिपाद स्तोत्र संस्कृत स्तोत्रया नेपालभाषा अनुवाद खः । थुकिया अनुवादक यल ओक॒बहालय्‌ मह्मबुद्ध देग: 
दय्‌कम्ह बौद्ध पण्डित अभयराजया कलय्‌ जन्म जूम्ह अमृतानन्द खः । थ्वयूक: नं छम्ह प्रकान्त बौद्ध पण्डित नापं 
छम्ह त:धंम्ह संस्कृतज्ञ नं खः । समकालीन वृटिश विद्वान्‌ ब्रायन हफ्टन हजसन, गुम्हसिनं नेवा: भाय्‌ नेवा: संस्कृति, 
बौद्ध धर्मबारे आपालं अनुसन्धान यात, या सहयोगी नं खः । नेपालभाषाय्‌ दकलय्‌ न्हापां व्याकरण (ने. सं. १५१) 
अमृतानन्दं च्वया दिल । थ्व सफू हजसनया निम्ति च्वःगु खःसा उबलेया पाल्पाया जुजु पृथ्वीपालसेनयात नेवा:भाय्‌ 
स्यनेगु हेतुं 'हनुमान नाटक' नेपालभाषां अनुवाद याना दिल । अथे हे संस्कृत भाषां च्वयात:गु प्रख्यात महाकाव्य 'बुद्ध 
चरित्र' या तने धुंकुगु १४-१७ सर्ग अमृतानन्दं दयूका दिल । वयूक:या मेगु छुं रचना संस्कृत छन्दशास्त्रया सफ्‌ 
'छन्दोमृतलता', 'धर्मकोष संग्रह' व छुं नेपालभाषाया मे ख: । 


चरपतिपाद स्तोत्र लोकनाथ करुणामययात नमस्कार याना भक्तं थःगु जीवनय्‌ अज्ञानतावश गुलि नं मखुगु, मभिंगु, 
दुराचार या:गु खः, थजागु पाप ज्यायात क्षमा बी माल, करुणा तंयूमाल धका अनुनय विनय याना च्वंगु खः । 


पुलांगू प्याखंं 
स्वनिगलय्‌ इलयब्यलय्‌ प्याखं कयनीगु खयात कया गोपालराज वंशावली थथे च्वया त:गु दु - 


राजा श्रीचम्पादेव वर्ष ४१ मा ९ तेन कृत फूटोबिहार चेत्र भटारक पतिष्टितम्‌ कर्म्ममासनं शेलासन ॥ 
चवुअङ्करामायण नृतय कृतञ्च ॥ २१ ख, २-३ 


राजा श्री बआनन्ददेव बर्ष २० ..................................... 
00000 तेन शुक्र दिने नाटिका सुधनपाल कृतवान्‌ ॥ २५ क, १-४ 
तस्य सुपूत्र श्री धर्म्ममलदेव नामः तस्य 

जातोछवकर्म्मनेन चवुगड़रामायन नृत कृतं ॥ २९ क, २ 


पुनः वड्कर्ण्ण सम्बत्‌ ४९७ जेष्ठ शुदि पनचमी बुधबार, तत महाउत्तछव नृत्य बालरामायन 
मण्डलीकार श्रीजयाजुन राजास, पण्डिया मनकु भारोस ॥ २९ क, २-४ 


स. ३७६ हिराषाढ शुक्ल द्वादशी श्री जयदेव 
राजास मेनं टुठिस नागपटाबन्धन बिधि । 

विधान: । नन्हि प्याखन माल्ब ........ ॥ 

३९ क, २ 


स ४४० जेष्ठ शुद्धि ८ श्री जयरुद्रमलदेबस प्याखन्‌ हुल्यं पिशाच याङ हुव दास भारो मेबिद्यास कारणं 
हुल्यवु शिकव ॥ 


४५ क, ३ 


स ४८७ जेष्ठ कृष्ण पञ्चमी चबु अझ रामायन ले तया दिन । कोयला पुनीशि कोन्ह सिद्धि फया 
कोथोछेऽस जिमने खट हुव । पण्डिया यन्ह बालश्रस्वतीस, भरीश्रीउपाध्याजुस, जयत मूलमीस 
विजयराज श्री श्री जयस्थितिराजमल देवस ॥ 


शर ४ ख, १ २ 


- २७ - 


(स. ४९८ फागुण) थ्व लासवु आशिन्हि प्याखन हुर वव ॥ 


५७ ख, ४ 
सं ५०३ फाल्गुण शुद्धि तृतीया बृहस्पतिवार चा श्रीधर्म्मरेव ठाक्रस विवाह दिन ...... प्याखन 
भेरवानन्द ॥ ........ श्री धर्म्ममलदेवस विवाहन देका भेर्व्बानन्द प्याखन स्वदेश प्रदेशन स्वे दशक 


ल्हाया भरी द्विजराज जुस, जोती कस्त भास, गजा मुलमीस, पण्ड्या मनक भाटों ॥ 
६० ख ५ - ६१ क, ४ 


स. ५०३ पोष वदि ११ प्याखन ले तया भेरवानन्द. निय प्यन्हु. स्याव सेला गाक्व दिशीरू कोन्हु सिद्धि 
फया श्रीकोथोछेंस ॥ थ्व ग्रन्थ इहोमा डो भासन चोङग्व सोस्य, नक ग्रन्थ देका पाण्ड्या 
यम्बट्नुम्बिहार मनक भारो, सउदर उझा जीवा भारोस ........ थ्व प्याखन स्वे दसक दंग्व, भरि 
द्विजराज भारोस, जोती कस्त भास गजा मुलमीस ॥ प्याखन हुब लिछिवु: ॥ 


६२ क, ३-६२ ख? २ 


गोपाल़राज वंशावली प्रविष्ट जुया च्वंगु थीथी अवसरय्‌ थीथी प्याखं क्यनेगु खं याना नेवा:तय्‌ दथ्वी प्याखं गुलि लोकं ह्वा: धैगु 
सी दु । अज थ्व ग्रन्थ डहाया डो भास न चोड्ग्व सोस्यं नक ग्रन्थ देछा' धैगु वाक्यांश “संस्कृतं च्वयातःगु ग्रन्थ स्वया नेपालभाषा 
न्हूगु दयूका' धका अर्ध छयाये फ्‌ । 


क) मलदेव शशिदेवोप्याख्यान 





आ:तक लूगु नेपालभाषाया पुलांगु प्याखं मध्ये ने. सं. ५३२ या चतुरइ रामायण नेपालभाषा निर्देशन वाक्य जक दुगु 
प्याखं खः । तर प्याखं धाःसा नेपालभाषां च्वयातःगु मदु । नेपालभाषां दकलय्‌ न्हापां सिद्धिनरसिंह मल्ल ने. सं. ७५३ य्‌ 
च्व:गु छधा: प्याखँ 'एकादशी ब्रत’ ख: । थ्व धुंका दकलय्‌ पुलांगु प्याखं 'मूलदेवशशिदेव' खः । थ्व प्याखं जगतचन्दं 
(जगत्प्रकाश मल्ल व चन्द्रशेखर संयुक्त नां) ने. सं. ७९२ न्ह्यो च्व:गु खः । मेपिं प्याखं च्वमिपिं थथे खनेदु - 
जितामित्र मल्ल, भूपतीन्द्र मल्ल, रणजित मल्ल, श्रीनिवास मल्ल, योगनरेन्द्र मल्ल, जयप्रकाश मल्ल, राजेन्द्र विक्रम शाह 
आदि । 


नेपालभाषा प्राचीन नाटकया विषय धार्मिक, पौराणिक, अवदान जक सीमित जुयाच्वंगु दु । 'मूलदेवशशिदेव' छगू प्याखं 
त्वःता दकव प्याखंया विषयवस्तु अलौकिक खनेदु । तर मूलदेव शशिदिव धा:सा झीगु सम्पूर्ण पुलांगु प्याखं सिवे अलग्ग 
खनेदु । थ्व प्याखनय्‌ पुलांगु नाटकीय तत्व समावेश याना नान्दी मे, महादेव पार्वतीया प्रवेश, सूत्रधार व नटीपिसं याइगु 
राज वर्णना व देश वर्णना, महादेव सुत्रधार व पार्वती नटी जुइगु, प्याखंया अन्तपाखें महादेव, विष्णु, पार्वती व ब्रम्हा 
प्रवेश, अन्तय्‌ आरति मे दुसां प्याखंया मुख्य विषयवस्तु अलौकिक मख्‌ । 


मूलदेव शशिदेव प्याखंया मूलपात्र शंकरदत्त बनियाया कला अनङ्कसेना व बहे मिसा लायूगु कुत: याना च्वंम्ह शशिदेव व 
शशिदेवया दाजु मूलदेव ख: । मूलदेव व शशिदिव निम्ह धूर्त ब्रम्हूत खः । कुटुनी कामलता व वया सहयोगी मोहलता व 
कामलता, शंकरदत्त बनिया, जुजु श्वेतकेतु थुपिं निगूगु 'डाइमेन्सन'य्‌ दुसा बाकि ल्यंदुपिं अलौकिक पात्रत स्वंगूगु 
'डाइमेन्सन' य्‌ दु । अले दकलय्‌ कम महत्वया पात्रत महादेव, पार्वती ब्रम्हा, विष्णु अलौकिक पात्र महत्वहीन पात्र ख: । 


भाःत बनेज्याय्‌ वना बाया च्वने मा:म्ह अनङ्गसेना व अनङ्ग सेना बिना म्वाय्‌ मफुम्ह शशिदेव व शशिदेवया इच्छा पूर्ति 
यायगु ज्याय जूपिं मूलदेव व कुटुनीया चलाखी थ्व प्याखंया मनोरञ्जनात्मक पक्ष खः । भाःतनाप बाया च्वनेमा:म्ह ल्यासे 
मिसा व वयागु यौन मनोविज्ञान व सामाजिक नेतिक मान्यता निर्वाह यायमा:गु वाध्यता थ्व प्याखनय्‌ क्यनात:गु समस्या 
गथे थो आधुनिक समाजय नं अथे हे दु । अथे जूगुलिं थ्व प्याखं पूर्ण रुपं आधुनिक धाय्‌ मछिंसा आधुनिक नाटकया 
नसंचा अवश्य खत । 


ति २ द = 


ख) 


ग) 


रत्नेश्वर प्रादर्भाव 


येया अन्तिम मल्ल जुजु जयप्रकाश मल्लं निगू प्याखं च्व:गु दु - १) वीरध्वजोपाख्यान (ने. सं. ८७७) (२) रत्नेश्वर 
प्रादर्भाव (ने. सं. ८८०) 


रत्नेश्वरया मुख्य कथावस्तु धैगु वसुभूति गन्धर्वराज व चन्द्रप्रभापाखें छम्ह म्हयाय्‌ बुझ । वया नां रत्नावली जुल । 
रत्नावली ल्यासे जुइवं छन्हु म्हगसय्‌ रत्नचूड नागकुमार खनी । थथे रत्नावलीयां रत्नचूडनाप एकोहेरो मतिना जुइ । 
संयोगवश छन्हु रत्नावलीया पासापिंनाप अम्विका भवानीया पूजा याना लिहां वइबले सुबाहु दैत्यं अपहरण याना यंकीबले 
रत्नचूडं सुबाहु दैत्य नाप. लाइ । सुबाह्‌ दैत्यनाप युद्ध याना रत्नावलीयात मुक्त याइ । रत्नचूड व रत्नावली काशी वया 
महाद्योयात पूजा याइ । थन हे रत्नावलीयात मामां व:म्ह वसुभूतिं रत्नावली रत्नचूड नाप लाइ । रत्नचूड व रत्नावली 
इहिपा याना बी । 


मेखे मदनसुन्दर जुजु अहल वंबले चलां जंगलय्‌ हुइके यनी । थ्व इलय्‌ कीर्तिबर्मा जुजुया म्हयाय्‌ रत्नमञ्जरी महाद्यो 
पूजा यायत वःबले भीमनाद राक्षसं हरण याना यंकी । भीमनाद राक्षसया रत्नमञ्जरीनाप प्रेमासिक जुया विकटमुखी 
राक्षसनीयात सिमा क्वय्‌ च्वनाच्वंम्ह मदनसुन्दरयात न: हं धाइबले विकटमुखी राक्षसनीया नं मदनसुन्दर जुजु नाप 
प्रेमासिक जुया बांला:म्ह मिसाया भेष कया मदन सुन्दरयाथाय्‌ वनी । अन मदनसुन्दर व भीमनादया युद्ध जुया भीमनाद 
सी । 


दकलय लिपा सुबाहु दैत्यं महाद्योयात प्रत्यक्ष याना दिग्विजय यायूत वनीबले पार्वतीयात अपहरण यायूत स्वइ । पार्वर्ता 
शतरुपाया भेष कया सुबाहुयात युद्धय्‌ स्याना बी । वसुभूति, रत्नचूड, रत्नावली सकलें पशुपति दर्शन यायत वनी । 


थ्व मेया मे जक तया: चिना त:गु नाटक बाखंचु उलि स्यल्लागु खनेमदु । तर नेपालभाषा पुलांगु प्याखंया नाटकीय तत्व, 
मञ्चन याइगु शैली, विभिन्न राग रागिनीया महत्व, झाक व तीपया अर्थ व थीथी नाटक क्यनीगु विधि हे थ्व प्याखंया 
दकलय्‌ महत्वपूर्ण पक्ष खः । 


मदन चरित 


नेपालभाषां दकलय्‌ अप्वः प्याखं च्वःम्ह व नेपालभाषा दकलय्‌ ताहाकःगु महानाटक ३० अंक व २४४ पत्र दुगु 
'शनेश्चररोहिणी' च्व:म्ह ख्वपया अन्तिम मल्ल जुजु रणजीत मल्लया थ्व 'मदन चरित’ झण्डै दकसिवे चिहाक:गु नाटक 
खः । थ्व नाटकय्‌ मदन जुजु व रतिका रानीया यश कीर्ति खना नुग: मूपिं कामदेव व रति सरस्वतीयात प्रत्यक्ष याना 
सरस्वती पाखें मदन व रतिका ल्वापु थना फाया बी । थथे छगू चिहाक:गु नाटकया लिधंसाय्‌ रणजित मल्लया नाटकीय 
गुणया मूल्यांकन याय्‌ पायछि जुद्द मताया । 


पुलागु बाख 
पुलांगु नेपालभाषाया बाखंयात स्वब्वय्‌ व्वथले छि - 


क) धार्मिक बाखं - हिन्दू धर्मय दुथ्याःगु बाखं - स्वस्थानी (ने. सं. ७२३), भागवत पुराण (ने. सं. ७२०), पशुपति पुराण (ने. 
सं. ७५२), ब्रम्ह पुराण (ने. सं. ८१५), रामायण (ने. सं. ८०५, ८१९, ८७२), महाभारत सभा पर्व (ने. सं ७२१) आदि । 


बौद्ध धर्मय्‌ लाःगु धार्मिक बाखं - स्वयम्भू उत्पत्ति कथा (ने. सं. ९४०), वीरकुश अवदान (ने. स॑ ९४३, ९४७), अष्टमी ब्रत 
महात्म्य (ने. सं. ९६५), जातक माला (ने. सं. ९७९), विशवन्तर अवदान ( ने. सं. ९८३), विचित्रकर्णिकावदान (ने. सं. ९९४) 
मणिचूडावदान (ने. सं. ९९३), स्वयम्भू पुराण (ने. सं ९९६), कपिसावदान (ने. सं. १०१०), सिंहसार्थबाहु (ने. सं १००६) 
अष्टमीब्रत कथा (ने. सं. १०२१) आदि । 


ख) औपदेशिंक बाखं - हितापदेश (ने. सं. (६) ९१), तन्त्राख्यान (ने. सं. ६३८), धर्मलक्ष्मी संवाद (ने. सं. ७८०) युधिष्ठिर नारद 
संवाद (ने. सं. ८३५), पञ्चतन्त्र आदि । 

ग) लौकिक बाखं - बेताल पञ्चविंशतिका (ने. सं. ७४०), बत्तिसपुतलिका (ने. सं. ८२९), शुकबहत्तरी (ने. सं. ८५६), 
वीरसिक्का, सहस्ररजनी आदि । 


क) 


१) 


२) 


३) 


१) 


ख) 


ग) 


हितापेदेश 


थ्व सफू विष्णु शर्माया पञ्चतन्त्रया आधारय्‌ बंगालया पण्डित नारायणं झिंनिगू शताव्दीपाखे च्व:गु खनेदु । पण्डित 
नारायणया हितापदेशय्‌ भित्रलाभ, मित्रभेद, विग्रह व सन्धी दुसा नेपालभाषा टीका च्वयात:गुली मित्रलाभ छब्व जक दु । 
नेपालभाषा टीका च्वयात:गु सफू डेनमार्कया हायून्स योर्गेन्सनं ब्वंबले ने. सं. ४९१ मिति ब्वनादीगु जुल । थ्व सफू 
योर्गेन्सनया कोश व व्याकरणया नं श्रोत ज्वलं नं खः । लिपा थ्व सफूया मिति उप प्रा. ज्वाला स्थापित व नेपालभाषा 
शब्दकोश निर्माण समितिं ने. सं. ६९१ ब्वंगु जुल । 


थ्व हितोपदेशय्‌ मूल बाखं न्यापु दु । मूल बाखंया सन्दर्भय्‌ बःगु उपबाखं नं न्यापु हे दु । “धूर्त जंबुक व कर्पुरतिलक 
किसिया' छपु बाखं उप बाखंया नं उपबाखं ख: । फुक्कयाना झिंछपु बाखं थथे ब्वथले ज्यू 


चित्रगीव बखुं व हिरण्यक छुँ (पत्र १२ ख - ३३ ख) 

बृद्ध धुं व लँजुबा: (१५ क - २० क) 

सुबुद्धि कवः, क्षुद्रबुद्धि जंबुक व चला (३४ क - ४९ ख) 

जलंगव गिद्ध, दीर्घकर्ण भौ व चरात (३६ ख - ४३ क) 

भिक्षु व छुँ (५९ क - ६६ क) 

बृद्ध बानिया व व्यभिचारी भिसा (६१ ख - ६३ ख) 

मन्थर कापले व हिरण्यक छुँ (७१ क - ८0 क) 

जंबुक, मृग, व्याधा ब फा (७३ क - ७५ क) 

चित्रांग मृग, हिरण्यक छुँ, लघुपतनक क्व: व मन्थर कापले (८० ख - ९६ क) 
तुंगबर राजपुत्र, बनिया बनियाया कला: व कुटुनी (८३ ख - ९१ ख) 
धूर्त जंबुक व कर्प्रातिलक किसि (८६ ख - ८९ क) 

स्वस्थानी 


पुलांगु बाखं मध्ये लोक बाखं बाहेक आपालं बाखं नेपालयागु मौलिक बाखं मखु । थजा:गु अवस्थाय्‌ थ्व स्वस्थानी बाखं 
धार्मिक जुया नं नेपा:या मौलिक बाखं जूगुलिं थुकी विशेष महत्व दु। थ्व बाखं नेवा:तयूगु हे मौलिक बाखं खः । थौं 
नेपाली भाषाय्‌ स्वस्थानी ब्रत कथा घैगु नं नेवा भायया हे अनुकरण यानात:गु खनेदु । थौंकन्हय्‌ नं माघ शुक्ल चतुर्दशी 
खुन्ह स्वस्थानीया ब्रत च्वनेगु, छें छें नेपालभाषां, नेपाली स्वस्थानीया ब्रतया बाखं कनेगु परंपरा दुगुलिं नं थ्व स्वस्थान 
बाखं महत्वपूण जू । 


पुलांगु नेपालभाषां च्वयातःगु सफू ने. सं. ७२३ य्‌ राम सुवालं च्वयातःगु खः । 
वेताल पञ्चविंशति 


थ्व सफ्‌ ने. सं ८१५ य्‌ मानसिङ धाःम्ह च्व:गु (ल्ह्यःगु) खः । थुकी दुथ्या:गु नीन्यापु बाखं सिंसपा सिमाय्‌ यगाना 
सिना च्वंम्ह बेतालं जुजु विक्रमादित्ययात कनाच्वंगु बाखं ख: । तर बाखं कनीबले बेतालं छगू समस्या वा रहश्य धा:सा 
जुजुयात कनेत धाइ । अले बेतालया बाखंया प्रत्येक बाखं अन्तय्‌ जुजु धया बी । उदाहरणया लागि छपु बाखं - 

पंचम बेताल : 


छक: चम्पा घैगु नगरय्‌ पिष्णु स्वामी धैम्ह ब्राम्हण छम्ह च्वनाच्वन । वया कायूपिं स्वम्ह दु । छन्हु बया काय्पिन्त 
सःताः “जि कुर्म्मासन यज्ञ यायबले होमय्‌ छम्ह कापले दुइ मा:गुलि समुद्र तीरय्‌ बना कापले छम्ह हयेमाल धका धाल । अबुया 
आज्ञा कथं इपिं सुमुद्र सिथय्‌ बना कापले छम्ह लात । थ्व कापले झ्यातुगुलिं दाजुकिजापिं वं वैत, वं वैत ज्वँ धका ल्वानहल । 
छम्हसिनं धाल, जि थें जा:म्ह भोजन चंग थजागु घचायापु वस्तु गथे ज्वने । मेम्हं धाल, जि थें जा:म्ह नारी चंग जिं गथे ज्वने । 
हानं मेम्हं धाल, जि थें जाम्ह सज्या चंग जुया जिं गथे ज्वने । थथे ल्वाना जूबले वितंकपुर नगरया पुण्यसेन धैम्ह जुजु इमि लिक 
वना, इमिगु विवाद नयना राजां धाल - खिस्कर स्वम्हं जिथाय्‌ बास याना बिज्याहं । कन्हय्‌ विचा: याय्‌ । 


कन्हयखुन्ह राजां सुवा:यात धाल - थौं भोजन चंगयात नके माल । सुवा: नं भोजन चंगयात भोजन याकल । 
भोजन चंगं धाल - थ्व मृतक, संकाल यानातःगु कफ: वां दयूका त:गु अन्न जिं नय्‌ मफु । 
जुजुं घाल - छ भोजन चंगं धाःगु खं सत्य खः । 


लिपा नारी चंगया परीक्षाया निम्ति छम्ह बांला:म्ह भिसायात विचित्र अलंकारं तीका नारी चंगया क्वथाय्‌ छूवल । ओ 
मिसां ख्या: याना जूबले भिसाया म्ह नताया ल्हातं न्हाय्‌ तिना पिहां बया: धाल - थ्व मिसा च्वलय्‌ नवया: जि सीन । 


राजां भिसायाके छ गथे च्वलय्‌ नवल धका न्यन । मिसां घाल - जि जन्मय्‌ जुइवं मां सिना च्वलयया दुरु त्वंका लहिना 
तल । 


राजां धाल - नारी चंग, छं खःगु खे धाल । 


लिपा सज्या चंगया निम्ति न्हयूम्ह मनू स:ता न्हयूपा: लासा दे लाय्‌कल । व लासाय्‌ दना सज्या चंगं म्हय्‌ न्व: गुलिं 
राजायात धालं थ्व न्हयपा: लासाय्‌ त:लय्‌ सँ छपु दु स्वका बिज्याहुँ। जि दने मफुत धका इनाप यात । 


राजां न्हयपा: लासाया तःलय्‌ स्वके व्यूबले सँ छपु खना राजां घाल - सज्या चंग छं खःगु खं धाल । 
राजा इपिं स्वम्हेसित अनेक धन बिया थ:गु नगरय्‌ तुं तल । इमि अबु यज्ञ मयासें स्वर्ग वन । 
थुबले बेताल जुजुयाके न्यन - थ्व स्वम्ह चंग मध्ये गुम्ह चंग त:ं ? 


जुजुं धाल - हे बेताल, सज्या चंग त:धं । छायधा:सा भोजन चंग ब नारी चंगपिंसं नें जक तायके फु । सज्या चंगया 
थजागु छुं कारण मदु, सज्या चंग महाचंग ख: धायवं बेताल थःगु थासय्‌ वन । 


गुहालि ज्वलं | 
कंसाकार, प्रेमबहादुर (सं.) 
कायस्थ, छत्रबहादुर (सं.). 


कायस्थ, छत्रबहादुर 
तमोट, काशीनाथ 


तमोट, काशीनाथ 


मन्त, महेशराज 
वज्राचार्य, शान्तहर्ष (सं) 
वज्राचार्य, शान्तहर्ष 
वज्राचार्य, शान्तहर्ष (सं) 
वैद्य, जनकलाल  . 

शर्मा, पं. कृष्णप्रसाद 
स्थापित, ज्वाला (सं) 
स्थापित, ज्वाला 


'हृदय' चित्तधर (सं.) 


Brinkhaus, Horst(ed) 


Malla, Kamal P. 
Malla, Kamal P. 
Malla, kamal P., 
Dhanavajra Vajracharya 


Wright, Daniel 

रत्नेश्वर प्रादुर्भाव । यें : च्चसापासा 

नेपालभाषाया प्राचीन काव्य व काव्यकार । यल : साहित्यया मूलुखा 
| ०० 

थिमि देया पुलांगु म्ये । थिमि : मध्यप्रक्षेत्र विकास मंच । 

“स्वस्थानी ब्रतकथा परम्पसा : एक सिंहावलोकन' मधुपर्क २३:९:२६०:५- 
१६ | 

'नेपालभाषाया न्हापां प्यस: दं न्ह्योया स्वस्थानी' देशयूमर झ्या: १: २- 
१४ 

'अहिलेसम्म प्रकाशमा नआएका ७५ वटा लिखतपत्र' । पूर्णिमा २४ : ४ 
जुज्‌ रणजीत मल्लया मदन चरित । ये : विमला बज्राचार्य 
मल्लकालया नेपालभाषा नाटकया घलःपौ । यँ । विमला वजाचार्य 
न्याय विकासिनी ।यें : नेपालभाषा परिषद ।. 


नेपालभाषा काव्य सिर्जना प्रवृत्ति । यल : जनकलाल वेद्य । 


हरमेखला । काठमाडौं : नेपाल राष्ट्रिय अभिलेखालय। _ 
हितोपदेश । नेपालमण्डल पिथना-१ । यल : नेपालमण्डल घ:सा धुक्‌ । 
वेताल पंचविंशति । नेपालमण्डल पिथना-३। यल : नेपालमण्डल घ:सा 


धुक्‌ । 

नेपालभाषा साहित्या जातः । कान्तिपुर : नेपालभाषा परिषद । 
Jagatprakash malla's Muldeva 
sasidevyakhyan Natak. stuttgart : Franz 
Steiner verlag, Weisbeden GMBH. 4987 A.D. 
Classical Newari Literature - A Sketch. 
Kathmandu : Educational Enterprises. ]982 


Folk . Poetry as Social History (A paper 
presented at 4th Annual Conference of LAN. 
Feb 28—March 2l, 985, Kathmandu. 

The Gopalraj Vamsavali. Nepal Reserch 
Centre. I985 A.D. 

History of Nepal. Calcutta 
966 


Rajan Gupta 

नेपाललिपिविज्ञान - सामान्य परिचय 


- उपप्रा. ज्वाला स्थापित 
| सहप्रा. काशीनाथ तमोट 
१. नाछुना (नामकरण) 
` नेपालया इतिहासय प्राचीन (लिच्छवि) कालं मध्यकालय्‌ मू पुलेवं नेपालमण्डलय्‌ थनया सभ्यताया परिचायक ल्याखं प्यता खं 
यचचुक खनेदत - नेपालसंवत्‌, नेपाललिपि, नेपालभाषा व नेपालसंस्कृति । नेपाललिपि सार्कदेशय्‌ न्ह्यानाच्वंगु कुटिला 
(नेपालय्‌ उत्तर लिच्छवि) लिपिया नेपाल मण्डलय्‌ ब्वलंगु स्थानीय स्वरुप खः । थुकिया न्हापांगु स्वरुप राष्ट्रिय अभिलेखालयय्‌ दुगु ने. सं. 
२८ या लङ्कावतार ग्रन्थय्‌ खनेदुगु खँ विद्वान्‌तयसं कना वयाच्वंगु दु । नेपाललिपि थुकथं थ्यंमत्यं झिंछस: दंनिसें च्वयावयाच्वंगु दु व द्वलंद्र: 
सफ्‌ थ्व लिपिं च्वयात:गु दु । ने. सं. १-३०० तक थ्व लिपि कुटिला लिपिं प्रभावित जुल धा:सा ने. सं. ९०० - ११०० दंय्‌ थुकी 
नागर्रालिपि ल्वाकछ्याना छयलेगु जुल, शुरुद व दथुइ (ने. सं. ४००-८००) दँय्‌ थ्व नेपालमण्डलय्‌ दकव भायूया माध्यम तथा राष्ट्रिय 
लिपिकथं छयलेगु यात थ्व लिपि शुरु जुया: छुं ई लिपांनिसें थुकिया थीथी शैली पिदन । इपिं ख : पाचुमोल (प्रचलित), गोलमोल 
(भुजिंमोल) व रञ्जना थ्व हे स्वता शैलीयात लिपा थीथी नां छुना त:ता लिपि दुर्थे तायूकल । | 
थौं 'नेपाललिपि” धायूगु या:गुयात ने. सं. ७७४ या प्रताप मल्लया हनुमान ध्वाखा ज:धुंया “मनुलिपि” अभिलेखय्‌ “गोलमोल 
आखा” “रंज आखार” व “नेवार आखार” धयात:गु दु। थुकियात धर्मादित्य धर्माचार्य (१०४७) नेपालाखाल, भुजिंम्वल व रञ्ज धयादिल । 
नेपाललिपिया न्हापां पिदंगु सफुती पन्नाप्रसाद जोशी “नेपाल देशया अक्षर” (१०७०) धयादिल । हेमराज शाक्य वंशया नेपाल 
लिपि संग्रह’ (१०७३) निसें थुकिया नां “नेपाललिपि” ल्याखं स्थिर जुल । नेपाल लिपिया स्वंगू. शैलीयात वयूकलं थुकी रञ्जनालिपि, 
भुजिमोललिपि व थौकन्हय्‌ प्रचलितगु “लिपि धयादिल । लिपा नेपाललिपि प्रकाश (१०९३) य्‌ प्रचलित नेवारी लिपि धयादिल । 
शंकरमान राजवंशीजुं धा:सा थःगु प्राचीन लिपि विकास (१०८०) सफुती थुकिया स्वथी नां थुकथं छुनादिल - पाचुमाल, भुजिंमोल 
व रञ्जना । नेपाल लिपि गुथि, यं व लिपि थप्‌ गुथि, यल ने. सं. १११२ दँय्‌ प्रचलित नेपाललिपि वर्णमाला पिकासेंलि 
पाचुमोलयात प्रचलित धाय्गु अप्पो चलन जुयावन थन नेपाललिपि धाय्वले च्वय्‌ न्ट्यथना स्वतां लिपि थुइकेगु जुदव थ्व शुरु जुसांनिसें 
आ:तकया विशेषतायात सामान्यकथं म्हसीकेगु जुड । थन थौंकन्हय्‌ प्रचलितयात पाचुमोल ध:का व भुजिंमोलयात गोलमोल नामं थुइकेग्‌ 
जुड । 
२. च्वयगु दिशा (दिग्विन्यास) - 
लिपि धा:गु च्वज्या लेखन खः । दिशाया ल्याखं संसारय्‌ च्वज्या प्यथिकं याइ - _ 
१. खवं जवय्‌ तप्यंक मत्व:तुसे च्वय्‌गु (गथे नेपाली, अंग्रेजी) 
२. जवं खवय्‌ तप्यक मत्वःतुसे च्वय्‌गु (गथे अरवी ,उर्द) 
३. च्चंक्वय्‌ तस्वाक मत्वतुसे च्वयेगु (गथे जापानी, मंगोल) 
४. क्वंच्वय्‌ तस्वाक मत्वःतुसे च्वय्‌गु (गथे लिबिको, बरबंर) 
(शर्मा २०३७:६८-६९) | 
नेपाललिपि खवं जवय्‌ तप्यंक मत्वःतुसे च्वइगु लिपि खः । थथे च्वइगु लिपि छझ्व: (पंक्ति) धुंकाः मेगु इव: क्वस्सं च्वइ । 
थथे हे मा:कथं च्वयूगु वस्तुइ मा:छि इव: इव: हना च्वज्या याइ । नेपाललिपिया कूटाक्षर धा:सा च्चं क्वय्‌ आखः स्वास्वां च्वइगु लिपि 
खः । लिपि च्वइगु झवःयात नं छगू झवलं मेगु झव: व छग: आखलं मेगु आख: तक दथु थाय्यात स्वथिकय्‌ ब्वथले फु - 


छूय च्वय्‌ च्चब्व 
लब 
__ तुतिकय | ˆ |क्बब्व 2 

दथुब्वय्‌ मू स:ग्व: (वर्ण) च्वनी । छूयनं च्वय्‌ च्वब्व व तुति क्वय्‌ क्वब्वय्‌ इवः आखःया मात्रा चिं च्वनी न्ह्यब्ब व लिब्वय्‌ नं 


मात्रा चिं हे च्वनी । गथे 
यात क्वथाय्‌ ब्वथलेबले - 


~ ३३ - 





नेपाललिपि दथुब्वयात नं निब्वय्‌ थलेमा: । छायधा:सा बाग: नं छग: आख: च्वइगु थाय्‌ दुने हे भचा चीग: याना मूल आख:या 
हे तुतिं चुया: वा म्हय्‌ लिधना: धस्वाना च्वनी । छग:गु आखः क्वय्‌ व बाग:गु च्वय्‌ च्वनी । दथुब्वय्‌ गुलिं गुलिं स्वंगः स्वंगः तक 
च्वनेफ्‌ गथे (....) (ह, ड्‌, य) | थुकी ह्‌ व ड्यात छक्वलं दथुथब्वय्‌ व य यात दथुक्वब्व नालेमा: । नेपाललिपि निध्वलं 
मोल थीगु न्ह्यब्वकथं व छुं आख: जक लिब्व कथं जुइ । नेपाललिपि मू च्वज्या शैली चिना आख: दथुथब्व कथं बाग: आखः व 
दथुक्वब्वःकथं छग: आख: च्वयेगु खः । गथे - 


दथुथब्व दथु दथुन्ह्यब्व दथुलिब्व दथुथब्व 

दथुक्वबव दथुब्वब्व 
दथुथब्व-क दथृथन्व-थ्‌ दथुन्ह्यब्व दथुलिब्व दथुन्ह्ब्व दथुलिब्व 
दथुक्वबव-क दथुक्वब्व-व ख य्‌ प्‌ य्‌ 


३. सःग्वःमाः (वर्णमाला) | 

बर्ण (ध्वनिग्राम)यात नेपालभाषां सःग्व: धायफु । परम्पराकथं थुकियात ग्व:आख: धाइ । नेपाललिपि वर्णमालायात माग्वः 
(स्वर) व बाग्व; (व्यञ्जन) कथं निथिक व्याय्‌ ब्वथले फु । माग्व:यात परम्परा कथं मा आख: धाइसा माग्व: लिपिया चीहाकलं मालिपि 
व बाग्यात बाआख: व बाग्व:लिपिया चीहाकलं बालिपि जक नं धायफु । माग्व: सःग्व: (स्वरवर्ण) ध्वनिगुणकथं थुकियात निथिकय्‌ 
ब्वथलेफु - १. अच्‌ (खण्डीय वर्ण), २. अ (च्‌) योगवाह (खण्डेत्‌) । 


अच्यात नं क्वयूविया प्यथिकय्‌ ब्वथलेफ्‌ - 
१) हामाग्ब (मूलस्वर) - मू DO अ.) ५ 
२) ज्व:ला: स्वामाग्व: (समसन्धिस्वर) \ ज्यु क हु | हि उ | © ५ 
३) ज्व:मला: स्वामाग्व: (असम सन्धिस्वर) श) जे डा, जे है ४ 
४) नाया माग्व: (तरल स्वर) र क्म 2 ७ ४ 


माग्व:या ब: कया जक स: पिज्वइगु अयोगवाह स्वथी दु - 
१) मिलाफुति (चन्द्रविन्दु/अनुनासिक) - - (ञ्‌) 
२) मोल फृति (शिरविन्दु/अनुस्वार - - (ञ्‌) 
३) लिनिफृति (द्वासविन्दु/विस्ग - 8 (ञ्‌8) 
थुपिं ध्वनिविधानकथंया ब्वथला जुल । आ: सिपिविज्ञांनकथं बवथले । नेपाललिपि लिपिया हाचिं (२24८३ $n) कथं 
माग्व:यात निथिकय्‌ ब्वथलेफु । गथे - भू क ठा जज ०: 
“~ ee वी 


१) मूललिपि (हालिपि) - छगू लिपिब्वं क्वचाइगु - 
२) सन्धिलिपि (स्वालिपि) - 
अ) निगू लिपिब्वं क्वचाइगु - जा (+ गा» ० ( 5 4 4 ) ङः (उ नै 2) ज (४ t ) 


(te) ९७१८ 


आ) स्वंगू लिपिब्वं क्वचाइगु - ठा (५ +| + ~ ) 


८ 


इ) प्यंगू लिपिब्वं क्वचाइगु - ज्ञ (<+।+ ४ 3 छ ) 
३.२ बाग्व सःग्व: (व्यञ्जनवर्ण) - नेपाललिपिया बाग्वलय्‌ स्वब्व लिपिब्व दइ - 
१. छयंध्व: (मोल - ) - देवनागरी लिपी छयं (-) व तुति ( ।) (नितां छक्वलं च्वइ लिकाय्‌ मज्यू उकियात सामै धाइ । 
२ म्हब्व 0) ८) 4, ( रै च ९ आदि) 


३. तुति (॥) 
३.२.१. छयंध्व: गुलिं बाग्वलय्‌ छयं ध्व: दइमखु, गुलिं बाग्वलय्‌ तुति दइमखु । छूयंध्वः दुगु मदुगु ल्याखं बाग्व: ब्वयूविया कथं दु । 


क) छयंध्व दइगु 


स्वर (मागव) - भा, उ ङ गु. ज्म बडा ङ्ग 
FN me घेवा ठो 
तालव्य (थक्वग्व:) - अः सु डा जा 

मुर्धन्य (ल्हुकुग्वः) - ट. ज गु 

र्तस्य (बार्चेव:)- १ १ गे द्रा 


ओष्ठ्य (म्हुतिसिग्वः) - ए रुतराम (न) 
अन्तःस्थ (दथुग्वः) - ये छ जक्ररशहझ घा 


ऊष्म (क्वाःग्वः) * शैह 
छयंध्व: दइगु स:ग्व:यात नं निथिकय्‌ ब्वथले फु - 


अ) छंध्वलं (तुतिंजक) मोल थीगु | 
आ) निध्वलं (तुति व म्हब्वलं) मोल थीगु 
अ) छध्वलं थगि सःग्व: - 


ल २५ ट्ट 


स्र - अ्‌,ध्सा,5,35 


कण्ठ्य - वी ठ द्रु 

तालव्य - च रू ऊम 
'मर्ध्य - ट७ र 

वर्तस्य - रद नक्री 

ओष्द्य - रू वरा 

अन्तःस्थ - त वाणं द्वात द्रा 

ऊष्म - | 


आ) निध्वलं थीगु सःग्व - 


स्र - अ सृ छा जज 


कष्ट्य - सब्य 
तालव्य - फन 

ओष््य - घ,भ 
अन्तःस्थ - यद्य 
ऊषम - पस 


छूयंध्व: दइगु वर्णय्‌ नं एकार (वेतालि चिं तइवले छयंध्व: च्वय्‌ तइमखु, छयं ध्वःया पलिसा वेतालि चिं तइ । रञ्जना वर्णय्‌ 
वेतालिया पलिसा छूयं हे च्वनी तर न्ह्योने छकुचा वेतालिया च्च खनेदइ । 

थन तालव्य (थक्वग्वः) धयातःगु च छ ज झ ज स:ग्व: नेपालभाषाय्‌ सः पिज्वइगु थाय्‌ ल्याखं वर्त्स्यं (वाछेंग्व:) खः, तर थन 
संस्कृत परम्पराय्‌ थुकियात तालव्य घाइगु व नेपालभाषाय वर्त्स्यं (दन्त्य) मेगु नं सःग्वः दुगुलिं थन तालय्‌ हे धायगु जुड । थथे हे संस्कृत 
परमपराया नां हे नाला: श्रुति अर्धस्वर (श , कु, वे, दु) व उक्षिप्त(जः द}पारिचुक (ल, ल्ह) यात छक्वलं अन्तस्थ व संधर्ष सः ग्वः{४ , 
च स . हयात ऊष्म हे नामं सीकेगु जुइ । | 


ख) छयंध्व: मदइगु - 
स्वर - न 
ष्ट व न 3२ 
कण्ठ्य - 
द्य पि 
तालव्य - १ 
मूर्धन्य _ 9.३४ 


वर्त्य - थ ॥ 
है| 
त ) ०] | ४4 थें न्यागु छयं मदुगु वर्णया विशेषता धैगु उगु वर्ण तुती थिइबले छयं तह स्वयां भचा क्वय्‌ वया थिइगु खः । 


(on ) ९ , ४थ्‌म्हब्व तुती दथुइ व क्वयपाखे वया थिइ । “ग” या च्वब्व छूयं मखु, म्हब्व हे न्ह्यानावंगु ब्व खः व उकिया लिब्व 
मोलं भचा क्वय्‌ वया तुती थिइ । तर याकनं च्वइबले छयं तहलय्‌ हे स्वानां च्वइ । ग या छययं मदुगु कारणं छयंध्व: दुगु आखलय्‌ थें 


जवय्‌ खवय्‌ ध्व: पिहाँ वयक साली मखु । 

क पा के सदाका 
न्ह्यग: भाषाकथं नेपालभाषाया छग: छग: महाप्राण सःग्वः (वर्ण ख:सां लिपिक थुकियात ह-चिना (ह-संयुक्त) आख:कथं च्वय्‌गु याइ । 
थौंकन्हय्‌ थ्व महाप्राण वर्णयात ह न्ह्योन च्वयूगु पलिसा लिउने च्वयूगु याना ह:गु दु गथे न्ह, म्ह आदि | गुलिं गुलिं पुलांगु पाण्डुलिपिइ 
तान्त्रिक मन्त्र (पवित्रारोहन पूजा विधि) आदि सफुती म, न न्ह्योन तया: नं च्व:गु लुयाव:गु दु । लिपिकथं ह-चिना खःसां भाषाकथं छग: 
स:ग्व: जूगुलिं व लिपि च्वज्याय्‌ थ्व भाषिक ज्ञानया अभावं आपालं आपालं दूंबिद्वं जुया च्वनीगुलिं थन चिनालिपि ल्याखं महाप्राण वर्ण 
थुइके ल्याखं यथास्थान उकियात थाय्‌ वियागु दु । 


३.२.२ म्हब्व 

थुकियात ल्हा: दुगु व मदुगु ल्याखं निथी ब्वथले फु - 
क) ल्हा: दुगु - 

क - खवय्‌ म्हब्व व जवय्‌ ल्हाः चा:तूगु 


3 - खवय्‌ म्हब्ब व जवय्‌ ल्हा: क्वहाँवंगु 

३ - खवय्‌ म्हव्व व जवय्‌ निचा: तूमु 

द - मोल क्वयवया म्ह चाःतूगु जवय्‌ ल्हा:दुगु 

ग - खबय्‌ म्हब्व जवय्‌ ल्हाः दुगु 
नेपाललिपी उकार मात्रा ल्हातं न्ह्याइमखु, तुतिं न्ह्याइ, तुति मदुगु आखलय्‌ म्हब्वया क्वंक्वं न्ह्याइ । 
ख) ल्हा:मदुगु - च्वय्‌ न्ह्यथना ल्हाःदुगु त्वःता मेगे सःग्बः फुकं ल्हा:मदुगु खः । 

३.३ तुति - तुति दुगु मदुगु ल्याखं नं नेपालभाषायात क्वयबिया कथं बवथले ज्यू । 

क) तुति दुगु - 


स्वर म, ख, सृ, डा, डो 
कण्द्य - वी ख ५ द्य. 

तालव्य - य अ 

मुर््य - ध 

वर्त्व - ग,4,द,४.न.द्र 

ओष्य - पंव-म क 


अन्तःस्थ - यद्ध य द्वल क् वह् 


ऊषम - अष सस 
ख) तुति मदुगु - 
श्वर - SR 
छि र ही उड अजने 98 
कात्यः. 5 दः ट 
तालव्य - छू ॐ ००१ 
मर््य - ट 0ऊ र 
ओष्ट्य - ४७ री 
स्वर वर्ण मस्वा:गु व्यञ्जनयात हलन्त धाइ । स्वरवर्णया प्रतीक तुति खः । हलन्त तुति मदुगु बाग्व:यात धाड । तर नेपाललिपी 
तुति दयावं तुं हलन्त थुइकी - : 


१. तृतिं (थां) गसि-वांया ज्या यानाः 
२. तुतियात त्वाःल्हाना 
देवनागरी थें तुति लिकया बाग: वर्ण थुइकेगु चलन नेपाललिपी मदु । बाग: वर्ण जूसां गसिथें तुतिया च्वब्वय्‌ च्वनी, मूवर्ण 
क्वय्‌ तुतिं चुया च्वनी । खँग्व:या लिउ जूसा गसिबां गय्गु थाय्‌ मदुथाय्‌ तुति त्वा:ल्हा:चिं तया: हलन्त थुइकी (छयंध्वलय्‌ निध्वलं थीगु 
व्यञ्जन जूसा बाग: वर्ण न्ह्यने मोलय्‌ थिइगु म्हया न्ह्यकचाय्‌ गया हलन्त थुइकी । तुति मदुगु वर्णया म्हब्वया क्वय्‌ तुति दयूमाःगु 
थासय्‌ त्वाःल्हाःचिं बिया हलन्त थुइकी (थ्व चिं ल्हा: म्हय्‌ तइमखु) उकिं नेपाललिपी खँग्व: वा खंपुया लिउ हलन्त (त्वा:ल्हाचिं) 
च्वइबले तुतिया क्वस्सं मथीक च्वइ । तुती थिल कि उकार जूबनी । 
३.२.४. मजा: (अपूर्ण) लिपि च्वज्याय्‌ लिपिब्व त्वफिनाः गबलें गबलें अपूर्ण जुड, थथे क्वयूबिया वर्ण जूगु खनेदु । 
अपुर्ण बर्ण पूर्णबर्ण 
~ | ट 
जप ऱ्य 
३.३ चिनास:ग्व: (संयुक्त वर्ण) / संयुक्ताक्षर 
थुकियात स्वर व व्इञ्जन संयुक्तिया ल्याखं निथकंय्‌ ब्वथलेफुः। 
३.३.१ चिना माण, (संयक्तस्व॒र) 
नेपाललिपी छग: चिनामाग्व: चलनय्‌ व:गु दु। व खः 
ओ + (ओ + आ) = 
ढ्न.-- डॉ कस = डान आ >व+ आस्वा 


३.३.२ चिना बाग्व: (संयुक व्यञ्जन) 

थुकियात कवयूविया मूब्वय्‌ थला: थुइकेफ्‌ 

क) सम्मिलित (संयुक्त व्यञ्जन); नेपालभाषाय्‌ क निसें ह तक व्यञ्जन ब्वने धुंका: क्ष, त्र, ज्ञ, स्वंग: संयुक्त वर्ण नं 
वर्णमालाय्‌ ब्वनेगु चलन दु । पुलांगु इलय्‌ ह धुंका: य, ज्ञ, क्ष, त्र धकाः य छगःयात नं स्वतन्त्र ब्यञ्जन वर्ण नालेगु चलन दुगु खः । 


= रे बे 


अन्तःस्थ य व ह धुंका:या .य पा:गु खं वैयाकरण पुष्परत्न 'सागर'जुया धापु दु - अन्तस्थ य॒ यात ज॒ नं धायफ तर ह धुंकाया .य यात अथे 
धायफे मखु । न्हापांगु सामान्य य खःसा लिपागु क्वय्‌ छपुति दुगु .य खः । 
क्ष, त्र, ज्ञ मध्य व स्वा:गु ब्यागलं याय्‌ मजीक छगः वर्ण थें च्वंक क्ष व ज्ञ ब्वलन, तर त्र स्वाःगु स्पष्ट सी दु । गथे - 


कक्ष वक्ष “क्ष [के+स= ती) 
तर कि “नये (गजना) 


जनज न्ज्ञ ऱ्ज्ञ "= += ४) 
ख) अन्तःस्थ संयुक्त व्यञ्जन ;_ थुकी अप्पो छयलीगु य, र, ल, व या संयुक्त वर्ण दुथ्या । गथ - 


य, रथ, नय ,व्या, द्य Fe EE क्छ आदि 

- स्व गू य्य डु - - - ... ००० आदिं 

| क्र ख ज च्य द - .............. आदि 

NDE wm ... आदि 
ग) सम संयक्त व्यञ्जन : ब हे व्यञ्जन वर्ण स्वाद्गु गथे - RP 


ङु रम्ब. एग न `: 
घ) असम संयुक्त व्यञ्जन्‌ ; पा:गु व्यञ्जन वर्ण स्वाइगु। गथे 
कक को च, स्क | oo नात आदि 
ड) पञ्चम्‌ वर्ण संयुक्त व्यञ्जन :_ न्याग:गु न्हासं थ्व वर्ण नापं स्वाइगु 
वी शी की, /इकुर्ज ह 
थेर केर अ जेर | 


भा 

च) ह-चिना महाप्राण व्यञ्जन : नेपालभाषाय्‌ ङ, न, म, य, र, ल, व, वर्णया महप्राण वर्ण नं छय: । भाषाया ध्वनि 

ल्याखं थ्व छग: वर्ण खः । संयुक्त वर्ण मखु, गथे - क (९) या ख (१) कह) संयुक्त मखु, त (£) य्‌ थ (॥)'- व्ह) संयुक्त मखु 
अथे हे न (॥) या नह (॥़॥ - नूह) संयुक्त मखु, संस्कृत परम्पराय्‌ धाःसा थ्व ह न = न्ह. आदि संयुक्त वर्ण खः । 


अल्पप्राण वर्ण महाप्राणवर्ण संयुक्त वर्ण 
(नेपालभाषा) (संस्कृत) 

ड (ङ्ह) टु) (हड) ठु 

न (नह) द्ग (हून) न्ग 

म (मह) टू हम) झू 


> २९ - 


य॒ (यह) टु. हय) क 


र (रह) . «द (हर) ॐ 

ल (लह) ज्ञ (हल) क्ले 

व (वह) “कु (हव) थी 

४. झ्वःआखः | 

१) अ निसें अः तक झिंनिग: स्वरया प्रतीक चिं मात्रा तया: छग: व्यञ्जनयात झिंनिथिकं च्वयूगु पद्धतियात द्वादशाक्षरी (द्वादस = 


१२ अक्षरी = आखः दुगु) धाइ । वहे खँग्व: ब्वलना नेपाली बाऱ्हाखरी (द्वादश = बाऱ्ह अक्षरी = (आ) खरीं जुल । नेपालभाषाय्‌ थुकियात 
नेपाललिपि गुथिया लिपि स्यँमिपिसं झ्वःआख नां छुनां लोकं व्सकल । खास इव:आख: अ, आ, इ, ई, उ, ऊ, ए, ऐ, ओ, औँ, अं, अ: 
झिंनिग: खः । तरलमात्रा (क्र, ऋ लु, ल्‌) यात भ्वः आखलय्‌ ल्याख्याइ मखु । तर थौंकन्हय्‌ अयोगवाह (अं, अः) थुगु माग्वःयात मकासे 
ऋ कयात कया: झिनिग: ल्याख्याय्‌गु मात्राचिं दुगु ल्याखं ल्वःगु तायूका चवंगु दु । 


(२) क्वय्‌ इव:आख:यात छसिकथं वियातःगु दु 


स्वर नां मात्रा इव:आख: 
अ अकार साग क 
आ आकार । का 
i कि 
ईकार १ की 
उ उकार १ प्‌ 
ऊ ऊकार प ८४ 
त्र ऋकार ८ है 
क्र ऋकार ६ 2) | 
ए एकार ~ के ह 
ऐ ऐकार ह की 
ओ ओकार श्र का 
औ औकार व ठी 
(३) मात्राया नेपालभाषा व नेपाली नां क्वयूविया कथं दु 
जां. मात्रा नेपालभाषा नां देवनागरि नां 
अकार - तुति सामै 


- ४0 - 


आकार | पासा कान्दानी 

ड्कारे [ न्ह्यक्सा वाइमात्रा 

ईकार १ लिकुसा दाहिने 

उकार NN लितिप्यं न्हिप्यं तर्कुल्ले 

ऊकार ०९ न्ह्य:गोला: न्हिप्यं बर्धन्ने 

ऋकार ट्‌ छ काल्लि - 

ऋकार ¢ नि काल्लि - 

एकार व वेतालिं .एकलख (` 

ऐकार AX वेतालिं - पताः दोलख (ˆ ) 

ओकार । पासा - वेतालिं लक्काने ( ) 

औकार च पासा - वेतालिं दोलकाने ( † ) 

नेपाल लिपि नांया थः थःगु हे पायछि किपा दु । व थथे खः- 

तुति चुये/ चुइके न्हिप्यं तिप्यंके / चाःतुइके पताः ब्वयूके 

पासा चिने . कल्लिं न्ह्याक जनी चिके 

कसां कये वेतालिं चिके बाफाला याये 
गलः थने /तये 


गसि गथे (बाग: व्यञ्जन) 
(४) छ्यं मदुगु आखलय्‌ धा:सा आ, ए, ऐ, ओ, औकारया मात्रा पा: । 


गथे: - 
आख मात्रा नेपाललिपि नां 
ग} 
i र्ग जनी व पासा 

2 है गस 

७ ( गल: व पता 

3)| ६ 

`" | ह गल: जनी व पासा 
°F थे गल: जनी पासा व पता: 
(५) नेपाल लिपी उकार छता थीथी खने दु 

(क) लितिप्यं न्हिप्यं (चीहा उकार) 

(अ) आ:खया तुतीं शुरु जुइगु 


रसू शन्‌ यू सुआदे 


- ४१ - 


(आ) आख:या म्हव्वतिं शरु ज्‌इग्‌ 


दक दतू जद 


~ 


(ख) न्ह्यचा:तू न्हिप्यं (चीहा उकार) 7] तु शु शु 
(ग) दथु न्हिप्यं (चोहा उका) झऊ एफ क क 
(घ) न्ह्य ग्वाला: न्हिप्यं ( त:हा उकार) दूर झन तिर भू सू 


(६) (अ) संयुतताक्षरया मात्रा तयूगु पद्धती नेपाललिपिया थःगु हे विशेषता दु । स्वाःगु वर्ण च्वय्‌ च्वनीगु बाग: आखः छययं दुगु वा मदुगु छु 
दु व हे ल्याखं मात्रा च्वनी । गथे | 
शु] (श्वा) भु (ष्णे) (0 (ण्डे) आदि 


छयं मदुगु-श्‌ च्वय्‌ च्वंगुलिं आकारय्‌ जनी व पासा चिं तयूमाल । छूयं दुगु ष च्वय्‌ ला:गुलि एकारय्‌ वेतालिं चिं च्वन / छ्यं मदुगु-ण 
च्वय्‌ ला:गुलिं एकारय्‌ गल: चिं तयूमाल । 


आ) छयं मदुगु बाग: निध्वलं छूयं ध्वलय थीगु आख:नाप स्वातधासा उकिया नं छंयं दइमखु उकिया पलिसा निध्व:या दथुइ छूयंया क्वस्सं 
बाफला (बच्छि फा:गु) चिं तड । 
गथे:- | 

थु (ग्म). (थ्य) आदि । . 


९) 
५ पा:लिपि (संलिपि) 


वर्णमालाय्‌ च्वइगु छुं नं वर्ण स्वतन्त्र रुपं च्वइवले व खँग्व: कथं च्वइवले च्वइगु पायफु । थथे थाय्‌ परिस्थिति स्वया: पाइगु 
वर्ण लिपि स्वरुपयात पा:लिपि धाइ। थ्व मुक्त वा वद्धल्याखं पायफु , तर मूल व रुपान्तर वर्णकथं नं पायफ्‌, पाचुमोल, गोलमोल, रञ्जना 
शैलीकथं पायफ्‌, मात्रा च्वयूगु पद्धतीकथं पायूफु । नेपाल लिपि सामान्यतया क्वयूविया स:ग्वः संलिपिकथं च्व:गु खनेदु । गथे:- 


(क) स्वर पा:लिपि 
त्र अ (मुक्त) का (रुपान्तर) 
ल्‌ ८ (मुक्त) > (रुपान्तर) 
लृ ९). (मुक्त) ७ (रुपान्तर) 


(ख) व्यञ्जन पा: लिपि 


७ 


fA अ 


- ¥२- 


ण ९) क 


थ 4 (बटू) क युक्त 
श ४). ९ 
क्ष हा ट्रक 
(ग) मात्रा पा:लिपि 
फु रु रू 
भु रू दा] 
ह (छयं दुगु) ( (छयं मदुगु) 
T (छयं दुगु) ¬ (छययं मदुगु) 


गवेलें बले पाण्डुलिपिकारं छयं दुगुयात छूयं मदुगु ल्याखं ब छयं मदुगु यात छयं दुगु मात्रा विया नं च्वय्यः । 
(घ) ल्याःलिपि 


खु ७ छी ६ 


गु ट 2 ९ 


थ्व ल्या: लिपि प्राय: शैलीगत लिपिया कारणं पाःलिपिल्याखं च्वइगु खःसा, गवले गवलें रुपान्तर रुप नं पाका: च्वय्‌य: । 


(ड) शैलीगत संलिपि 
पाचमोल गोलमोल रञ्जना 
स्वर डु ® 


० ८) 


व्यञ्जन 





"| 

र डो 
ट क 
छ र 
£ न 
4 २५ 
॥ 





३ 
AR 
त्र 
"छः 
ढ्‌ 
क झै 
Et 
स्‌ 
वह. 


व... 
८ ०८ 

थ्व त्व:ता रञ्जनाया मेमेगु ल्या: नं विशेष रुपं पा: । वर्ण पा:गु खं क्वथीक स्वतधा:सा छयं पा:गुयात त्व:तलधा:सा पाचुमोल व 
गोलमोल ख, श, क्ष स्वंग: वर्णजक पा: । तर रञ्जनानाप थुपिं मेग झिग: घ, छ, क, ज, ट, ढ, ण, ज्ञ वर्णनापं नं पा: । थुकथं 
परम्परागत ३६ ग: व्यञ्जन वर्णया पाचुमोल व गोलमोल ८.५ % (झिंनिब्वय्‌ छब्ब) प्रतिशत जक पा:सां पाचुमोल / गोलमोल व 
रञ्जना ३३ प्रतिशत (स्वब्वय्‌ छव्व) पा । 


६ लिपिआख 

खँग्व: दय्‌केगु झ्वलय्‌ न्ट्यंकेमाक्व वर्ण व मात्रा घाना: स्वतन्त्र रुपं च्वदगु छम: लिपियात लिपि आख: धाइ । थुकी वर्ण व 
मात्रायात ब्यागलं ल्याख्याइ तर लिपियात नाली मखु । दीर्घ वर्णया छग: जक वर्णलिपि नाली । कका, निनीया दीर्घ रुप छग: वर्ण जूगुलिं 
स्वरवर्णया दीर्घ व सन्धि स्वरया छगूलिं अप्पो मात्रा त:सां आख: ल्याखं (क + अ + ) कथं नालीमखुगुलिं लिपी नं अथे हे जुइ मनासे 
का नालीगु थथे हे अयोग वाह चिया नं व्यागलं वर्ण नालीमखु नापं वर्णया छव्व नाली । गथ:- 


१. मा (जा्‌, ७6, डोः - आ, इ, कओ: 
२. मामा (२) ठन = ॐ + ~ ओजन =ठीन(क) 


३. बामा (२) मा (भतआ)- मा(म्‌ +आ) मि (म+इ) मि [म क्कू) 


'> UY - 


४. बाबामा (३) - थ्व (थ्‌+व्‌+अ), छयं (छ+यू+अं> ९] (4 + वत ) 
५. बाबाबामा (४) - हन्यू ह+नत्यू+ऊ) स्पू: = (त3ह7अ35अ) 


७. चिं छयला (चिन्ह प्रणाली) 

छुं खं नं च्वइबले च्वयूगु तातुं थें छक्वलं पायदि जुइक च्वय्‌ मफयफु । अथे च्वइबले उकी छुं मगा:मचा: थुखेला उखेला 
जुइफ वा अप्पोया च्वनेफु । अज्यागु अवस्थाय्‌ थम्हं यायूत स्व:गु खँ न्ह्यथनेत छुँ खे तने मालेफु, म्हुयाछवय्‌ माले: फु, च्वच्वं थाय्‌ 
थासय्‌ झासु लने मालेय: । थथे ते-लिकाये, भिंकेज्या याय्‌त चिं संकेत बिया थःगु खँ च्वज्याय्‌ क्यने मालेय: । थथे कयनीवले छु= चिं 
छयली अज्यागु चिं पुलांगु अभिलेख च्वज्याय्‌ क्वय्‌ विया कथं छूयला तःगु दइ । 
१. मंगल प्रतीक चिं 

क) छुमां (शुभारम्भ) चिं - छुँ खे च्वय्‌ न्ह्यो कवयूविया मंगल प्रतीक चिं च्वय्‌गु चलन दु । उकियात थासाय्‌ आखलं 
(सिद्धि), (सिद्ध) आखलं न्ववाकेगु चलन दु । थ्व चिं छुमां गुलिं गुलिं च्वज्याय्‌ मंगल खँग्व:, ॐ, स्वस्ति आदि नं छयलेय: । छुमांचिं थथे 


हं 002. ! ९ आदि। 
ख) शुभसमाप्ति चिं - खँ सिधयूका नं शुभमस्तु (भिनेमा) खँग्व: धुंका क्वयूविया चिनं च्वज्या क्वचाय्‌का तइ । 
8॥, ।।, ।॥४॥॥| £१॥॥ ॐ |, ॥ ॥ आदि । आखिरय्‌ थाय्‌ द:सा गुलिं गुलिंसिनं थःय थे छायपा (अलंकरण) चित्र किया 
तःगु दइ | 
२. झासू (विराम) चिं- 
थ्व झासूचिं क्वयवियाकथं स्वथी जुइफु - 


क) खंग्वः झासु (पदविराम) थौंकन्हय्‌ 

ख) बाझासु (अर्धविराम) थौंकन्हय्‌ न 

ग) त्याक्क झासु (पूर्णविराम) थौंकन्हय्‌ | 

क) खंँग्व झासुचिं - खँग्व:, खंत्वा: वा खँपु पाकेत नं थ्व छ्यलेय: । गवलें गवलें ला थुकि खंग्व:यात हे नं फाया: आखलय्‌ 
जक नं छूयलेय: । गनंगनं ला निगू पूर्णविरामया दथुइ नं छूयलेय: । थ्व थिथि चिनं थुइकेगु याइ । गथे - 

\ चहिकलं 
९ चीहाकलं वेक्बयूक निध्व: साला 

2, $ निफुति तया (थ्व विसर्ग मखु, झासु चिं जक खः) 


०, ० च्वसा दिकूगुया छफूति 
ख) बाझासु चिं - थ्व वास्तवय्‌ दु ला मदु धाय्‌ मफ्‌ । खं कथं अर्धविराम थुइकेत पदविराम वा पूर्ण विराम चिनं हे 


थुइकाच्चंगु दु । 
ग) त्याक्क झासुचिं - थ्व दिकाःचिंयात क्वयूविया थीथी कथं छयलेगुयाः । 
। छत्याक्क (एकदण्ड) 
॥ नित्याक्क (द्विदण्ड) 
-॥. छगू च्वामु त्याक्‌, छगू तप्यं त्याक्क 
॥ ॥ नित्याक्क निथाय्‌, दथुइ भचा थाय्‌ त्वःता 
8 लिफूति चिं व नित्याकू | 
९॥ छगू फृति नित्याकू व हलन्त चिं (थुकियात म्‌ वा - व ) 

सिन्ह:फुति व त्वा:ल्हा:चिं याना: संस्कृत परम्परां म्‌ याना ब्वनेगु चलन दु । 

सिलकय्‌ जूसा छत्याक्कं बासिल: (अर्धश्लोक), नित्याक्क छपु सिल: (पूर्णश्लोक) थुइकी । गुलिं गुलिं चिनाखँय छत्याक्कं छगू 
पाद (पादु ज:छिसिल:), नित्याक्क बापु सिल: हामनं छत्यक्कं स्वंगु पाद व नित्याक्क प्यंगूगु पाद थुइकेकथं नं छयलातःगु दु । थथे जुया 
छत्याक्कंयात गुलिसिनं (शाक्य २०३० : ८४) पादविरामे नं धयात:गु दु । 


३. तँसा (काकपाद चिं) - 

च्चज्याय्‌ छुं खं त्वफितधा:सा उकियात चिं बिया: खँ झ्व:या छूयन (शिर) य्‌ वा पाली (पादय्‌) तनेगु याइ । अथे तनेत च्वइगु चिं 
प्रायः क्वःतुतिथें च्वनिगुलिं उकियात काकपाद (क्वःतुति) धाइ । अज्यागु चिं क्वयूविया कथं जुइफ 

गुलिं गुलिंसिनं थुकियात भिंकाचिं (संशोधन संकत) नं धाइ । थथे चिं तयूधुंका तनीगु खं च्व: थाय्‌ प्राय: न्हापां १, २, ३, ल्या: 
च्वया: खँ च्वइ । थ्व ल्या: छ्यनय्‌ च्व:सा च्वं क्वय्‌ क्वय्‌ १, २, ३, इवः. ल्याःख्याइ, पाली च्व:सा क्वं च्वयच्वय्‌ १, २, ३ 
झव:ल्याख्याइ । गुलिंगुलिं पाण्डुलिपिकारं अपवाद रुपं जवय्‌ वा खवय्‌ किनाराय्‌ नं खं तनेय: । ल्या: मच्वतधा:सा प्रायः गुथाय्‌ तनेमा:गु 
खः उथायया तप्यंक च्वय्‌ वा क्वय्‌या किनाराय्‌ च्वयातइ । 
४. हिलावुला (विपर्यय) चिं 

च्वज्याय्‌ खँ च्वचवं वनीबले गुबले गुबले आख: थुखेउखे लाइ । अथे अ:ख: जुल धका: तत्काल. वा फुक सिधयूका ब्वना 
स्वयूबले उखेथुखे ला:गु सिइवं उकियात ल्या: १, २ बिया: पायछि रुपया संकेत याइ । गथे - 

२१ २१ 
वेल ता = वेताल, व भू सु ति = वसुभूति आदि 


५. म्हसा (विलोपन) चिं 


च्वच्वं वनीबले प्राय: ल्ह्यइवले न्हापा वने धुंकगु खंग्व: खंत्वा: वा खंपु गबले गबलें लिसा कया च्वयू लाइ । गबलें मात्रा छता 
च्वयूमा:थाय्‌ मेता च्वइ । अज्यागु अवस्थाय्‌ अप्पोगु खं म्हुया छवय्‌माली, तर न्हापा अथे च्व:गु खं थौकन्हय्‌ थें दथुइ स्याना चिं तया 
म्हुइ मखु । उकियात क्वय्‌विया कथं म्हुइ (हुइ) (विलोपन) याइ - थथे म्हुइगुयात गुलिंसिनं भिंकेज्या (परिमार्जन) या: गु धाइ [दवंक्व खं 
बँश्व:या च्वय वा क्वय्‌ चिं तया क्वयूविया कथं म्हइ - 


फति फति इव 
Si 2 5 चीघ्व श्व 
XXXXXXXXX गुणन चिंया इव: 
क्वथा चिं 


गुलिं गुलिंसिनं द्रंगु खण्डया मसि सालुका विइ । गुलिसिनं अपवाद रुपं मसि हे दोने ध्व:साला बिइ । 
६. मात्रा त्व:फ्य( मात्राभल) चिं - 

खँ च्वच्वं वनीबले गवलें गवलें आकार च्वयूमा:थाय्‌ अकार जक च्वयूलाइ । हाकन मगा:गु मात्रा च्वय्‌त प्राय: जवय्‌ थाय्‌ नं 
दइमखु ।झ्व:या अन्त्यय्‌ आखः च्वय्‌ धुंका मात्रा तयूत आखः च्वय्‌त त्व:तूगु थाय सिधयाः किनारां जक ल्यंदइच्वनी । अज्याथाय्‌ नं 
किनाराखण्डया मात्रा तना: निश्चित आखः थासं पिने. वने .मजिल । थथे खंग्व: दथुट्ट, झव:या अन्त्य्‌ न्ह्याथाय्‌ नं मात्रा त्वफित धा:सा 
न्व:फ्यूगु थासय्‌ लाक्क छूयनय्‌ चवय्‌ कुईंकुइं नीका चि (,5 , >>) तइ । थुकिया लिपि ज्ञान मदुपिसं उकियात रेफ तायूकी 
गुगु पायछि मखु । गथे - 


को = 


= ४६> 


पुलांगु अभिलेखय्‌ गुलिं गुलिं आख:, खंग्व:, खपु वा धुवायात लिसा यायूत ल्या:ग्वलं संकेत याना तइ । गथे - 


दिर = दिदि 
श्री २ = श्री श्री (जुज्‌) 
श्री ३ श्री श्री श्री (द्यः) 


गुलिं गुलिं उत्कीर्ण वा लिखत अभिलेखय्‌ फुसं, यो, जुजु, मन्त्रीपिनि नां थाय्‌ थासय्‌ च्वयातड व उकियात थुइकेत क्वय्‌ अभिलेख 
दुने ल्व:गु थासय्‌ चीहा ध्व: (............ .-) या क्वस्सं ल्या: च्वया: च्वय्‌ फुसय्‌या नां सकेत याना तइ । गुलिं अभिलेखय्‌ उगु फुसय्‌ 
च्वंगु नांया न्हापांगु आख: व ल्या: च्वया थुइकाच्वनी । 
८. थायजायका (स्थानपरण) चिं 
| खँश्व:या लिउने आख: च्वयूत थाय्‌ मगात वा छुं कारणं किनारा स्वयां न्ह्यो आख: च्वयथाय्‌ भचा थाय्‌ खालि जुल धाःसा 
डर ग्थे 02 
अज्याथाय्‌ छुँ चिं च्वया: थाय्‌ खालि मयासे जायका वइ । गथे R५५३ 


Y ग ७ २१० s 


हेमराज शाक्यं (२०३० - ८४) थुकियात पद सन्धि (खँग्व - स्वाप) चिं धयादीगु दु। 
९ विशिष्ट चिं 
पुलांगु अभिलेखय्‌ ग्रन्थया नां, अध्यायया नां, देवदेवीया नां, मेगु आखः स्वयां पाक्क खनेदयकेत तथा उकी ध्यान सालेत ह्याउँगु 
मसिं उकियात हलुकां इला: विशिष्टता कयना तइ । थज्यागु प्रायः हरितालभ्वंतय्‌ याना तःगु दइ । ` | 
१०. चीहा नं (संक्षिप्त नाम)_- | 
पुलांगु अभिलेखय्‌, खासयाना: अभिलेख-ग्रन्यय्‌ चीहा नां छ्यलेगु चलन नं आपालं दु । सफूया नां किनारय्‌ चीहाकलं च्वयूगु ला 
सामान्य जुल । प्याखनय्‌ म्व: (पात्र) तय्‌ नां चीहाकलं चवयगु नं सामान्य हे ख: । तर गुलिखे लिसा कया च्वनेमाःगु खँग्व: नं चीहा नामं 
च्वयूगु चलन दु । अज्यागु खँग्व:या धल क्वयूबिया कथं बीफु - 


प्र. को. - प्रथम कोण त्र 
द्वि. को. - बितीय कोण 

स/सं - संवत्‌ / संवत्सर 

ग्री - ग्रीष्म (ऋतु) 

हे - हेमन्त (ऋत्‌) 

स्‌. दि. - शुद्ध (शुक्ल) दिन 

व. दि. - वहुल दिन 

लिधंसा 
कंसाकार, शरदवीर 


तमोट, काशीनाथ 


तमोट, काशीनाथ 
तमोट, काशीनाथ 
भट्टराइ, रोहिणीप्रसाद 


राजवंशी, शंकरमान 


रेग्मी, दिनेशचन्द्र 
शर्मा, मोहनराज 
शाक्यं(वंश), हेमराज 


स्थापित, ज्वाला 
'हृदय', चित्रधर 
Bubler, Georg, 

मध्यकालया नेपाललिपि प्रवृत्ति - छगु ब्बंज्या : वीरध्वजोपाब्यान 

प्याखंया लिपि - अध्ययन । नेपालभाषा केन्द्रीय विभागय्‌ न्ह्यथंगु अनुसन्धान - 

प्रबन्ध । 

“प्रताप मल्लं ने. सं ७७४ स च्वकूगु मनुलिपि।” विश्वभूमि (विशेष तँसापौ), न्हूदं 

क्यंगु लसताय्‌ (कछलाथ्व १), पौ खः। ` 

प्रचलित नेपाल लिपिया बर्णमाला । यल : लिपि थपू गुथि । 

प्रचलित नेपाल लिपि वर्णमाला । यल : लिपि थपू गुथि । 

बृहद्‌ नेपाली व्याकरण । काठमाडौं: नेपाल राजकीय प्रज्ञा प्रतिष्ठान, वि. सं. 

२०३३ पौष । 

प्राचीन लिपि विकास । काठमाडौं : पुरातत्व र संस्कृति विभाग वि. सं. २०१७ 

आषाढ । नेपाली लिपिविकास । काठमाडौ. : कैलाश प्काशन, वि.. सं. २०३१ 

आषाढ । 

परालेखन परिचय नेपाल । काठमाडौं : सुशीला रेग्मी, वि.सं. २०४८ असार । 

“लेखनको दिगविन्यास”। वाङ्मय, १:१ (वि. सं. २०३७ असार) पृ. ६८-६९ । 

नेपाल लिपि संग्रह । काठमाडौं : मानदास -सुगतदास । 

नेपाललिपी छयलात:गु ल्या:ग्व: 
= उपप्रा. पुष्णानन्द शाक्य 


नेपाल लिपिया थीथी आख:या थीथी हे संकेतात्मक ल्या:ग्व दुसां उगु ल्यासव:. छगू हे ज:या फुकिजपिनि ख्वा: जूगुलिं बान्कि 
व धाँचा भचा भचा पा:सां यकको हे ज्व:ला:, विशेष याना म्व: (छयं) हे जक बिस्क. «खनेदु । नेपालिपिया थीथी म्व: हिला: नां छुना 
च्वंगु बय़ाकक मखुसां ब्वने ज्वलनय्‌ दुथ्याना च्वंगु प्रचलित लिपि, भुजिंम्व: लिपि व रञ्जना लिपियाग्‌ ल्या: ग्व: (अंक), आख: ल्या:( 
अक्षराईं) व खंग्व:ल्या: (शव्दाङ्‌) या दथुइ मिखा ब्वया स्वतधा:सा दसु लुया ब्यू । 

नेपाललिपिया थीथी कथं छयला वयाचबंगु ल्या:ग्व 
प्रचलित लिपि 


न= १ 2२४५5१४५ ० 

ड) a ८९ ५७ 9/” ८२ त 

री & ९ ७ /) च॑, ट © 
१ 2 2७४ ४१८५९ ० 
ख) भे ह, 5९ २८ 2 


एलन लिपि 


७ ७ ७ ७ ७ ७ न्‌ 


थुपिं च्वय्‌ न्ह्यब्वयाग्‌ थीथी लिपिया ल्या:ग्व: (अंक) खःसा पाण्डुलिपि सफती ल्या:ग्व:या पलिसा' आः ल्या (अक्षराडू) 
कथं न्ह्यथना तःगु दु । 
गथे -.#. प्रचलित लिपिं च्वयात:गु आख: ल्या:ग्व: निथीकथं छयलात:गु दु । (अक्षराडु) 


क) A AX प्क ट्र छ एम ए) क \ 35२ ० 

३. रञ्जना लिपिया आख: ल्या: (अक्षराड) - ड्‌ या डा ङ्‌ स्म 
बा डड त्क अ ्ाञा 

2 णु चियाले द्ग , 

पिं आख: ल्या:यात ११ निसें १०० तक ल्या: च्वयबले न्ह्याग्गु आख: न १०+१=११ जुइ थें च्वय्‌ पत्तिइ ~ बाय्‌ 

(१० ल्याः) च्वया थ्वया क्वसं छि नसि स्व पि न्या आदि ९ तक इव:लिं आखःल्या: (अक्षराइ) क्वछायां वनधा:सा २० ल्या:यातेधजक 

च्वयगु । अथे हे २० यात शत“, ४० यात उ), ५० यात (0 , ६० यात रू ७० यात ले. ,८०या ९, ९० यातकू 

अले १०० यात ९०३ 


च्वयूगु । दसिया लागि २७७ IST (११ (शिर? पट (१२) केक (१8) 
१ शह TO), ७7/डा (& 9305 (१७) FST (१८26 
कि (१६ 7 (१) डर शय १८) टग 2 ad 


अले २० यात ९२१ थकथं चवय्‌ व्ह्यब्वयागु नियम कथं १०० तक थथे हे च्वय्‌गु जुल । थीथी आखःया १०, २०, ३०, ४०, आदिया 
ल्या: आख: क्वय्‌ च्वया थे जुड । 





१० २० 30 ४० ५0. ६० ७० ८० ९० १०० 


प्रचलित डी थ ल्‌ क्‌. र ज्‌ भ्व a १ छू 
खन डॉ ळे छ फ ७ थै झै २ २ र 
रञ्जना त्म्‌. द्ध ज झं ७ थ्‌ ञ्च ९9० -. (53 सर 


च्वय्‌ न्ह्यब्वयागु आख:ल्या छुँ छुँ दसु जक खः । थीथी पाण्डुलिपिइ थीथी च्वमिपिसं थीथीकथं च्वया मतःगु नं मखु । 
अनगिन्ति च्वमिपिसं अनगिन्ति ल्याःग्वः, आख:ल्या:या धाँचा अनगिन्ति पाण्डुलिपी पाका: थःथःगु ल्हा:आख: (handwritin¢ ) 
ब्वयावंगु दु । 
आ: च्वय्‌ न्ह्यब्वया संकेतात्मक ल्या:आख: थें अले आखःल्या: थें हे पाण्डुलिपि सफती, ल्बहंपौ बा सिज:पौ आदी 
संकेतात्मक खंग्व:ल्या: (शब्दाड) छयलातःगु दु । उगु खँग्व:ल्या: अप्व: हे धया थें संस्कृत भायया खँग्व: छयलात:ग॒ दुसां नेपालभाषाया 
खँग्व: नं छ्यलातःगु दु । थुपिं मध्ये गुगं गुग खंग्वःल्याः निता स्वता ल्याखय्‌ निता स्वंता हे अर्थ वयक छूयलातःगु दु ¦ गथे "रुप 
खंग्वःया अर्थ १ नं खः, ५ नं ख: । 'रत्न' या अर्थ बुद्ध धर्म व संघकथं त्रिरत्न ३ नं खः, पंचरत्न धकाः ५ नं खः, अले नवरत्नकथं ९ नं 
खः । अथे हे 'रस॑“ धाल धाय्वं षड्रस कथं ६ नं, 'नवरस' कथं ९ नं खः आदि | 
छिंनिसें सान्ह यायेत मा:गु चिं आख: शून्य (०) या अर्थ वव:गु तक खंग्व: ल्या: छसिंनिसें न्हयब्वे्‌ 

१. इन्दु, चन्द्रमा, मिला, पृथ्वी, शशि, रवि, विधु, शीतांशु, अब्ज, धरा, बसुधा, बसुन्धरा, कु, मही, तनु, हिमांशु, धरणी, पितामह, 
ब्रम्हा, नायक, शीतरश्मि, सोम व मेमेगु = १ 

२. कर, स्हा:, भुज, मिखा, नयन, नेत्र, चरण, पाद, पक्ष, कर्ण, कुच, ओष्ठ, इन्द्र, आश्विन, वदन, युग्म, यम, बाहु, गुल्फ, जानु, 
जंघा, द्वय, युगल, अयन, कुटुम्व, धन ब मेमेगु = २ 

३. गुण, त्रिगुण, भुवन, त्रिभुवन, लोक, अग्नि, बन्हि, राम, दहन, रत्न, त्रिरत्न, जगत, काल, त्रिकाल, सहोदर, धनञ्जय, सहज, तपन, 
हुतासन, होतू, अजल व मेमेगु = ३ 

वेद, युग, अब्धि, श्रुति, समुन्द्र, सागर, जलधि, केन्द्र, वर्ण, आश्रम, तुर्य, गति, वारिधी, उदधि, कृत, बंधु, कोष्ठ, सुदृत, अय व 
मेमेगु = ४ 

पञ्च, बाण, बला, रुप,भुत, शर, तनयि, पाण्डव, महाभूत, बलि, तत्व, भाव, इन्द्रीय, रत्न, सायक, इषु, पर्व, प्राण, अर्थ, विषय, 
अक्षय, सुत, पुत्र, जीन, बुद्ध, अमृत, बाजि व मेमेगु = ५ 

ऋतु, रस, कुमार, दर्शन, राश, षण्मुख, शास्त्र, समास, कारक, तर्क, काय, अरि, रिपु, शत्रु, षड व मेमेगु = ६ 


मुनि, तुरंग, गिरी, बाजि, सर (सल), अश्व, शेल, ऋषी, पर्ब्बत, स्वर, वार, धातु, खरै, सुर्य, सुर्यबाहन, नग, अंग, भुभृत, अद्रि, 
अत्रि, छन्द, धी, कलत्र, जाया व मेमेगु ७ 


वसु, बसौ; गज; किसि,दन्ति; मातृका, कुञ्ज, केब, द्विप, सर्प, अहि, नाग, दिग्गज, हस्तिन्‌, मातंग, तक्ष, सिद्धि, भूति, अनुष्ट्भ, 
मंगल, मृत्यु व मेमेगु - ८ 

नाग, रत्न, नव, नन्द, दुर्गा, प्वाल, गहू, विवर, निधि, माणिक, कृतो, रन्ध, अंक, पवन, पदार्थ, रस, धर्म, गो, खग, व मेमेगु = ९ 
ख, विन्दु आकाश, सुन्य, ब्योम, गगन, नाडे, अनन्त, छाया, पूर्ण, नभ, अन्तरिक्ष व मेमेगु = ० 

दिश्‌, दिशा, आशा, अंगुलि, पत्ति, पंक्ति, ककुभ्‌, अवतार, रावणशीर, कर्म,. कुचन्द्र व मेमेगु = १० 


रुद्र, ईश्वर, हर, महादेव, अक्षौहिर्णा, यश, भव, भर्ग, आय, शूलिन्‌, खचन्द्र व मेमेगु = ११ 
रवि, सूर्य, अर्क, मार्तण्ड, युमणि, भानु, आदित्य, दिवाकर, भास, मास, शशि, व्यय, उष्णाशु, चक्रिन्‌, भावना, भिक्षु, प्रतिमा, यति, 
प्रतिमा व मेमेग्‌ = १२ 


गायत्री, जीन, अर्हत, सिद्धि = २४, तत्व = २५, नक्षत्र, उडु, भ = २७, दंत, रद = ३२, देव, देवता, त्रिदश, सुर, अमर = ३३, 
नरक = ४०, जगति, तान = ४९, स्वाय = ६० । 


थुकथं न्हापा सूर्य, रवि, भानु आदि खँग्व: गुगु निभाःया अर्थ वःगु खंग्वःया ल्या: ७ जक जूगुयात १२ ल्याःग्वः नं जू । दन्त व 


दन्ति खँग्व: ल्या: भ्रम जुइयः । दन्त जुल धा:सा ३२ अले दन्ति जुल धा:सा किसिया दं अर्थय्‌ ८ जक जुद्द। तिथि, पक्ष, दिन व अहनया नं 
गुगुं ३० जुइमा:गु थें पक्षया २ जक जुदमा:गु १५ कथं ल्या:खाना त:गु दु । थथे हे गबलें गबलें छगू हे खंग्व:या त:गू अर्थ वइबले 
ल्वाक:बुक: जुद्ध फु, तर ईया सन्दर्भ व ज्याखंया सन्दर्भ ज्व: लाका: क्व:छी मा: । 


थुज्या:गु खँग्व:ल्या(शब्दाङ्)यात पायछिकथं ब्वयूबले “अञ्जनां बामतो गतिः” (ल्या: खवं न्ह्याइ) या सिद्धान्तकथं ल्या:खंग्व:या 


अर्थ चायूकाः वयात अःखतं इव:छुका: बाय्‌ ल्यूने च्वंगुयात देयपापाखें इवः छुकेगु यायेमाः । गथे “मिखा बला प्वाल” सालयात २५९ 
धका: ल्यास्आखलय्‌ हिइका वयात हानं लिउने ९ यात न्ह्य:ने तया: छसीकथं ९ ५ २ साल यातकि पायि जुड । 


थथे हे जुं नं पाण्डुलिपिया श्रुवातय्‌ भिंगु चिकथं गन जु १ ल्या:आख जी श्री व ॐ अले क्व:ःचा: चि थें च्वंक 


(पूर्णविराम) आदि गथे \_ $ 
मंगल सुचक चिं आख: वाय्‌ लिपि स्वयाः ल्वयूक छयलेगु चलन दु । खंग्व: स्वाना त:थाय्‌ LLNS क ) 


भिका चिं > कॅ. ०९ पं , संगीतया सफू गथे बाजं व म्येया सफुती 'गलश्चक' धका: (2) चिं अले 


तकुं निकु बोल पिकायूत,3 चिं नं छयलातःगु दु । 


लड ५१ व 


गुहालि ज्वलं 


वैद्य, पन्नाप्रसाद 
राजवंशी, शंकरमान 
राजवंशी, शंकरमान 
राजवंशी, शंकरमान 
रेग्मी, दिनेशचन्द्र 
शाक्य हेमराज- 
शाक्य हेमराज 

- नेपाल देशया अक्षर बोध 


प्राचीन लिपि वर्णमाला । काठमाडौं : पुरातत्व र संस्कृति विभाग २०१७ 
प्राचीन लिपि बिकास । काठमाडौं : पुरातत्व र संस्कृति विभाग २०१७ 
नेपाली लिपि विकास । कैलाश २:१-२ पृ. २३ - १२०, १९७४ 
पुरालेखन परिचय । काठमाडौं : सुशिला रेगमी २०४८ 

नेपाल. लिपि संग्रह । यल; थः हे 

नेपाल लिपि पकाश । काठमाडौं : नेपाल राजकीय प्रज्ञा प्रतिस्थान २०३० 
नेपाल लिपि विकास तालिका काठमाडौं, पुरातत्व विभाग, मिति मदु । 
प्रचलित नेपाल लिपिया वर्णमाला । यें: नेपाल लिपि गुथि, 

प्रचलित नेपाल लिपि वर्ण धल: । ये: खुसिबुँ नेवा पुचः, 

रञ्जना लिपिया वर्णमाला यलः लिपि थपू गुथि। 

आशा सफूकथी दुगु छुँ छुं ल्हातं च्वया सफू (ताडपत्र, नील पत्र व थ्यासफ्‌) आदि । 

नेपालभाषाया आधुनिक काव्य प्रवृति 


हि - उपप्रा. पूर्णबहादुर वैद्य 
१.१ न्ह्यख :- 
आधुनिकता धइगु छु ? थ्व खँग्व:यात परिभाषित यायूगु ज्या उलि अ:पु मजू । छगूला, आधुनिकता धइगु हे स्वयं अमूर्तवस्तु 
खः । मूलत: मानसिक चेतनाया खं खः । मेगु खं, थायूबायपतिकं ईब्य:या चेतना पानाच्वनीगु, अले आधुनिकताया स्थिति नं समाजय्‌ 
निरन्तर गतिमान जुयाच्वनीगुलिं सार्वदेशिक व सार्वकालिक रुपं छगू हे दापुं दाय्‌ मछिंनिगुलि नं आधुनिकताया बोध भतीचा विवादास्पद 
थें भतीचा .जटिल थें खनेदुगु जुइमा: । सामान्यकथं धायबले आधुनिकता ई सापेक्षिक वर्तमानया चेतना खः । मेकथं धायूबले आधुनिकता 
म्हिग:या समय सापेक्ष थौंया व्यापक चेतना खः । यूगबोधया समग्र चेतनाया विराट रुप ख: । युगीन विचा:या बौद्धिक अभिव्यक्ति ख: । 
छता छु खं लुमंकेमा: धा:सा आधुनिकताबोधया गुगु चेतना ख: व सदां ई सापेक्ष जुइ । अर्थात्‌ मेगुनाप दानाः, स्वाना: स्वयागु चेतना व 
उकि आग्रहित खं ज्यायात कायमा: । छायूधा:सा विगतया समय सापेक्ष जक वर्तमानया चेतना गुलि आधुनिक खः, मखु सीदइगु जुल 
विगतनाप दाना मस्वय्‌कं, म्हिग:नाप स्वाना:, मस्वयेकं आधुनिकताबोध जुइमखु । छुं नं बस्त्‌ न्हूगु बोध उबले जक जुड गुबले वयात 
पुलांगु बस्तु नाप दानास्वइ, लनास्वइ । विगत ईयात नं वया थःगु हे अतीतया सापेक्षिक रुपं स्वयूबले इतिहासया न्ह्याग्गु नं कालखण्डया 
वर्तमान चेतना आधुनिक खः धायूमाली । 


आधुनिकता परम्परा नाप स्वाना नं च्वनी तर व परम्परा मुक्त नं जुयाच्वनी । छगूकथं परम्परा स्वानाच्वंगु अपरम्परा हे 
आधुनिक खः । अर्थात्‌ परम्परा न्ह्य:या चेतना खः व । परम्पराया मखु । गुगु नं आधुनिक थ्व हे अर्थय्‌ जक व आधुनिक ख: कि व 
परम्परा मखु, प्राचीन मखु उकि भिन्न ख: । उकि आधुनिकता परम्परा सापेक्ष ख: । निरपेक्ष मखु । इतिहास, परम्पराया अनुभव व जीवन 
यथार्थया ज्ञानं हे आधुनिकता उद्भव जुइगु ख: । ब्वलनीगु ख: । उकि आधुनिकता म्हिग:या अनुभव व थोंया ज्ञानं खंकीगु विज्ञान सम्मत 
न्हू चेतनाया आभास ख: । सतत्‌ नहूया आग्रह ख: । 

थौंया गुगु चिज (वस्तु) आधुनिक खः व कन्हयूनं आधुनिक हे जुया च्वनी धइगु मदु । व्यक्तिया अथक व निरन्तर न्हून्हूगु 
चिन्तन, खोजया नापनापं आधुनिकताया रुपरंग नं हिलावनी, पानावनी । अत: समग्र सामाजिक जीवनय्‌ न्हूगु हे आधुनिकताया उदय जुइ, 
विस्तार जुइ - थ्व विकास प्रक्रिया हे आधुनिकताया छगू मू तत्व ख: धाय्‌मा: । थुकथं आधुकिताया छुं दर्शन अथवा वाद स्वया व जीवन 
जगतयात स्वयगु न्हूगु दृष्टि खः । गुगु परम्परानापं स्वानाःनं परम्परा मखु भिन्न खः । उकिं सृजनाय्‌ न्हूगु अथवा आधुनिक धायगु 
वर्तमानय्‌ रचनाकालया समयवद्धतां मखु बरु रचनाय्‌ दइगु समय चेतना, युगबोधतां खः । 

आधुनिकताया तःगु अर्थया त:गु ख्यः (विधा) दु । थन आधुनिकताया स्वापु विसौं शदीया कला साहित्यय्‌ वःगु आधुनिकतानापया 
खः । थुकथं नेपालभाषाय्‌ वःगु काव्य-प्रवृत्ति छस्वा:याना: स्वयूकथं थ्व रचनाया उद्देश्य खः धायूमाल । 


१.२ पाश्चात्य काव्यया आधुनिकतानाप स्वापु 


आधुनिकता नीगूगु शताब्दीया न्हापाया दशकय्‌ यूरोपय्‌ खनेदुगु गुगु नवीनता ख: व साहित्य कलाया छगू न्हूगु पलाः, न्हूगु 
मोड खः । पश्चिम जगतय्‌ आधुनिक कविताया शुरु सन्‌ १९१२ यात माने या: । प्रचलित परमपरा स्वया न्हूगु लं मालेगु विम्ववादी 
आन्दोलन थुबलेंनिसें जूगु खः । कवि एज्रा पाउण्डया न्हून्हूगु विम्व छेला अले अथे न्हूगु प्रयोग याइपिं कविपिनिगु पुच: हे तयार याना थीं 
स्वया थ्यंमथ्यं चयूच्यादं न्ह्यःहे शुरुजुगु खः । थौं आधुनिकताया छगू विश्वव्यापि धारणा दयधुंकूसां थ्वया विश्वव्यापी रुपय्‌ युरोपेली 
धारणां प्रभावित खः । थुमिसं थ्वयात मोडर्निज्म (M0dern5m) आधुनिक नां बिल । थ्यंमथ्यं छगू शदी ताहाक:गु काव्यया थ्व 
ान्दोलनय्‌ थ्वया ताहाकःगु अन्तरालय्‌ दुने अन जूगु अनेक वाद, अनेक प्रयोग, अनेक शैली व मोड़या थ्व आन्दोलनं, पश्चिम काव्य 
जगतं विश्व साहित्यय्‌ हे आपालं प्रभावित यात । थ्व हे विसवीं शदी डार्विनया विकासवाद सिद्धान्त, आइन्सटाइनया आविष्कार 
(सापेक्षतावाद), फ्रायूड व युगया मनोविश्लेषण, पिकाशोया कला सृजना नापनापं ज्ञान विज्ञानया ख्यलय्‌ जूगु द्रुत गतिया अनेक खोज 
आविष्कारं जीवनय्‌ सकारात्मक जक मखु नकारात्मक रुप नं यको विकास जुल । शहरी सभ्यता मशिन युगय्‌ हिलावन । 


थ्वजागु छगू पद्धति भौतिक विकास व उपभोगतावादी संस्कृतिया तीब्रगतिया पृष्ठभूमि आधुनिक कविताया जन्म विसौं शताव्दीया 
शुरुया दशक निसें जूगु खः । थथे धइगु प्रथम विश्वयुद्धया हाराहारी (ज:ख:या दें) खनेदु । थ्व हे शदी प्रथम विश्वयुद्ध जुल । हानं द्वितीय 

विश्व युद्ध नं जुल, युद्धयागु तत:धंगु दुःखत परिणाम, युद्धया थ्व जिजीवीषका मनुखं विना अपराध ता:तक भोगेयाय्‌माल । मानव-मूल्यया 
अवमूल्यन जुल । औद्योगिक विकासया नकारात्मक प्रभावं मनूया यान्त्रिक जीवनं, अस्तितवहीनताया' बोध याकल । थ्व सारा घटना, जीवनं 
भोगेयायमागु कटु यथार्थ, युद्धया विक्षिप्त परिणाम, विज्ञान प्रविधिया तीव्र उन्नतिं मनूया जीवन नं यान्त्रिकीकरण जुजुं वंगु, पूँजीवादी 
आर्थिक विकासं ला:वगु जीवनाया विसंगति, वर्गभेदया मा:, मनूया असन्तोष, कुण्ठा, पलायन, विद्रोह, संघर्ष थ्व सारा जीवन यथार्थया 
अनुभव, ज्ञानया निचोडं पिदंगु तीव्र बौद्धिक व वैचारिक अनुभूतिया अभिव्यक्ति हे आधुनिक काव्यया व्यूत्पति खः । वया न्हू चिन्तनया स्रोत 
खः, मूल्यया खोज ख: । थ्व जीवनया विविध विसंगति व अनेक जटिलताया विम्बात्मक अभिव्यक्ति खः, आधुनिक कविता ! अन परम्पराया 
गुगुं गन्ध मदु । अन शास्त्रियताया छुं छन्द मदु । थौंया कवियाके अतीत व वर्तमानया व्यापक ज्ञान भण्डार दु, तीव्र अनुभूति दु । वयात 
संकटया सशक्ततां प्वंकेत न्हूगु विम्व, न्हूगु प्रतीक व मिथकया प्रयोग जूव:गु खनेदु । 


थ्व शदीया आधुनिक काव्य जगतय्‌ उत्कृष्ट योगदान या:पिं मध्ये मुख्यपिं कवित खः, एज्ा पाउण्ड, टि. एस. इलिअट, 
विलियम बटलर यिट्स, सावर्ट ग्रब्ज, वाल व्हिट्म्यान आदि अनेक दु । 


१.३ टि. एस्‌. इलिअट व आधुनिक कविता : 


विषयवस्तु व टेक्निकया ल्याखं सर्वथा न्हूगु प्रयोग अंग्रेजी साहित्य शुरु या:म्ह टमस स्टर्न इलिअट (१८८८-१९६५) छम्ह 
युगान्तकारी प्रतिभा खः । शुरुनिसे वयक:या कविताय्‌ काल्पनिक अनुभूति खनेदु । लिपा बना: वय्‌क: गुलि त:धंम्ह कवि जुल, उलि हे 
त:धंम्ह समालोचक, नाटककार व चिन्तक नं जुल । थ्यंमथ्यं प्यंगू दशकतक मदीक्क वयूकलं पश्चिमी लेखन व चिन्तन ख्यलय्‌ छगू 
क्रान्तिकारी प्रयोग यानाः ह्युपा: हयाबिल । | 


नीगूगु शताब्दीया जर्जरता व शुष्क सभ्यतापाखें संकेत याना: न्हापाया दशकपाखे हे वयूकलं कविता च्वयेगु यानादिल । शुरु हे 
वयक:या प्रतिभा प्रति कवि एज्रा पाउण्डं टिप्पणी यानादिल । प्रथम विश्वयुद्धपाखे हे वयूक:या कविताया विशिष्ट शैली खनेदय्‌ धुंकुगु खः । 
वयक:या कविताय्‌ बाइवल, पुराण, वेदार्न्तनसें कया विश्वया अनेक दर्शन, चिन्तन, धर्म, व मिथकया प्रभावकारी. प्रयोग खनेदु । सन्‌ 
१९१५ पाखे वयक:लं प्रफरक व छम्ह ल्यासेया चित्र धइगु कविता च्वयादीगु खः । थ्व कविता नाटकीकूत प्याखनय्‌ छम्ह पात्रं थः मनं 


खँ ल्हाइथें स्वगत-कथन (M0n0]0£॥९€8) थें खनेदु । छुं दें लिपा वय्‌कलं 'बाझःबुं'. (The Waste Land) धइगु 
विश्व प्रसिद्ध कविता च्वयादिल । थ्वयात नीगूगु शताव्दीया मोहभङ्ग व निराशाया पतिविम्वकथं काय्‌गु याः । थ्वया विशव कविताकथं नं 
माने या: - छायधाःसा थ्व कविताय्‌ वेदान्तनिसे पूर्वीय दर्शन, पाश्चात्य चिन्तन व मिथकीय चरित्रया सङ्गमस्थल थें जूवंगु दु । थ्वया 
नापनापं युगया निराशा, कुण्ठा, अकर्मण्यता नापं अमूर्त चिन्तनया लहर व थुकी प्रतिविम्ब जूगु खनेदु । थ्व कविता कविया ईथें हे जटिल 
व बहुआयामिक खः । वयूक:या थ्व कविता प्रकाशनं थुकिं न्ह्य:या कविता व थुकिं ल्यूया कविता धका कविता दाय्गु दापु्थें जुयाबिल । 
थ्वया प्रभाव थौं म्हो जूगु मदुनि । विश्वया तःगु भाषाय्‌ थ्वया अनुवाद जूगु दु । अन वर्णित जीवन नीरस, भावशुन्य व जीवनहीन थें 
च्वनी । वयूक:या प्रृफरक, द हलोम्यान, आदि कविताय्‌ नं नितान्त एकान्तता व निर्जनताया ग्यासें वइगु जीवनाया किपा: कियादीगु दु । 
वय्‌क:या. कवितां थःस्वया न्ह्यःया अग्रज कविपिनिगु कविताय्‌ दइगु प्रसन्नता, कोमलता व सरल सुस्पष्टताया विरोध याःगु 
खनेदु । थ्वया थासय्‌ वय्‌कलं कठोर छाःगु कविता च्वल । वयूक:या कविताय्‌ क्लासिक सिम्बोल, बौद्धिक प्रखरता व दुरुह थाकुगु प्रतीकं 
जा: । वयक:या मू भाव छगू हे ख: - वर्तमानया जीवन व्यर्थ खः, थ्व निरर्थक ख: । सास ल्हायूत जक कुत: यायूगु अर्थहीन प्रयत्न खः । 


कवि इलिअटया दार्शनिक व धार्मिक विषयय्‌ मनूतयगु न्ह्यस:या लिस: बमलाना धे धे चूगु ई खः । ईश्वरया अस्तित्व, निरीह मनूया 
नियति, भौतिक उन्नति यक्को च्वकाय्‌ थ्यंसां युद्धया जर्जरता संसार त्व:पुयातःगु ई खः । युद्ध, विज्ञान, राजनीति व आर्थिक प्रणाली 
दक्कोया स्थितिं क्वचिना मनू, मानवता धइगु वस्तु मदुथें संन्याथें पतिचिंगु ई खः । थ्व स्थितिं गुम्हसिनं थ्वयात विरोध यातसा गुम्हं 
मनूया प्रयत्न हे निस्सार व व्यर्थ खनेगु पलायन दृष्टिइ लात । पिनेया शक्तिं मनूया व्यक्तित्वय्‌ या:गु निरन्तर आक्रमणं यानाः हुलय्‌ दथुइ 
इमूचाथें मनुखं थःगु अस्तित्वहीन भाःपीमाल । थुजागु फ्वाकागु लकसय्‌ (परिवेश) व युगया निस्सारतायात थिया च्वयादीगु कवि 
इलियटया उत्कृष्ट कविता खः 'फ्वाकाम्ह मनू' (द हलो म्यान्‌) । 
कविं धाइ - 

झी दको फ्वाकापिं मनू ख: 

झी दुने मेगुहे खं जा: 

छम्ह मेम्हया ब: कया दनाच्वनापिं 


- १४ - 


झीगु छयं दुने सुजक चिनातःगु दु 
झीगु निरस गंगु स: स:जक - हो ! 
गुबले झी न्हायपनय्‌ स्वांपुया खँल्हाय्‌ 
व सुनसान अले अर्थहीन जुड 

झी रुप खः छुं बांमलुग्‌ 

झी कीत खः छुँ रंग. मदुगु 

आचाकलिं दा:गु शक्ति झी 

सनेमफुगु इसारा जक झी.............. 
(द हलोम्यानया अंश) 


धाइ जीवनया अन्त्यकालय्‌ कवि इलिअटया जीवन दर्शनय्‌ ह्यूपा:वल उबले व उप्व धार्मिक खं प्रभावित जुल । बं थःगु. 
कविता व समालोचना विश्वया छगू पुस्तायात तक प्रभावित यात व समसामयिक मनूया सभ्यताया निराशभावयात न्ह्यब्वल । 


१.४ नेपालभाषाया आधुनिक कविता व 'सरास' 


नेपालभाषाया काव्य ख्यलय्‌ आधुनिक कालया विभाजनया खंयात कया विवाद मदुगु हे ला मखु । न:लि कवितायात 
आधुनिकतायात कया वरिष्ठ समालोचकतय्‌ दथुइ नं मतभेद पिदंगु खः । अथे खया:नं, आपासिया सहमतकथं जेलकाल लिपाया काव्यनिसें 
थुखेया ईयात आधुनिककाल धका नालेगु यानाह:ःगु दु । थन नेपालभाषा काव्यय्‌ आधुनिककाल धका भक्तिकालीन व रीतकालीन या 
विषयभूमिं मुक्तगु व भाषाया आधुनिक रुपयात स्वया आधुनिक धका आधुनिकताया उदार व त:ब्यागु अर्थय्‌ छूयलेगु खनेदु । अथे जूगुलिं 
जेलकालं थुखेया व थौं वर्तमानया झीगु कविता सर्ग: पाता:थें हे यक्को पायधुंकुगु खँ स्पष्ट न्ट्य:ने दु । उबलेया जेलकाल लिपाया कविता 
व थौंया समसामयिक न्हू कविता छगू हे दापुइ दक्कों छथाय्‌ हे तया: दाना: आधुनिक धका: छगू हे तगिनय्‌ तय्‌गु, गुगुनंकथं मिलेमजू । 
गुगुं अर्थय्‌ नं ल्वःमजुगु खं स्पष्ट जू वः । साहित्यिक पारखितय्‌ न्ह्यःने छतिं युक्तिसंगत खनेमदुगुलिं आधुनिक धायधुंका थ्वयात नं हानं 
पूर्व आधुनिक व उत्तर आधुनिक धका: निब्व: थःगु दु । थ्व विभाजनय्‌ छुकथं काव्या प्रवृति व शैली स्वया भचा न्यायसंगत खनेदु 
वसां अझ थ्वया साल विभाजनय्‌ गनं श्रम व दोधार थें नं खनेद: वःगु दु । थ्वया विभाजन स्पष्टरुपं भाजु काशीनाथ तमोट व प्रेम शान्ति 
तुलाधरजुं नं थ:थःगु च्वसुइ काल विभाजन यानादीगु थथे खः - 

ने. सं. १०६१ निसें - १०८३ तक (पूर्व आधुनिक काल) 

ने.सं. १०८४ निसें आ:तक.(उत्तर-आधुनिक काल) (सं. तमोट, काशीनाथ, नेपालभाषाया आधुनिक कविता पासामुना पौ-'ज”) । 

ने. सं. १०८४ या दे 'सरासु' (कविता सफ) यात श्रेष्ठ सिरपा ब्युगु दँ खः । नाप थ्व सफूया छुं कविता “सितु” पत्रिकाय्‌ नं 
पिदंगु खः । वहे दय्‌ थ्व सफूया स्वम्ह समालोचकपिनिगु समालोचना समेत पिदंगु खः । थुकथं नेपालभाषाया कविता ख्यलय्‌ 'सरासु'या 
चर्चा/परिचर्चा नं जूगु खः । तर थ्व सफूया प्रकाशन ने. सं १०८७ तिनि पिदंगु खः । पिदंगुया ल्याखं ‘गाजलं दाःगु चा’ थ्व सफूस्वया 
दँछि न्ह्यः पिदंगु जुल । थ्व हे खंयात कया सफूया जेष्ठताया श्रेयकथं 'गाजलं दागु चा” हे नेपालभाषाया न्हापांगु आधुनिक कविता खेः 
धका समालोचक भाजु इन्द्रमाली न्ह्यसः थनादिल । थ्व भ्रम पिकयाब्यूगुलिं साहित्या इतिहास च्वइपिं. च्वमिपिंतकनं भचा अलमलथें बहे 
छम्ह च्वमिया गनं 'सरासुयात गनं' गाजलंदाःगु चा' यात हे प्राथमिकता ब्यूगु खनेदत । सिरपा हे कायधुंकुगु सफूया जेष्ठताया अस्तित्वयात 
माने मयाय्गु च्वसापासा थें जा:गु साहित्यिक संस्थाया खयात नं माने मयायगु, दको वरिष्ठ समालोचकपिसं क्व:छ्युगु खया तथ्ययात नं 
मता:छु याय्‌गु पह खना: छु पासापिंके चायूकं मचायकं गनं पूर्वाग्रहया नं दु ला धइथें जिगु मने छुँ न्ह्यसः थथे लुयावल - 


१. साहित्य कृतिया अस्तित्वया दसि वया रचनाकाल बाहेक  मेगु छु जुइफइ ? 
२. छु प्रकाशन काल हे व कृतिया सृजना जुगु कालया दसि जुइफइ ? 
डे. छु थुकिं कविया रचनाया जेष्ठताया ऐतिहासिक सत्यताया हे हत्या याय्‌गु जूमवनी ? 


ट्रे 4 > डे 


४, कृति प्रकाशन काल हे साहित्य सृजनाया काल स्वया:नं ज्येष्ठताया क्रमकथं भा:पिया साहित्य इतिहास च्व:वन धा:सा भ्रम 
सृजना जुया इतिहास इतिहास मजुसें भ्रम व फय्गं जूवने फुगु स्पष्ट सम्भावना दु - गथे प्रकाशनया ल्याखं चित्तधर 'हृदय' या 
नाटक, भिक्षु सुदर्शनया नाटक, ईश्वरानन्दया नाटक, रत्नेश्‍वर प्रादुर्भाव, महासत्व, विक्रम चरित, आदि नाटक स्वया न्हापा 
रचना जूगु जूवनी, प्रकाशनया मितिं ज्येष्ठता ला न्हापां पिहाँ व:गु हे जुइबले झीगु नाटक साहित्यया ऐतिहासिक क्रमवद्धता 
प्रकाशनया ल्याखं सावीत जू मवनिला ? 


५. मेगु खँ - वयक: समालोचक पासां जित: नेपालभाषाया आधुनिक कविताया न्ह्यलुवा कवि धका त:थाय्‌ हे न्ह्यथना नं दीगु दु 
हानं जिगु कविता नेपाली अनुवाद याना परिचय बीबले नेपालभाषा आधुनिक कविताका ठूल्दाइ धका:नं च्वयादीगु दु। थन जिं 
मथूगु छु धा:सा थ्व 'न्ह्यलुवा' व 'ठूल्दाइ' या अर्थ. गन ला:वन ? साहित्य इतिहास क्रमय्‌ कविया सफू न्हापांगु मखइगु, अले 
गुकथं कविजक गय्‌ न्ह्यलुवा जुइगु ? छु थन विरोधाभाष मजुला ? 


'सरासु' या विषय समालोचकपिनिगु छुं धारणा थन न्ह्यब्वयगु औचित्य न उपयुक्त भा:पिया - 


कि लुमंके वःगु खं छु घाःसा १०८४ दया महत्व पात्रे मदइवंसां झीगु काव्ये अंकित जूगु 'सरास्‌'या 
दे छींथें किया छगू मेगु - अध्यायया पारम्भया रुपे उल्लेखनीय जुइ । अन्यथा थुकथं छाय्‌ आ कविताय्‌ मेगु 
धाः न्ह्यात, मेगु ह्युपा वल, थुकिया आज्जु जसइ थ्व हे 'सरासु” या दँ १०८४ - आधुनिक कविताय्‌ मूपुलेत 
स्व: गु न्हापां न्हापा या (प्रधान : १०८७) पला । 

पूर्ण वैद्यया सरास्‌ (१०८४) कविता मुनां झीगु कविताया ख्यलय्‌ छगू ह्यूपाः हल । अनं लिपा झीग्‌ 
कवितां बुलुहं न्हूगु शैली व भावभूमियात ब्वलंका वल । उगु इलयया छन्दबद्ध व परम्परागत विषयलय्‌ मन्द 
कयाच्वंगू कविताय्‌ वैचज्या सरासूं ताईतक धूफ्व दनीकथं या भुखाय्‌ ब्वयूकल लिसें वयक:या समकालीन 
मेमेपिं ज्वलिंज्ब:पं कविपिंस थ्व ह्यूपाःयात थ नालायंकल । वैदजुया थ्य महत्वपूर्ण उपलब्धि व भूमिकां 
झीगु थौंया कविताया इतिहासयात छ त्वाथ: च्यय्‌ थ्यंकल । 

कृति ब्वना: झीसं उम्ह लेखक जीवनयात गुगु मिखां स्वत, उकी छु लुइकल उकि छु काल सिइका काय्‌फइ । थ्व खँया 
ज्वलन्त प्रमाण कवि पूर्ण वैद्य “सरासु” कविता संग्रह व “कविताया लागा खः ...." (मल्ल : १११५) 


ने. सं. १०८४ “सरास्‌” सफुति श्रेष्ठ सिरपा त्याकेवं झीगु साहित्यय्‌ न्ह कविताया अस्तित्वयात 
कया: आधिकारिक स्वीकारोक्ति जूगु जक मखसे बौद्धिक ख्यलं .. "बित सरास ब्वना: धाये मास्तिबः आः 
झीसं चिनाखँय्‌ आधुनिकतायात कया: ल्वाःसां जिल, मेमेपिनिगु आधुनिक चिनाखँया न्ह्यःने ब्वसां जिल ।” 
(श्रेष्ठ : लवू :३१:९) 

“सरासूया लिपा झीगु काव्य ख्यलय्‌ गुगु स्यूपा खनेदत उपि धाःसा प्रयोग जक मजजुसे एवाह हे 
ज्या थौंतक न्ह्याना बिल | खः, खखे रुप तत्व आयामं छन्दबद्धताया त्याथ: हाचां गायुमफयाः मुक्क न्हू 
काव्यया प्रस्तुति जुइमफूत धाःसा मेपिं सरासुया नाप नाप॑ झ्वःछुनाबःगु काव्य रचनातयूस नहूया अर्थ 
रुपतत्बया ह्युपाः जक मख्‌ धका च्बया बिल ।” (थापा : १०८७ : ३ : १३) 

“पूर्ण बहादुर वैदजु (१०६१) या 'सरास्‌' कबिता संग्रहं ने. सं. १०८४ स श्रेष्ठ सिरपा: 
त्याकुस्यंनिस्यं नेपालभाषाय्‌ न्हू कविताया युगबल घैगु खय्‌ छप्बाः म्हुत्‌ मजूसां बहुमत च्बमितय्‌ धाप्‌ ब 
मखनाकथं थ्व खँ खःग्‌ खः । थ्ब सफू ने. सं. १०८७ न्हूद॑य्‌ पिदंगु खयात कया:नं विबाद पिहांबःगु दु । तर 
थुकिया कविताया चर्चा सितु ११, १२, १३ (१०८६ बसन्त, ग्रीष्म, वर्षा)य्‌ न्हापां हे. पिदने घुंकृगू व थुकी 
दुने थ्या:गु कविताया रचना सामथ्यं नं थ्व सफ न्हू कवितया खय्‌ थकालि जूगु प्रमाणित या: । (तमोट : 
१०९६ : न) 

थ्व “सरासु” सफू नेपालभाषाया आधुनिक कविता न्हापांगु सफू कथं थःगु विचा: टिप्पणी याना च्वयादीपिं समालोचक 
रत्नध्वज जोशी, माधवलाल कर्माचार्य, सिद्धिचरण श्रेष्ठ, प्रेमबहादुर कसा:, माधव प्रधान, डा. जनकलाल वैद्य, बुद्ध सायभि, चन्द्रमान 
बज्राचार्य, पूर्णकाजी ताम्रकार, सुन्दर मधिकर्मि, धुव मधिकर्मि, डा. योगेन्द्र प्रधान आदि च्वमिपिनिगु च्वसु थन न्ह्यथनेगु सम्भव मज्‌ । 


~ ५६ ७ 


थौंया नेपालभाषाया आधुनिक कवितायात अझ उच्चस्तरं न्ह्यने न्ह्याकायंकेगुलीं निरन्तर योगदान यानादीपिं स्थापित कवि 
पासापिं व दना वयाच्वंपिं यको पासापिं न्ट्यने वयाच्वंगु नेपालभाषाया आधुनिक कविताया भविष्य थीना व्यगु ज: खः । थ्व थ्वय्‌कपिं मध्ये 
नं मुख्य याना डा. योगेन्द्र प्रधान, सुन्दर मधिकर्मि, बुद्ध सायूमि, प्रतिसरा सायूमि, आनन्द जोशी, श्यामसुन्दर सैंजु, केशवमान शाक्य 
पुष्पराज राजकर्णिकार, अमृतरत्न तुलाधर, सुदन खुस:, नातिबज्ज, शाक्य सुरेन, राजभाइ ज:कमि, त्रिरत्न शाक्य, भगतदास श्रेष्ठ, तव मरु 
माधव मूल, रामभक्त कायष्ठ, नारद बज्राचार्य, राजेन्द्र पुताः, सुधिर ख्वबि, नवीन चित्रकार, इश्वरीमैया, बालगोपाल, रजनी मिला 
योगेशराज शर्मा, विमल ताम्राकार, दया खडगी, आदि न्ह्योने वयाच्वंगु दु । 


२.१ नेपालभाषाया आधुनिक काव्य-प्रवृति 


गुगु नं भाषा साहित्यया इतिहासय्‌ छगू नं छगू प्रवृतिं काव्य धः न्ह्यावंगु खनेदु । आपालं वस्तुयात कयच्याना वनीगु छगू मूल 
प्रवृति हे काव्यया धा: न्ह्याका यंकुगु खनेदु । छगू मू प्रवृति विना काव्य धा: विश्रृंखलित जुया धा:गति काये मफयफ्‌ अर्थात प्रगतिया गति 
काय्‌मफुसँ तत:क्यना चा:चा:जक हिलाच्वनेफु । उकि छगू नं छगू मू प्रवृतिं साहित्य धा:यात न्ह्याग्गु युगयूनं, न्ह्याग्गु कालयून गति 
बिया न्ह्याकगु खनेदु । छगू सकय भूप्रकृतिं काव्यगतिया विकास व तीव्रताया लागि त:धंगु भूमिका म्हिताच्वंगु दइ । 

तर प्रवृति धइगु नं तत्काली ईया व युगया यथार्थतां हे बुयावइगु खः । थःगु युगया यथार्थय्‌ दुनेथ्यंक फुचाया, ईया वास्तविक 
सत्यं खारेजुयाः, जीवन भोगाइया सार निचोड कथं पिहाँवइगु विचा: भावं दुग्यंगु प्रवृतिं हे युगसत्ययात न्ह्यब्वया ता:तक न्ह्यांवनेफइ । 
हिलावं वनाच्वंगु जीवनया लिधंसाया मूल्य-मान्यताया न्हूगु आग्रह ज्वना दनावइच्वंगु संवेदनाया स: खः, - युगीन प्रवृति घइगु । कविया 
थःगु अनुभव प्रदत्त वैयक्तिक प्रवृति व युगया स: संवेदनाय्‌ सामान्यीकरण जुया अर्थात सामुहिकीकरण जुया इतिहासया न्ह्याग्ग्‌ं कालय्‌ 
काव्य धालय्‌ छगू प्रकारया युगीन प्रवृति दइ । थ्व हे चेतनाया सामुहिक समानताया माथनय्‌ खनेदइगु प्रवृतिया प्रतिनिधि स: हे काव्य 
प्रवृति जुया न्ह्याइ - दकोसिया सास: जया न्ह्याइगु फय्‌ थें । न्ह्याम्हसिके चायूक वा मचायूकं वया छुँ नं छुं अंश व दुने नं विद्यमान 
दै । थःगु खं दुने छुं नं छुँ फय्‌ ल्यनाच्वं थें, दयाच्वं थें प्रवृति युगीन चेतना खः । बं वयात वं वयात थिया दयाच्वनीगु प्रकृतिगतनाप 
संस्कारगत जुया: । काव्य प्रवृति धइगु काव्यया युग चेतना ख: । युग मान्यता ख: । जीवनया यथार्थ भोगेयायां, मनूतय्‌सं थःगु अनुभव दूँ 
खाइ । अले वयात विभिन्न व्यवहारिक प्रकूयां, घटनां खारेयायां थःगु दृष्टिकोणय्‌ परिणत याइ - उकि हे वया प्रवृति ब्वलंकी - छम्ह 
मेम्हनापया सम्बन्ध, व्यवहार, अन्तरक्रिया अनेक लं प्रभाव यायां विकसित व परिवर्तित याना यंकीगु मानसिक क्रिया खः । थ्वया छगू 
सामान्यकरणं सामुहिक समानता हइ । गुगुया छुं अंश पुसा थें वयाके नं दयाच्वंगु दइ - थ्व हे युगीन चेतना काव्य धा:या अन्तर्गत 
विकसित जुइ, काव्य-प्रवृतिया रुपकथं । न्ह्यागगुं काव्य-प्रवृति नं, तत्कालीन ईया, युग-यथार्थया जीवनय्‌ हे बुयावइगु युगचेतना ख: । 

प्रवृतिया थीथी रंग रुप काव्यया इतिहासय्‌ ई व्य: स्वया गुलिवल वन । थौंया नेपालभाषाया आधुनिक काव्या दुने खनेदुगु 
प्रवृतियात कविताय्‌ मुना: स्वय्‌बले मूल रुप प्रगतिवादी प्रवाह हे झीगु आधुनिक काव्य प्रवृति खनेदु । फाटफुट मेमेग प्रवृति नं दयूफ । 
तर, झीगु आधुनिक काव्य धा:यात न्ह्याकाच्चंगु मू प्रवृति प्रगतिवादी रुप खः । थन प्रगतिवादीया अर्थ गुगुं राजनैतिक वादकथं मखु । गुगु 
स्थापित सिद्धान्तकथं नं मखु । परम्परागत रुढ मुल्य मान्यताप्रतिया अस्वीकार, अमान्यकथं अथवा यथास्थितिया नकारात्मक व असन्तुष्टि 
दनांव:गु प्रतिकार, विरुद्ध, विद्रोहयाः रुपय्‌ खः । धाय्‌ म्हूगु मुल्य /मांन्यताया न्हूगु आकाशंया खोजकथंया खः । परम्पराप्रति अमान्य 
स्थितिबोध ध्याचू, विरोध, न्हूया म्हगस, संघर्षया चेतना, साहस, संकल्प व आत्मबोध कथंया प्रगतिबोधया अर्थय्‌ खः । छगू हे थाय्‌ , छगू 
हे समय व सामाजिक यथार्थया भोगेयाना च्चंसां समवर्ति मेपिं कवि/लेखकपिं स्वया छु पा: । थ्व पाःगु हे नेपालभाषाया आधुनिक 
कविपिनि अलग परिचय ख: सखे । 

जिं स्वये, नेपालभाषाया आधुनिक कविपिंके थःगु यथार्थया अनुभुतिइ उप्ब: सचेत ख: । बाह्य प्रभाव स्वया । उकि समवर्ति 
भाषा या कविपिंके खनेदुगु नैराश्य, पलायन प्रवृति, यौन अश्लिल अराजकताया थासय्‌ उप्व जुझारु संघर्षशील, आशावादीता व संयम 
सचेतता खनेदु थ्व हे झीगु आधुनिक काव्या प्रगतिवादी प्रबृतिया रंग ख: । सखे, थ्व हे प्रवृति मूल प्रवाहकथं न्ह्यथना वइगुलिं झीगु 
इतिहास व सांस्कृतिक संस्कारया छुं परोक्ष प्रभाव नं दु जुइफु । छगू हे देशय्‌, छगू हे ईया राजनेतिक सामाजिक स्थिति नं नेपालभाषाया 
च्वमिपिसं थःगु भाषा जाति व संस्कृतिया अस्तित्वय्‌ लागि हे नं सत्ता व महितातपाखेया पक्षपात, दमनया प्रतिकारय्‌ निरन्तर, संघर्ष याना 
-वाय्‌माःगु ता:हाकंगु संघर्षया मानसिक संस्कार दु। अथे हे कला सीप साधनाया लँय्‌ नं जात्रावात्राया संगीतवाजं, वहीब्वयूगु, चित्रब्वयूगु, 
द्योमुर्ति थापेगु आदि अनेक कलात्मक सांस्कृतिक संस्कारया च्वमिपिनि मानसिकता छु नं छुं प्रभाव कलात्मक जागरणया पुसाया रुपय, 
लानाच्वंगु नं दयेफ सखे, कवि कलाकारया ज्वःगु संवेदनाय्‌ संस्कार, संस्कृति व लकसया प्रभाव मलाइ हे मखु उप्व: म्ह । कला, संगीत, 
साहित्य धइगु वस्तु न्ह्याक्को हे वैयक्तिक अनुभूतिया सृजना धा:सां व अन्ततः सामुहिक सम्पदा जुया: हे म्वाइगु खः । उकि गुगु नं 


- ५७ - 


जातिया छम्ह निम्ह जक प्रभावकारी कलाकार नं पुरा समाजयात उच्चता प्राप्त याकेगुलीं मचाय्‌क प्रभावित यानाच्वंगु दइ । समाजया 
मानसिकता दयूका हइ । नेपालभाषाया आधुनिक कविताया धालय्‌ प्रगतिवादी प्रवृति थ्वया शुरुया दशकय्‌ स्वया थौं शैली सीप गाक्क 
परिस्कार जुयाव:गु दु । थ्वया लागि सीमित संख्याय्‌ जुसां थ्वया प्रभाव न्यना हे वनी भा:पा । तर, थ्व अ:ख: उप्व: सरलताया नामय्‌ कविं 
थःगु मौलिक प्रयोगशील सीप साधनां कुतुंबनाच्वंगु जित ता:। छता ला न्हापां न्हापं च्वइपिनि रचनाय्‌ थथे जुइगु खः तर सरलताया 
नामय्‌ (चांकुय्‌ स्वान्हछुना जुइपिं परम्परावादी तय्‌गु स:नं बल्लाना सृजना हतोत्साहि)नं जूवंगु दु । अथे नं इतिहास लिउने भाव न्ह्यनेवनी, 
झीगु आधुनिक कविता नं थ्व हे खें न्ह्य व: । दसुया लागिं छुँ कविता स्वय्‌ - 

न्हू सतकया ध्वाकां 

दुहांपिहां दुहांपिहां जुया: 

स्यंगु ख्वा: ज्याना: 

छगू हुल मनूत 

थःगु देश मा: वइ । 

इमिसं थःगु देश मा:वइ 

न्यंक थःगु देश मा:वइ 

मानौ इमिगु देश 

पसःया शोकेस दुने ब्वयातःगु दु । 

मानौं चून पानात:गु प:खा:या गनं कंचाय्‌ 

इमिगु देश पोष्टरथें तिकातःगु दु ! 

मानौ छग: बांलागु कारय्‌ इमिगु देश 

तस्करथें सुला: सुला: ब्वां वनाच्बंगु दु 

खः थःगु देश मा:वइ 

न्हू सतकया ध्वाकां 

दुहांपिहां दुहांपिहां जुया 

खिउँ ख्वाःतय्‌गु छगू हल 

थःगु देश मा: वइ - 

मानौं म्हिगःया सङ्गीन सन्ध्याय्‌ 

मगनमस्त अयलाखं कायेका: बेहोस 

सुं छम्ह मनुखं 

थःगु देश कुर्का थकल । 

दं दँ धू च्वाफि पुना: पुनाः 

सुथ न्हापां पोऱयां 

धुलय्‌ थःगु देश मा: वइ । 

(तना वनाच्बंगु देशय्‌) 

- केशवमान शाक्य. 

प्रयोगशीलताया मिखां थन कविं भाषायात थःगु शब्दसील्पया उच्चतां हिसिदयूक थानातःगु दु । थःगु देश तनावनाच्वंगु 
भयावह: अनुभूतियात ध्याचु घानात:गु बांलागु विम्व न्ह्यब्वयादीगु दु । वयक:या 'हात बजार” कवितां नं विशिष्ट अभिव्यक्ति सीपया उलि 
हे उच्चता दु । वयक:या बिम्वात्मक अभिव्यक्ति सौन्दर्यया छुंडव: स्वयादीसँ - 


न्हिन्हिं 

छद्दक निभा: क्वबिया: 

सुं हे मथ्यवं 

सूर्यः हाटबजारय्‌ थ्यंक वड 

ल्यासेम्ह सूर्यवं ह्याउँपालु ख्वा: ज्याना: 
याकःचिया निभाः बँय्‌ प्वंकाः पसः चकंकी । 


(विनाच्वंगु पहर - १०९६) - हात बजार 
केशवमान शाक्य 

कवियागु गुगु नं विवेकशील अभिव्यक्ति, विम्वात्मक संरचना काव्य दुरुहया कारण मखु । बरु अनुभूतिया स्पष्टता व भाव 
सम्प्रेषणया क्षमता खः । थ्व हे ला कविताया गुणस्तरीयताया प्रभाव शक्ति खः । सरलताया नामय्‌ कविया सृजनात्मक प्रयोगशीलताया 
हतोत्साह यायूगु खःसा झीगु कविता कलाहीन खंया क्वय्‌ क्वय्‌ जुया च्वनी । थ्व काव्य साधकतयसं विचा: याय्‌माःगु खं खः । झीसं खं 
थृइवं जक मगाः खँ थुइवं जक गाइगु जूसा सखे, कविता हे मालीमखु जुइ । थःगु खयात संम्प्रेषणय्‌ रुपं, प्रभावित. जुइगु कथं थुइकेग्‌ 
हे काव्यशीपया हाथ्या खः । कविया खोज खः । थ्व खोजया मेम्ह कवि - 

पुखु 

दिके ल:या 

गनं थःगु प्रवाह लोमनीया भासं 

बं सन्याइलय्‌ फसय्‌ तरङ्ग कया 

सि प्याकेगु क्रम याइ 

पुखू न्ह्याबले 

मचा बूम्ह मिसाया 

नुगपा:थें नांगां जुड 

सःयात स्तब्ध तय्‌मते 

छंगु. चेत दिग्भ्रमित जुई 

छंगु देश ख्व । 

(पुखू - श्यामसुन्दर सैंज) 

नेपालभाषाया न्हूगु कविता फको म्हो खंग्वलं, फको दुग्यंगु विम्व सुजना याइम्ह कवि खः, श्याम सुन्दर सैंजु । आ:तक 
वयक:या कविता सफू धा:सा पिमदंनि अथेनं बुलुहं हे जूसां काव्य साधनाया निरन्तरता दीगु मदुनि । वयकः न्हापां रोमान्टिसिज्मं प्रभावित, 


अनं रहस्यमयता व अगोचरप्रति आकर्षणया किच: नं न्हापाया कविताय्‌ खनेद्‌ । समालोचकपिनि दृष्टि वयकः झीगु काव्य ख्यःया छम्ह 
निरपेक्ष व निश्रम कवि ख: । वयकःया मृत्यु कविता य्व हे रहस्यात्मकताया विम्व: सृजनाया छम्ह सक्षम कवि खः । 


(आधुनिक नेपालभावाया न्हूगु कविताय्‌ प्रगतिवादया जः दुग्यंक खयावंगु दु । थ्व प्रवृतियात लिपा वया दुर्गालाल श्रेष्ठं नं 
कय्च्यानादिल । आधुनिक कविताय्‌ योगेन्द्र प्रधान व वयालिपा व:पिं यक्वसिनं थ्वहे लें लीगु खने दु । सुन्दर मधिकर्मि नं थ्व हे धा: दुने 
लाः । पूर्ण बैद्यनिसें सुदन खुसः थ्यंक आपालं कवित थुकिं अप्रभावित मखु । तर, कवि व्यक्तित्व ज्वनाच्वंगु काव्याभिव्यक्ति, काव्य 


प्‌ ९ लट 


अनुशीलन व थ्व खय्‌ थःगु मौलिकता स्वनेगुलिं छृतिं हे उसिमचा:गु श्रुजनशीलता नं थन न्ह्यथनेबहज्‌...”) खला, विचा: बांलानां 
कविता बांलाइगु मखु सुजनशीलतां थानाकाइगु शब्द सौंदर्यया कलात्मकता कविताया वँय्‌ दनेफइगु - थःगु हे अनुभूति जायामवःगु थःगु 
हे जिन्दगीया भोगाइ दुमथ्यागु कोरा सैद्धान्तिक व अध्ययनगत जकया.विचारया खुसिबालं कविता उखेला थुखेला मदयूक चुइकेफु, अन 
विचाःया छाःगु ल्वहं जक खनेदयफु - थ्व खंय्‌ नेपालभाषाया आधुनिक कविपिं सजग खनेदु । थुकी कवियात शैली परिष्कारय्‌ थत यंकी - 
सामाजिक शोषणप्रति सुन्दरया आक्रोशित ध्याचू स्वय्‌ - 


फिसलं त्वनी ५५५ चुरोट 
पेपरवेटं त्वनी जोनीवाकर झीगु हि 
अँ झीगु हि ल्याखाइ 
जिन्दगीया साउण्डपुफ टेबुलय्‌ बन्दुक थना: 
यक्व यक्व फाइलय्‌, गुगु मिखाय्‌ तइच्वंगु पिलिख: 
अन भ्वंयागु बांला:गु नेपाःदु सर्गः थज्यागु 
प्वाः दुर्गम क्षेत्र - अन म्वायूगु अनिकाल 
मिखा दुर्गम क्षेत्र - अन | 
थःथःगु स्वय्‌गु अनिकाल 
तुति दुर्गमक्षेत्र - अन वनेगु अनिकाल 
(थन छुं दु? न्वचु ) 
न्वचु - बांला:गु ख्वाःपाः 
सुन्दर मधिकमि 
(राजिबुद्ध मखु 
थन कविं प्रयोग यानादीगु प्रतीक थःगु हे कथंया विस्क पह: स्पष्ट सीदु । फिसलं ५५५ चुरोट त्वनेगु, पेपरवेटं जोनीवाकर 
त्वनीगु थ्वया प्रतीकात्मक अर्थ मथुयवं हास्यास्पद थें च्वनी तर प्रतीकात्मकता थुयेवं नुगलय्‌ थीय । मेगु छगू बांलागु ध्याचु स्वय्‌ - 


खयेतला छंके तुं मि मदुगु जा मखु 

छुं भचा छं भूतुलिइ फुकी 

छुं भचा मछं गाभलं त्वपुया मकलय्‌ सुचुकी । 

खःनि छंगु मि छ क्वायेत मगा: | 

छंगु मि छ म्वायेत मगा: 

छत क्वा: यः जः यः 

छंत मि यः 

फगत थः मि जुइ मयः 

- बुद्ध सायूमि 

(जिन्दगी बंय्‌ वा:गु हि, चेतनाया मि - पौ २९) 

थन कवि छूयःगु 'मि’ या प्रतीकात्मकता च्वयूया कविताय्‌ स्वःया अपेक्षाकृत सरल व स्पष्ट जूव:नाप प्रभावकारी नं उलि हे 
जू । खंग्वःया छेलाय्‌ न्हू प्रयोग जुयवं सरलता सीमखु झं प्रभावयुक्त जुया थी - ` 

जिगु दुःखद दुखंय्‌ च्वनीपिनिगु 


- ६0 - 


मतिनां बुलात:गु खँग्व: हे नं गोलि थें 
तप्वलय्‌ व्हखने थें जुइगु जित: 
अलय्‌ 
छग: हे मथाक वाइ जिगु दुःखत 
दक्वं जि जितः थः ना:पिन्त इना बी 
ख्वबि लिसें 
खँग्व: लिसें 
हिकु लिसें 
झसुका लिसें 
मौनता लिसें 

- प्रतिसरा 
(दु:ख वाइभनं कविता) 


थःगु भावयात उप्व: मूर्तताय्‌ हयूत लागिं मौनता लिसें दुःख इनावइगु ज्वःगु भाय्‌ ख: । थ्व हे गुगु क्षण विशेष-वाःगु दुःख 
भावया प्रवाह कवयित्रीया चेतना बौद्धिक बोध अथवा जीवनया यथार्थ सत्ययात आत्मबोध याइ, दार्शनिक चिन्तनया सीयूवनी - 


खयेतला 

दुःखया तूप्व: थः दुने म्हू च्यु च्युं हे 

जीवन लॅय्‌ मत च्याकेत चिक तिकि दनी 

चिकं मदयेक .छता: जकं गन थिना च्याये फइ ? 
- प्रतिसरा 


दुःख पीडा अमूर्त ख: । अथे जुया नं ब्यक्तिया अनुभुतिइ व दुख:खया पीडाया तह दु, मात्रा दु। अथे हे वयात अमूर्तताय्‌ प्वंके 
हय्‌गु बस्तुबोध भाषाया अभिव्यक्तिइ सम्प्रेषणया नं तह दु, मात्रा दु । गुगु कविया अनुभूति व वया तीव्रता, मार्मिकतां दनीगु कल्पनाया 
व्यापकताय्‌ निर्भर क । थन दुःखया तृप्व: थःदुने म्हू च्युच्यु हे जीवनया लँय मत च्याकेत त्रिकं तिकि नंकेगु अनुभूतिया विम्बात्मक 
अभिव्यक्तिइ स्या:चा: मनस्थितिनाप कवयित्रीया चेतना मौलिक रुपं न्ह्योने वःगु दु । 


ग्वंग:या सलं मखु गोलीया सलं दनाव:म्ह न्हुपुस्ताया छम्ह शक्त कवि सुरेश किरणया कवितां थःगु अलग पला: तयगु कतः 
दु । विरोधाभास जीवनया अभिव्यक्ति नं उप्व:याना विरोधाभासं खँपु हे जीवनया विसंगति ब्वयूगु खँय्‌ वयकया भाषा नं उलिस्याचु उलि हे 
मनय्‌ थ्यू - कविताया छुँ अंश ब्वने - 


जिं दुःख मताया 

जित: गोली थ्यना छव:गु खंय, 

आखिर थनाह:गु नं ला गोली हे मखा । 
ख: जित: सन्ह्यलं थनाह:म्ह गोली खः 
भ्रम मंजुइमा - ग्वंग: मखु 

(बरु न्ये, ग्वंग:या कुकल्यांकं .... ला थौं 
सुथ जुद्द त्ययूका तिनि तायूदया च्वंगु दु ॥) 
सतक सफ्‌ जुया ब्यूगु दु थौं इतिहासया 
ब्वना स्व - ध्याच:गु मसि मखु, _ 


= ६१ = 


अन जिगु हे हि आख:ग्व: जुया धस्वानाच्वंगु दु 

बस, जित:ला 

कन्हेया मस्तेसं थुलि आक ग्व: ल्वमंका मब्युसा गा: । 

- सुरेश किरण 

(बस्‌ जित:ला हान हानं - नेपालभाषा कविता संग्रह - पौ : २३२) 

बडगु पुस्ता शहीदया बलिदानया अर्थ थुइमा धइगु खँयात कविं थ: हे शहीद जुया क्वातुगु कलात्मक भाषा स्याच्चुक 
अभिव्यक्त याना - कन्हय्‌ मस्तयूसं वानाच्वंगु हिया आख:ग्व: ल्वमंका मव्यूसा गा: धका च्वयादी । थन शब्द संयोजनया जक खं मखु 
कविया अनुभूतिया खं ख: भविष्य प्रतिया चिन्ता ख: । 

वालं दा:म्ह मनूया लुमन्तिइ 

सित्यंगु मिया 

लुमन्ति दु । 

वालं दा:म्ह मनूया 

मि पनां मगा: 

मियात पुने मास्ते व: । 


बालं दा:म्ह मनूया म्ह प्या: 
लं प्या: फुंगा प्या: 
न्ह्यो प्या: । 
वालं दा:म्ह मनूया थ:थिति 
ज:ला ख:ला न्ववायेत स्वापु हे प्या: 
वालं दा:म्ह मनू व 
मदा:पिं मनूतय्‌ दथुइ 
हाचां गाये मफइगु 
पःखाः दु । 
(योगेश शर्मा) 
(वालं दा:म्ह मनू) 
योगेशजुया शब्द योजनाय्‌ थःगु पह अलग दु । दु:ख प्रतीकय्‌ वाफय ला चलेजु तर वयकया वालं दा:म्ह मनू धका याउँक दुःख 
भोगेयाना च्वम्ह मनूया प्रतीक स्यल्ला: । वालं दा:म्ह मनूया न्ह्यो प्याइगु, सम्बन्ध प्याइगु भाषाया सुन्दरतम अभिव्यक्ति जूवगु दु । 
वालंदा:म्ह मनूया साधारणकथं जक मि पना मगा: धका मिया उप्व: आवश्यकता न्ह्यथना विद्रोह, संघर्षया शक्तिया नं शुक्ष्म संकेत या: । 
योगेशया काव्य भाषाय्‌ धाइबले याउँक सामान्यकथं धाथेँ च्वंसां वयाके अनुभूतिया सक्षमता गुलि दु धइगु सिइदु । 
खला, नेपालभाषाया आधुनिक काव्यया प्रगतिवादी प्रवृतिया ब्वलंकगुलिं च्वयावयाच्वंपि, ल्वमंके मज्यूपिं, यकों कविपिं थन 
न्ह्यथनेगुली त्वफि वंगु दु । छगू ला रचना सीमितताया विचा यायवले वयूक:पि दको कविपिनिगु कविता न्हयथनेगु सम्भव मजुल, 
त्वफिके हे मज्युपिंनि कविता नं कविता सफ्‌ न्ह्योने मदुगु व ई मदुगुलिं नं न्ह्यथने मफुत - योगेन्द्र प्रधानया न्हूगु सफू अध्ययन 
यायूमलात, अथे हे पासा पुष्पराज राजकर्णिकार, अमृत रत्न तुलाधर, सुदन खुस:, भगतदास श्रेष्ठ, त्रिरत्न शाक्य, सुरेन शाक्य, तव मरु, 


माधव मूल, श्रीराम श्रेष्ठ, नवीन चित्रकार, रजनिमिला, ईश्वरीमैंया, वसन्त महर्जन, राजेन्द्र पुता, सुधीर ख्वबि, दया खडगी ज:कमि, 
आनन्द जोशी, नर्मदेश्‍वर प्रधान, नातिवञ्ज, रामभक्त कायस्थ, आदि थ्वयूक:पिं सकलें नेपालभाषाया आधुनिक कविता बवलंकेगुलीं, थौं थ्वया 


= ६२> 


थ्व अवस्था थेंकेगुलिं छुँ नं छुं योगदान दु, दयावयाच्वंगु दु - जिं भा:पा थ्वयूक:पि सकल कवि पासापिनि योगदान थुलि त:धनावनी कि वं 
अन्तरराष्ट्रिय काव्यया लागा नं थिया न्ह्यनेवनी । 


२.२ लिखें : 


खला, ने. सं. १०८४ दं निसें ल्याखायूबले नेपालभाषा:या कविता आधुनिक रुपं आन्दोलन न्ह्या गु (थुकियात न्हू कविता नं 
धयाच्वना) स्वंगुत्या दशक पुले धुंकल । थ्व ईया अवधि दुने निपु प्यपु कविता च्वया त्व:तपिंनापं ल्या:खाधा:सा झी सलंस: कविपिं नं 
मयाय्‌ धुंकल ज्वी । आ:हे नं नकतिनि नकतिनि च्वयाच्वंपिं, सफू पिमदंपिं, पत्रपत्रिकाय्‌ नं सीमितताया कारणं नं उलि पिमदंपिं तर च्वया 
साहित्य सम्मेलनय्‌ ब्वति कया कविता ब्वनीपिं नापं क्याम्पस क्याम्पसं पिदनीगु दँपटी पिदनीगु न्हू कविपिं ल्याखायबले नं नेपालभाषां 
कविता च्वइपिं सलंस: हे याइ थें मच्वं । खला, न्ह्याग्गु भाषाय्‌ नं कविता च्वइपिं दकले उप्व: जुइ, तर थ्व विधाय्‌ स्थीर जुया निरन्तर 
रुपं च्वया धैर्यकथं साधना याइपि नं दकले म्ह: खनेदु च्वसुया अनुपात कथं । थ्व म्होया नीम्ह, स्वीम्हतिया कविता रचना निरन्तर 
जुयाच्वंगु लागादुने नं जिगु अध्ययन फूमचा:नि । पिहाँव:गु नेपालभाषा कविता सफूनं छगू हे त्व:मफीक स्वयागु दु धका घमण्ड याय्‌ 
मछा: । अथेनं छु गुलि ब्वना वया लि:च्व कथं झीगु आधुनिक काव्य धा: विकासया ल॑य्‌ न्ह्यज्या वनांच्वंगु चायूका, थ्व गतिया छुँ द्रुतरता 
वःथेँ वा:चायका सन्तोष कायथाय्‌ दु । निराश मखु । मुक्कं कविताया विकास यायगु तातुना निस्वंगु लिज: थेंजाग संस्था नं खनेद:वल । 
जित उत्साहित नं या:गु दु झीगु कविताया भविष्यं । संख्यात्मक ल्याख झी न्हपुस्ताया कविपिं तस्सकं सीमित खः, सखे थुमि अध्ययनं 
सीमित, लेखन ज्याय्‌ थुमिसं बीइफइगु ई नं सीमित खड - अथेनं समवर्ती राज्यपाखेंनं माक्व सुविधा भोगी भाषाया कविता स्वया झी 
मछालेमा:म्‌ अवस्था मदु । ४/८ म्ह जक जुसां छुकिसनं कम मजुपिं कविपिं दु । नाप न्हू न्हू प्रयोगया ले माला न्ह्योने वयाच्वंगु नं 
खनेदु । उकि हे खइ झी वरिष्ठ समालोचक डा. कमल प्रकाश मल्लजुं 'पलिस्था' या ल्या ४ या अंकय्‌ वियादीगु अन्तर्वार्ताय्‌ धयादिल - 
दक्षिण पूर्व एशियाया थ्व उपमहाद्विपया छुंनं भायूया कविता स्वया म्हो मजू । अथे हे वरिष्ठ समालोचक कृष्णसन्द्रसिं प्रधान, प्रो. 
माणिकलाल श्रेष्ठजुपिंसं नं नेपाली भाषा व देसया मेमेगु गुगुं भाषाया कविता स्वया नेपालभाषाया कविता क्वय्‌ मला धैगु विचा: व्यक्त 
यानादीगुदु । गुलि कविता ला अन्तरराष्ट्रिय स्तरय्‌ नं ला:वं धैदीगु खं वय्‌क या 'केही आधुनिक नेवारी कविता” या भूमिकाय्‌ न्ह्यथना दीगु 
दु । स्पष्टताय्‌, प्रतीक विम्वया प्रयोगय्‌, व संघर्षशील आशावादीताय्‌ नेपालभाषाया कविता न्ह्यने ला: धइगु भाव व्यक्त यानादीगु दु । अथे 
हे नेपालीभाषाया वरिष्ठ कवि ईश्वर बल्लभ व समालोचक अभिसुवेदी व गुलि कविपिंसं नं नेपालभाषाया कवितायात यको च्वछायादीगु 
दु । थुलि झीगु नेपालभाषा कविता अन्तरराष्ट्रय्‌ प्रकाशित जक जूगु मखु, पुरस्कार नं का:गु दु । अथे धकाः झीके त्रुटि मदुगु मखु यकों 
त्रुटि व कमजोरी नं दनि । झीके यकों धैर्य व साधना मानि । झी समालोचकपिंसं त्रुतिक्यना कुंखिन धायेवं जागे जुयेगु, समालोचकपिंत हे 
पुलां जुल धका हमला यायगु अहमवादी प्रवृति त्व:ते हे मा: । झीसं अध्ययनशील, प्रयत्नशील जुद हे मा: । इर्ष्या मखु सहयोग व 
सदभावना दयूमा: । काव्य साधना यायगु नं छगू तपस्या खः । गुगु निरन्तर अध्ययन, अनुभव व प्रयत्न नं मा: - थ्व झी न्हू कविपिसं 
मथुइकसें मगा:गु सत्य खः । 
थौंया झीगु आधुनिक काव्य प्रवृति सतप्रतिशत धइयें प्रगतिवादी प्रवृति खः । ब्वनागु कवितां सिइदु, थौं न्ह्याम्ह कवियाके 
जीवन यथार्थप्रति सजगता, थः म्वानाच्वनागु समाजप्रतिया सामाजिक चेतनां सुं हे अलग थें खनेमदु । थौंया सुं हे आधुनिक कवि 
भावुकताय्‌ व संर्ग:स्वया कोरा कल्पनाय्‌ ब्वां वनाच्वंगु मदु । अले व्यक्तिया सामाजिक दायित्वं अचेत नं खना । न्ह्याम्ह कवि थ:गु यथार्थ 
प्रति, थःगु जीवन भोगाइया अनुभव प्रति, सामाजिक, राजनेतिक व सांस्कृतिक व थ:त्वया भावं न्ट्यलंचा:गु खनेदु । यद्यपि अभिव्यक्तिया 
थःगु लं दु, थःथःगु प्रयोग दु, भाषाया शब्द संयोजन भाव संरचनाय्‌ न्हू सृजना यायूगु कुतः दु । प्रतीक, विम्वया विलकुल मौलिक 
सुयां चिप मजुगु कविया वैयक्तिक विशिष्टतां जा:गु अभिव्यक्ति कविपिसं छेला थः अस्तित्व, थःगु पहिचान, थःगु म्हसीका दयूकेगु 
बांलागु कुतः जुयाच्वंगु दु , फुककं मखुसां थ्वपाखे हे प्रदत खनेदु । मानवीय अवमूल्यन, जीवनया विसंगति, राजनैतिक, आर्थिक, 
सामाजिक रुढता, अनैतिक, अनाचार प्रति विरोध दु, ज्वःगु ध्याचु दु, तर दकोया केन्द्रीय विन्दुइ युगीन चेतनाया प्रवाह थें प्रगतिवादी प्रवृति 
हे खनेदु । छगू निगू अपवाद बाहेक, नेपालभाषाया आधुनिक काव्यया मूल्य प्रवृति प्रगतिवादी प्रवृति ख: । समाजिक सचेतता ख: । 
सुभाय्‌ ! 

अप = 


नेपालभाषाया माध्यमिक कालया गद्यय छपुलु 


- उपप्रा. डा. चुन्दा वज्राचार्य 


१. न्ह्योख : 


नेपालभाषा गद्य विधायात दुवाला वनेबले नेपालभाषा राज्यभाषा, राजभाषा, जनभाषाया रुपय्‌ जुयाच्वंगु मल्ल कालय्‌ पुराण, 
जातक, महात्म्य आदिया बाखं विधाया नापनापं नाटक विधाय्‌ गद्य विधां सृजना यानात:गु खनेदु । थ्व विधा नेपालभाषाया साहित्य 
इतिहासय्‌ अतुत रुपं थीथी रुपय्‌ न्ह्यानावल । पुनर्जागरण कालय्‌ वया: नेपालभाषा गद्य विधा मल्लकालय्‌ स्वया: अप्पो हा: कायगु ज्या 
जुल । गथे- खं ल्हाय्‌गु खः उकथं हे स्वतन्त्र रुपं गद्य छ्यला बाखं प्याखं जक च्वयूगु मजुसे निबन्ध, प्रवन्ध, समालोचना, मेमेगु भाषाया 
सफयात नेपालभाषां अनुवाद याना: नं साहित्य सृजना यायगु जुल । पुनर्जागरण कालय्‌ प्यूगु पुसा आधुनिक कालय्‌ वया: गद्यविधाया 
विकास बांलाक जुल । मल्लकाल अर्थात्‌ नेपालभाषाया प्राचीनकालय्‌ शुरु जूगु गद्य विधा माध्यमिक कालय्‌ गुकथं विकास जुल थ्वया 
स्वरुप गथे जुल , उगु ईया भाषा ह्यामिपिसं गद्य विकास याय्‌त छु छु ज्या यानावन, पुलांगु गद्य विधायात गुकथं म्वाका: न्हूगुकथं 
न्ह्याकावन धका: सीकेगुकथं नेपालभाषा माध्यमिक कालया गद्यया बारे अध्ययन यायमा: । 


२. नेपालभाषाया माध्यमिक कालया काल विभाजन : 


नेपा:या इतिहासया काल विभाजन नं विश्वया मेमेगु देशय्‌ जुयाच्वंगु काल विभाजन अनुरुप हे जुयाच्वंगु खनेदु । नेपा:या राज्य 
शासनय्‌ व:गु थलाक्वलाया नापनापं राज्य शासनय्‌ व:गु परिवर्तन अनुरुप नेपा:या काल विभाजन खः । किरातीतयूसं राज्य याना वयाच्वंगु 
शासन कालयात किरातकाल, अनं लिच्छवि काल अथेहे तुं लिच्छवित लिपा मल्लतयसं राज्य यात मल्लकाल धायूगु यात । अनं शाहतयूसं 
शासन यात, शाहकाल धका धायूगु यात । काल विभाजनय्‌ राज्ययात शासन याइगु पाखें प्रभावित जूगु कारणं याना: हे नेपालभाषाया 
माध्यमिक कालयात नं. ने. सं. ९६७ य्‌ जंगबहादुरं कोत पर्व याना: थ: प्रधानमन्त्री जुया: राणा शासन शुरु जुसांनिसें राणातयूसं या:गु 
अन्याय, अत्याचार, दमन अन्त यायत सः तया: विरोध या:पिं सकसितं ज्वना: गुम्हसित स्याना शहीद याना ब्यूगु, गुम्हसित सर्वस्व हरण 
याना: जेलय्‌ स्वथना ब्यूगु, गुम्हसितं ज्वना जेलय्‌ कुना ब्यूगु साल वि. सं १९९७ अर्थात्‌ ने. सं १०६१ तक्कयात माध्यमिक काल धायूगु 
याःगु खः । | 

मल्ल जुजुपिन्त शाह जुजुपिसं त्याका राज्य या:वले नेपालभाषायात राजभाषापाखें गुमे जुइमा:गु खंयात कया: फ्रान्सया विद्वान 

सिल्भान लेभिं न्ह्यथनादीगु खं अति हे उपयुक्त खः । ' From generation to generation Newari 
Language recedies and gives place to ‘the advantage of the Parbatiya - the 
language of the victors" (Le Nepal pp. 25) अर्थात्‌ छगू पृस्तां मेगु पुस्ता न्ह्या:न्ह्या: वःबले पर्वतीय भाषायात 
नेवा: भाषां थाय्‌ त्वःतुतुं वय्‌गु याय्‌ माल । अथे तुं जंगबहादुर राणा प्रधानमन्त्री जुया: राणा शासन न्ह्याः न्ह्याः वसांनिसें नेपालभाषाया 
विकासय्‌ नं ऱ्हास ववं नेपालभाषाया साहित्य .सृजनाय्‌ नं ऱ्हास वल । 
थ्व हे सन्दर्भय्‌ चित्तधर 'हृदय' जुया धापु कथं लिपा गोरखा भाषा पूरा सहायता दया: बल्लाना वसेंलि विक्रम १९६२ सालं 
लिपा च्वयातःगु नेपालभाषाया भोंभी नापं प्रमाण लगेमज धयागु अन दयका: झीगु थ्व भाषायात राजकीय वरिष्कार यानाहल । 
(धवानासफूया धल: ५) 


थुकथं चन्द्र शम्सेरया पालय्‌ नेपालभाषायात राजकीय रुपं वारिष्कार याना हसेल नेपालभाषां च्वसा न्ह्याकीपिं म्हो जुइगु 
स्वभाविक खः । अथे जूसा नं नेपालभाषा प्रति ममता दुपिं, नेपालभाषा साहित्यया विकास यायमा: धका दुनुगलंनिसें धाःपिं भाषासेवीपिसं 
थःथःगु थासय्‌ च्वना: थःथःकथं च्वया: भाषा सेवा यानाच्वन । थम्ह फु थें याना वयाच्वन । थुकिं याना मल्लकालय्‌ नी स्वनावंगु 
नेपालभाषाया गद्य साहित्ययात गति वीगु जक मखु, थी थी विधाय्‌ नं विकास यायूत नी स्वनेगु नं यात । 


न्हापा न्ह्यानाच्वंगु नेपालभाषा गद्य साहित्ययात माध्यमिक कालय्‌ थाय्‌ बिया न्ह्याका वयाच्वंगु व स्वयां न्हू न्हूगु विधा 
नेपालभाषा साहित्यय्‌ परिचय बीकथं जूगु ज्यायात कया माध्यमिक कालयात नं निथिकय्‌ ब्वथला त:गु दु । 


क) न्ह्योच्व:गु (पूर्व) माध्यमिक काल ने. सं. ९६७ - १०२९ 
ख) लिच्व:गु (उत्तर) माध्यमिक काल ने. सं. १०२९ - १०६१ 


ति ६ > 4 क्ट 


नेपालभाषा माध्यमिक कालयात न्ह्यच्व:गु व लिच्व:गु माध्यमिक काल धका: ब्वथलेगु ज्या पुनर्जागरण कालया गद्यगुरु 
निष्ठानन्द वज्राचार्य “एकविंशति प्रज्ञापारमिता” यात देवनागरी लिपि छूयला संस्कृत भाषायात नेपालभाषा अनुवाद याना: पिदंगु इया 
न्ह्योयात न्ह्यच्च:गु माध्यमिक काल व उगु सफू पिदंसां निसेँ लिपायागु ईयात लिच्व:गु माध्यमिक काल धका धायूगु जुल । 
“एकविंशति प्रज्ञापारमिता” यात ध्वाना आखलं पिदंगु ई धयागु ने. सं. १०२९ खः । उकि न्ह्यच्व:गु माध्यमिक काल धाल धायवं ने. सं. 
९६७ - १०२९ व लिच्व:गु माध्यमिक काल धाल धायवं ने. सं. १०२९ - १०६१ तक्क खः । 
३. न्ह्यच्वःगु माध्यमिक कालया गद्य (ने. सं. ९६७ - १०२९) : 

न्ह्यच्व:गु माध्यमिक कालया गद्य विधा नेपालभाषाया प्राचीन कालया गद्य विधायात कथंहकं न्ह्याका: वयाच्वंगु खनेदु । थ्व 
इलय्‌ गद्यया थीथी विधा मध्ये अप्पो धयाथें खनेदुगु विधा धयागु बाखं विधा खः । अथे धयागु जातक, पुराण, महात्म्य थज्यागु हिन्दु व 
बौद्ध धर्मावलम्वीपिनि धर्मय्‌ मनचित याना बाखं कंका न्यना च्वंगु खः । उकि हे जनकलाल वैद्यजुं थ्व ईया बाखंयात कया: थथे धयादीगु 
जुइमा: “बाखं न्यनीम्हस्याते बाखं न्यना: पुण्य द:सा गात । बाखं कनीम्हस्यात व छपु बाखनं जन्मका:छि जुइक जीवन वृत्ति चूला:सा 
गात । निखल:यां थुपि प्रवृत्तिं यानाः धार्मिक बाखंपाखें नेपालभाषा बाख साहित्य विधाया लुधंक श्रीवृद्धि जूगु धा:सा खनेमदु । थुजा:गु 
धार्मिक बाखनं बरकंछि छख्यर नेपालभाषायात म्वाकातयूगु ताहाक:गु परम्परा नेवा: जनजीवनय्‌ न्ह्याका तयफत । मेखेर, नेवा: जनजीवनं 
थुजा:गु हे धार्मिक बाखं न्यना: बाखं विधानाप परिचित जुया च्वने खन । 


न्ह्यच्व:गु माध्यमिक काल दुने च्वय्‌ न्ट्यथनागु सामग्री आशा सफ्‌ कथि, राष्ट्रिय अभिलेखालय व नेपालभाषा साहित्यया 
जातकय लुयाव:गु सामग्री थथे खनेदु । 


दिव्यावदानेमालाया सुथन किंनरी जातकावदानया सुचन्द्र गृहस्पति (९८६ ने. सा.), दिव्यावदान (९८१ आ. स.), सुचन्द्रावदान 
कथा (९७५ आ. स.), विश्वन्तर (९८३), कीर्तिरत्नं च्वःगु विश्वन्तर (१०१८ आ. स.), मणिचूड (९९३ (अ.)१००६ आ. स., १००८ 
आ. स., १०१८ आ. , १०१९ आ. .), दिव्यावदान (९८१ आ. स.), नमोवद्ध (अवदान) (९९९ आ. स.), कपिसावदान (१०१० रा. अ.), 
वंशावली जातक (९८९ आ. स.), सर्वज्ञमित्रावदान ( १००३ रा.अ.), रत्नध्वजकथा अवदान (१०२९ आ. स.), न्यापु अवदान (१०२६ 
आ. स.), अश्वघोष - नन्दिमुख अवदान (९९८ आ. स.), भाजुरामं च्व:गु नलराजा (९९० आ. स.) नलराजाया व्याख्यान (९६९ आ. स., 
१००० ने. सा.), । 


महात्म्य : 


नेपाल तीर्थ महात्म्य कथा (१०२३ आ. स.), स्वयम्भू उत्पति कथा .१०२३ आ. स., १००७ आ. स., १०११ आ. स.), 
कार्तिक महात्म्य (९८९ आ. स.) स्वयम्भू पुराण (९९१ आ. स., ९९६ रा. अ., १००१ आ. स., १०२६ ने. सा.), स्वस्थानी (९७७ आ. 
स., ९७८ आ. स., ९८२ आ. स., १००६ आ. स.), स्वस्थानी ब्रत (९७८ आ. स., ९७९ रा. अ., ९८८ आ. स.), स्वस्थानी ब्रत कथा 
(९६९ आ.स.), स्वस्थानी गोमयजु - धर्मलक्ष्मी (१००८ आ. स.), नलराजा (९९० आ. स.) । भाजुरामं च्व:गु नलराजाया व्याख्यान 
(१००० ने. सा., ९६९ आ. स.), बसुन्धरा ब्रत कथा (९६९ आ. स.), सिंहसार्थ वाहु (९९७ भिक्षु सुदर्शन सम्पादित, १०१७ रा. अ.), 
कवीरकुमा (१००६ भिक्षु सुदर्शन सम्पादित), रामायण (९९८ ने. सा.), ख्वपया मानवीर भुजुं च्वःगु थ्व सफू बाल्मिकिं च्वःगु 
उत्तरकाण्डया रामया स्वर्गारोहण सम्बन्धी खः । आर्यावलोकितेश्वर कामुनि पर्वत कथा (१०२६ ने. सा.) 

थ्व इलय्‌ थथे जातक अवदान, माहात्म्य, रामायणया नापनापं पूजा याय्‌गु विधियात कया? गद्य शेली प्रस्तुत यानात:गु नं दु। 
ने. सं. ९७२ माघ शुक्ल १० खुन्हू श्रीचन्द्रपतिधन बज्राचार्य च्वःगु गणचक्र विधि (ने. सा.) नं दु । थ्व नापं मेमेगु धार्मिक पूजायायूत 
माःगु विधि च्वयातःगु सफू दु । 

ने. सं. ९७४ आषाढ ७ असन्याचार्य (असंया वज्राचार्य) बृहस्पतिं च्वःगु 'विचाल खं' पूर्व माध्यमिक काल छगू गद्य साहित्यया 
नमूना खः । निवन्ध धकाः धायखिंगु उगु विचालं (ने. सा.) य्‌ विरामी जुया थीथी वास: जक या:गु मखु थ:द्य:पिन्त भाकल याना जाकि 
व्हला: नं छुं मजुया सीगु खँयात कया च्वयात:गु उगु च्वखँय्‌ मृत्युं सुयात ल्यंकी मखु, मृत्यु जुइम्ह मनू न्ह्याम्ह हे जूसां मृत्यु जुइगु खं 
न्ह्यथनातःगु खः । 

न्ह्यच्वःगु माध्यमिक कालया आपालं सामग्री आशा समू कृथिइ खनेदु । न्ह्यच्वःगु माध्यमिक काल दुने दृथ्याःगु सामग्री . 
मध्ये मरुया श्रीखण्डमुल महाविहारया रत्नमुनि बज्राचार्य ने. सं १००६ दय्‌ सिंहसार्थवाहया बाखं छपु तेवाहाःया श्री जीतानन्द बज्राचार्य 
ने. सं ९९७ दँय्‌ च्व:गु वा ल्ह्ययातःगु कवीर कुमारया बाखं छु नं नेपालभाषाया एम. ए. तगिंया न्यागूगु पत्रय्‌ दुथ्याका त:गु दु । थ्व 

निपु बाखनय्‌ उगु ईया बाखंया स्वरुप, बाखं हनीगु शैली, बाखंया भाव विचारयात प्रस्तुत जुयाचवंगु दु । नेवा: समाजय्‌ सिंहसार्थवाहू व 
'कवीर कुमार निपु बाखं नं अतिकं लोकंव्हा:गु बाखं खः । कवीर कुमारया बाखंयात कया: प्रजातन्त्र लिपा तकनं येया: वले दवू प्याखं 
दयूका: क्यनेगु याना: वयाच्वंग्‌ दु । 


नेपालभाषाया साहित्यया जात: सफुती दुथ्यानाच्वंगु चित्तधर 'हृदय' जन्म जूगु उपलक्षय्‌ ल्हासाय्‌ च्वनादीम्ह वयूकया ककां 
च्वयाहयादीगु ने. सं. १०२६ या पौ नं थ्व ईया गद्य शैलीया-दसु खः । 


ने. सं. १०२७ य्‌ स्तोत्र समुचयमयात दकले न्हापां गद्यभाषा छयला नेपालभाषाया गद्य सामग्री धवाना आखलं पिथनेगु यात । 
न्ययपाः पिकागु उगु स्तोत्र समुच्चयमया 'विज्ञापन’ कथं पिदंगुलीं थायथासय्‌ च्वंपिसं च्वइगु सफ्‌ व बवनीगु तोत्रय्‌ एकरुपता मवःगुलिं 
यानाः प्रमाण हे वियाः शुद्धाशुद्धिया लागि पिदंगु उगु विज्ञापन नेपालभाषाया समालोचनाया पूर्वार्ध धा:सां पाइमखु । (“उतिमञ्जुश्जी नं गनं 
उत्तिमंश्री चोया तल जिमिसं स्वयां ला उत्तमंश्री जुइमाथें चों ब्रिरधनील धका वोने माथा शनीधनी धका वोन थ्वया प्रमाण भद्रकल्पावदाने 
दु .......) ” (ने. सा. पौ २६६) 


मूल पाठ्य तिथिमिति च्वयामतःसां चित्तधर 'हृदय'जुं थ्वयात दकले न्हापालाक ने. सं. १०२७ सालय थासा आखलय्‌ पिहांव: गु 
नेपालभाषाया गद्य खण्ड धका धयादीगु दु । डा. जनकलाल वैद्यया विचा:कथं धार्मिक व्रत कथा महात्म्य सफूया रचनाकाल ने. सं. ७१३- 
१००३ दुने ला: (नेपालभाषा इतिकथात्मक गद्य सफू पृ २)। अथे जूगुलिं हे थ्व इलय्‌ थज्यागु सफ्‌ आपालं दुगु खः । 


४. लिच्वःगु माधमिक कालया गद्य (ने. सं. १०२९ - १०६१) : 


ने. सं १०२७ दंय्‌ स्तोत्र समुच्चयम्या विज्ञापन छपा ध्वाना आखलं पिदंसा नं ने. सं. १०२९ दंय्‌ गद्यगुरु निष्ठानन्द वज्जाचार्य 
दकले न्हापां ध्वाना आखलं पिथनादीगु “एक विंशति प्रज्ञापारमिता” यात हे लिच्व:गु माध्यमिक काल सीमाया शुरु धका नालादीगु दु । 
थ्व ई निसें ने. सं. १०६१ अर्थात्‌ राणा विरोधी आन्दोलनय्‌ ज्वनायंका स्याय्‌गु कनेगु या:गु ई तकया दुनेयात माध्यमिक काल विभाजन 
यानात: गुलि थ्व दुने नेपालभाषा प्रेमिया नापनापं नेपालभाषा व नेपालभाषा साहित्यया विकासया लागि जागरण वःगु ई खः । 


थ्व ई दुने नेपालभाषाया गद्ययात दुवाला स्वयगु ख:सा नेपालभाषाया प्राचीन कालंनिसे न्ह्यानाव:गु इतिकथात्मक गद्य जातक 
अवदान, माहात्म्य, पुराण थेंज्यागु गद्य साहित्य न्ह्याना तुं च्वंगु दु । बाखं न्यना धर्म याइपिं व बाखं कना: धर्म प्रचार याइपिं थ्व इलय्‌ नं 
दुगुलिं अज्यागु सफू ल्ह्यय्‌गु थःगु हे पह: कथं च्वय्‌गु ज्या न्ह्यना तुं च्वन धयागु खं उगु इलय्‌ च्वयात:ग सफृति स्पष्ट या: । आशा 
सफू कुथि व नेपाल राष्ट्रिय अभिलेखालयय्‌ सुरक्षित जुयाच्वंगु सफू थथे खनेदु - 

कविरकुमार (१०४६, १०४७ आ. स.), नमोबुद्ध: (१०३६), महासत्वया व्याख्या (आ. स.), मदार्यावलोकितेश्वर अवदान 
(१०५२ आ.स.), आर्यावलोकितेश्वर पर्वतजन कामुनि (१०३१ आ. स.), कुम्भेश्वरयागु महात्म्य कथा (१०३८ आ. स.), विश्वन्तरावदान 
(१०५५ रा. अ.) । 


लिचव:गु माध्यमिक कालय्‌ वया: नेपालभाषाया गद्य साहित्य पुराण, अवदान, जातक बाखनय्‌ जक सीमित मजुसे थीथी विधाया 
श्रीगणेश यायगु ज्या जुल । नेपालभाषा आधुनिक कालय्‌ विकास जूगु साहित्यया पुसा पीगु ज्या लिच्व:गु माध्यमिक कालय्‌ जुल । थथे 
थीथी विधा विकास यायूमा:गु वा:चायका दनाव:गु कारणं हे थ्व ईयात डा. कमलप्रकाश मल्लं पुनर्जागरण काल धकाः धयादिल । डा.' 
जनकलाल वैद्यं पुनर्जागरण कालया ई क्वछीगुली ध्वाना सफ्‌ पिदंसांनिसें धर्मादित्य धर्माचार्य पिथंगु बुद्धधर्म व नेपालभाषा पत्रिका 
दिनावंगु अर्थात्‌ ने. सं. १०५० तक्कयात पुनर्जागरण काल धका धायगु यात । अथे जूगुलि पुनर्जागरण काल धाल धाय्वं ने. सं. १०२९ 
निस १०५० तकया ईयात कायगु जुल । 


लिच्वःगु माध्यमिक कालय्‌ गद्य साहित्य विकासयाय्‌त वा: चायेकाः महारथीपिं धयागु निष्ठानन्द बज्राचार्य, सिद्धिदास अंमात्य, 
योगवीर सिंह, धर्मादित्य धर्माचार्य, जगतसुन्दर मल्ल, शुक्रराज शास्त्री व फत्तेबहादुर सिंह आदिपिं खः । 


थ्व इलय्‌ गद्यया विकासयायृत सकसिनं पुलांगु नेपाललिपि छयलेगु त्वःता देवनागरी लिपि छयलेगु यात । ल्हातिं जक च्वयाः 
न्स्याका वयाच्वंगु नेपालभाषाया साहित्ययात धवाना आखलं पिथना अप्पो प्रचार प्रसार यायगु जुल । इतिकथात्मक गद्यया थासय्‌ छगू हे 
विषययात चिन्तन अध्ययन याना मौलिक कथं ग्रन्थ सृजना यायगु जुल । पुलांगु पहया बाखंयात छखे लिका जीवन उपयोगी बाखं च्वय्‌गु 
ज्या जुल । थःगु जीवनया बारे थःम्ह च्वय्‌गु जुल । पुलांगु विषयवस्तुयात हे आधार याना: न्हूकथं नाटक सृजना यायगु जुल । मचातयत 
मांभाषां आखः स्यनेगु जक मखु, मचातय्‌ ब्वनेत माःगु सामग्री पाश्चात्य धगं सफ्‌ च्वय्‌गु जुल । पाश्चात्य साहित्यात अनुवाद यानाः 


- ६७ - 


नेपालभाषाया क्षेत्रय्‌ दुतिनेगु जुल । भाषा प्रेमिपिंके नेपालभाषा ब्वलंकेगु भावना जक दना:व:गु. मखु, शिक्षाय्‌ दुने नेपालभाषा दुथ्याकेत 
भाषिक आन्दोलन हे न्ह्याकेगु जुल । 


क) बाख 


लिच्व:गु माध्यमिक कालय्‌ आपालं गद्य सृजना जूगु मध्ये छगू विधा बाखं विधा ख: । बाखं विधायात विकास 

यायगु ज्याय्‌ निष्ठानन्द बज्राचार्य, सिद्धिदास अमात्य व. जगतसुनदर मल्ल आदिपिं खः । थ्व इलय्‌ नं पुलांगु परम्पराकथं बाखं च्वयूग्‌ 
न्ह्यानातु च्वंगु दु । | 

बाखं विधाय्‌ विशेषयाना: इतिकथात्मक गद्य शैलीया थें विषयवस्तु जूसा: नं निष्ठानन्द वज्राचार्य च्वयादीगु 'ललितविस्तर' (ने. 
सं १०३४) या विशेष स्थान दु। ललितविस्तर सफ्‌ मूल संस्कृत भाषायात नेपालभाषाय्‌ हिलादीगु ख:सा संस्कृत मूलया ललितविस्तर स्वयां 
पाक्क च्वयादीगु खः । निष्ठानन्द बज़ाचार्य ललितविस्तर च्वयादीबले संस्कृतया ललितविस्तर नाप नापं भद्रकल्पावदान, रत्नमाला 
गुणकारण्ड ब्यूह, स्वयम्भूपुराण, पञ्चरक्षा, महावस्तु, अशोक वदान, अष्टसहसिका, प्रज्ञापारमिता, निर्वाण सूत्र व मेमेगु चीचीधंगु ग्रन्थया 
प्रमाण सहित खँ तया नेपालभाषाया 'ललितविस्तर' सफ्‌ च्वया: ध्वाना आखलं ने. सं. १०३४ य्‌ पिथंगु ख: । 

त्वा: त्वालय्‌ थाय्‌ थासय्‌ बाखं कनेत सृजना यानादीगु उगु ललितविस्तरय्‌ श्रोतातयूत यग कथं थीथी उपमा, ब्याख्या याना: 
च्वयात:गु भगवान बुद्धया गर्भधारणनिसें निर्वाण तक्क दुथ्याकात:गुलि थाय्‌ थासय्‌ भगवान बुद्धया पूर्वजन्मया खंनं उल्लेख यानात:गु दु । 

ललितविस्तरय्‌ निदान परिवर्त, समुत्साह परिवर्त, कलपरिशुद्धि परिवर्त, धर्मालोकमुख, प्रचल, गर्भावक्रान्ति, जन्म, देवकलोपनयन, 
आभरण, लिपिशालासंदर्शन, कृषिग्राम,” शिल्पसंदर्शन, संचोदन, स्वप्न, अभिनिस्क्रमण विम्विसारोपसंक्रमण, दुष्करचर्या,. गर्भसंधारण, 
देवदत्तकामलोभोन्मत्त, गोपतीर्थ, प्रत्यागमन, गोपाअरिनपातन, गोपाभृगुपातन, गुर्विन्याशय, पुत्रजन्म, नैरञ्जना, बोधिमण्डगमन 
बोधिमण्डव्यूह, मारघर्षण, अभिसंवोधन, संस्तव, त्रपुषभिल्लिक, अध्येषणा, धर्मचक्रप्रवर्तन, ब्रम्हादिस्तुति, नालकमुचर्या, यशोदकुमा रप्रवज्या, 
दिवोदासराजाप्रवज्या, गांगेयनाविकप्रवज्या, फुल्लविल्वादिप्रवज्या, सुजातादिप्रवज्या, विम्विसारनराधिपसमागम, शालिपुत्रमौड्गल्यायनप्रवज्या, 
कुशलानन्दआनन्द प्रवज्या, नरदत्तादिऋषिगण प्रवज्या, उदायीछन्दक प्रवज्या, पितापुसमागम, राहुलभद्रप्रशंसाभिवोधनी; यशोधराराहुल 
भद्रकर्मविपाक, मातृपोषहस्तिजातक, सुन्दरनन्दादिपञ्चशतकमार प्रवज्या, सकलानन्दजन्मराहुलभद्रपवज्या, संवुद्धधर्मान्‌ 
सकलानन्दराज्याभिषेक, नेपालमहात्म्य, यमनियमशुचिंशान्ति, श्री शाक्यसिहजातकमाला, शक्रच्यवनावदान, जेतवनविहारप्रत्यागमन 
महेश्वरादिदेवसमुत्पादन, सदाप्ररुदितवोधिसत्व, महेश्वरउमादेवी व्याकरण, मायादेवीसंप्रवोधन, सुचन्द्रावदान, निर्वाणगमन, निगम जम्मा ६६ 
गू पिरवर्त दु । ८ 

सिद्धार्थगीतम जन्म जुड न्ह्योनिसें निर्वाणया प्रत्यक छगू छगू खंयात छगू छगू अध्याय याना विश्लेषण याना च्वयात: गु 
ललितविस्तर जूगुलिं स्वदेशी विदेशी विद्वानपिं एवं भिक्षु सर्वसाधारण सकसिनं ययूकूगु सफू खः । ब्रयान्‌ हफ्टन हजसनया धापुकथं बुद्धया 
जीवनीया लागि आ:तक युरोपियतनयसं विभिन्न स्रोतं कयात:गु जीवनी सफ्‌ मध्ये ललितविस्तर मौलिक ग्रन्थ खः । 

डा. कमलप्रकाश मल्लं निष्ठानन्द बजाचार्यया ललितविस्तरयात वय्‌क:या भाषा प्रचार व धर्म अनुरागी स्वया: नेपालभाषाया 
लागि गद्य विषयय्‌ मू वंगु खः, व गद्यशैली निर्माणय्‌ ब्यूगु योगदान खः । (मल्ल: ) वय्‌कलं विस्कं वियादीगु गद्य शैलीया कारणं हे 
वय्‌क:यात गद्यगुरु धका: हनेगु जुल । निष्ठानन्दं ललितविस्तर सफुती गथे नुवायगु खः अथे च्वयेगु जूगु खः । थौंया दृष्टि ललितविस्तरया 
भाषा पुलांगु जूवंसां उगु इलय्‌ उगु हे भाषां खंल्हाबल्हा यायगु जूगुलिं खँल्हाबल्हाया भाषा गद्य शैली छ्यला सफ्‌ च्वयगु थालनी या:गु 
(निष्ठानन्द बज्राचार्य व क्यूक:या ललितविस्तर : २०) निष्ठानन्द बज्राचार्य ललितविस्तर सफू पिदने न्ह्योनिसें नेपालभाषाय्‌ गद्य साहित्य मदु 
धयागु मखु, पुराण, जातक, महात्म्य आपालं दु तर उगु सफुती प्रस्तुत यानात:गु गद्य शैली खंल्हाबल्हाया गद्य मजुसे च्वयूकथं जूसां 
वय्‌कलं थःगु सफुती गथे खं ल्हाना पिहाँवइगु भाषाया गद्य खः अथेहे गद्य भाषा व शैली छूयला गद्य साहित्यया इतिहासय्‌ छगू न्हूगु 
आयाम तनादीगु खः । वयूक:या गद्य शैलीयात अनुकरण याना: हे वयक:स्वया लिपायापिं साहित्यकारतयसं गद्यं साहित्य सृजना याना: 
साहित्ययात जीवन्त व मौलिक यानाव्यूगु खः । 

शिवविलास बाख ; 

सिद्धिदास अमात्यया च्वसा थ्व इलय्‌ पद्य विधाय्‌ न्ह्या:सा नं वयूकलं शिवविलास नांया छपु बाखं गद्यं च्वयादीगु दु। मचा 
मम्वा:म्ह छम्ह साहुया याक:काय्‌ शिवविलास आखः ब्यने म्हाःसां झंग:पंक्षि लहीगुली मन क्वसा:म्हसित झंगपंक्षियापाखें नीति जीवनया 


- दद - 


यथार्थ थुइके फुगु प्यंगू नीतिया खँयात बयान याना जीवन थुइके फुगु बाखं ख: । मचातयत शिक्षा बीवले मचातय्‌ गुखेपाखे मन क्वसा: 
उखेपाखें हे शिक्षा बी फत, मखुगु लँय्‌ वने धुंकूपिं नं ख:गु लँय्‌ वइ धयागु शिंक्षा नीतियात सरल कथं न्ह्य:ब्वयातःगु खः । 

पुलांगु पहकथं साहु महाजनया विषयवस्तुया बाखंचु जूसां शिवविलास बाखनय्‌ उगु इलय्‌ समाजय्‌ म्वानाच्वंपिं मनूतय्‌त हे 
विषयवस्तु याना: लेखक स्वयं हे छम्ह पात्र जुया: न्ह्यब्वयात:गु बाखं मनूया जीवनया किपा वा समाजयात ब्वया बाखं च्वयूगु थ्व न्हापांगु 
कृत: खः । शिवविलास बाखंया मू पात्रया मनोविश्लेषण याना न्ह्यब्वयात:गु थ्व बाखं, बाखं विधाया जीवन उपयोगी, शिक्षाप्रद न्हूगु बाखं 


ख: । 

ईसप दयकातःग्‌ बाखं : 

, पुनर्जागरण कालय्‌ जगतसुन्दर मल्लं मचातयूत थःथ:गु मांभाषां शिक्षा बीमा: धकाः थःगु विचाःजक ब्यूगु मखु स्वयं थम्हं हे 
मचातयत ब्वंकत ब्वनेकृथि चायकाः नेपालभाषा शिक्षा वीगु ज्या यानाझाल । मचातयूत बवंकेत विश्व प्रसिद्ध बाखं “एसप्स फेबल्स” यात 
नेपालभाषां अनुवाद याना: “इसपं दयेकातःगु बाखं” धकाः ने. सं. १०३५ द॑य्‌ धवाना आखलं पिथना दिल । ४७ पु बाखं दुगु थ्व सफ 
अंग्रेजीभाषाया बाखंयात नेपालभाषां अनुवाद याना विश्वप्रख्यात बाखं नेपालभाषाया क्षेत्रय्‌ परिचय ब्यूगु जुल । गद्य शैली अनुवाद यानात:गु 
थ्व सफू नेपालभाषाया क्षेत्रय्‌ अनुवाद साहित्यया शुरुवात नं ख: । थ्व सफूती 'हशना' धका: अनुवादक स्वयमं च्वयातःगु भूमिका उगु ईया 
नेपालभाषाया गद्य शैली खः । मचातयूत मांभाषां शिक्षा वमा:गु वा:चायका वयकलं थुकथं प्रस्तुत यानादीगु दु । 


“गुगु जातिया गुगु भाषा जुया चोन उगुहे भासं ज्ञान ब्यूसा याकनं ज्ञान थुइका काइ अकिं सकसिया थुकी भिन्न भाव लुया 
वइमखु .... थअगु भाष्यागु सफू थउँकन्हे मरु गुलि सेनेगु लिपा लावन थअपिनिगु हे भाषे मेमेपिं बुद्धि दुपिं जातितएगु ज्ञान दुगु सफ्‌ 
दुसा आपासित अ:नंपुइ, ई नं आपा सितिं वनि मखु ।” (मल्ल : १०३५ : हशना) 

वयकःया मांभाषां मचातयत शिक्षा वीमा: धयागु भावनाकथं वि. सं. २०४७ या संविधान वयधुंकाः नेपालभाषाभाषीपिसं ने. सं. 
११११ दय्‌ वयूक:या नामं हे 'जगतसुन्दर ब्वनेकृथि' चायका: नेपालभाषाया माध्यमं ब्वंकेगु शुरु यात । 


वय्‌कलं पुलां पुलांगु गोमयूजुया बाखं मुना: न्हूगु कथं मचातयूत ब्वंके जीकथं 'गोमयजुया बाख.” सफू छगू नं गद्यं च्वयादीग्‌ 


खनेदु । 
ख) भाषा व्याकरण 


जगतसुन्दर मल्लं मचातय्‌त भांभाषां शिक्षा वीगु कुत:याना दिलसा मचातय्‌त ब्वंकेत सरल व सहज व जुइका: गद्य शैली 
मचातयूत उपयोगी जुइगु बाखं निबन्ध दुथ्याका नेपालभाषा रीडर भाग १, भाग २ नं याना: ने. सं. १०५० दॅय धवाना आखलं पिथना 
दिल । मचातयूत ब्वंकेत प्रारम्भिक सफू नेपालभाषा वर्णमाला ने. सं. १०५० दय्‌ पिथना दिल । अंग्रेजी रीडर बूक धायेथें नेपालभाषा 
रीडर भाग १, २ सफुतिं मचातयूत नैतिक शिक्षा वीगु, ज्ञान गुण वीगु जक मखुसे व्यावहारिक रुपं मचातयसं थू मथू स्वयेत अभ्यास 
याय्‌गु नं दुथ्याका त:गु दुः । नेपालभाषा मचातय्‌त शिक्षा वीगु सफू मदुगु क्षेत्रय्‌ मचा सफू च्वया मचा साहित्यया शुरु याय्‌गु जुल । 
थ्वया नापनापं नेपालभाषाया गद्य साहित्ययात ता:लाकेत व्याकरण मा:गु वा: चायूका ने. सं. १०४८ दय्‌ नेपालभाषा व्याकरण 
पिकयादिल । नेपालभाषाया गद्यं चबयूगु याःपिं सकलें महारथिपिसं नेपालभाषाय्‌ व्याकरण मा:गु वाःचायेकुगु जुल । उगु इलय्‌ शुक्रराज 
शास्त्री जक मखु सिद्धिदास अमात्य नं सिद्विव्याकरण धका: च्वयूगुयात अथे तुं धर्मादित्य धर्माचार्यजुं नं च्वयादिल, तर पिमदं । 


गा) नाटक 

ग) शकुन्तला नाटक : 

“नेपालभाषा जीर्ण जूगु अल्सि मचासे भिंकेनु 

भारतिय शासत्र भवनं मात्र थ्वइत बीकेनु” धका नेपालभाषायात भिंकेगु व शिक्षाय्‌ दुने नेपालभाषा दुथ्याकंगु आव्हान जक 
यानादीगु मखु, माध्यमिक कालय्‌ तच्वतं स्वयूखने मदयाच्वंगु नेपालभाषाया नाटक विधायात अभावपूर्ति कथं हे छायूमजुइमा योगवीरसिंह 
पाखें सृजना जुल । कालिदासं च्व:गु “शकुन्तला”. यात नेपाली (अर्थात नपाल) भाषा अनुवाद याना: नाटक मञ्चित याय्‌गु अभावया कारणं 
नेपालभाषां योगवीरसिंह नं शकुन्तला नाटक न्ह्याकादीगु खनेदु । वयूकलं शकुन्तला नाटकय्‌ सूत्रधार पाखे थुकथं न्ह्यब्वयादीगु दु - 

“नेपाली भाषा भाषी अनेक दर्शक दर्शीका महानुभावपिं जंमा जुया नात्य लिला सोयेगु इच्छा याना दील ओ महानुभावजपिंत 
मनोरञ्जन यागु नेपाली भाषायागु आभनिय अभाव जया निंतिं जिगु मन सार्है खिन्न जुया चोन ।” (सुथ - ६६) 


~ प्‌ ९ = 


कालिदासया शकुन्तला नाटकया शकुन्तला व दुश्यन्त जुजुया न्हापां नापला:गु खं दृष्ययात कया: च्वयात:गु भक्तपुर बहुमुखी 
क्याम्पसं पिदंगु नेपालभाषाया दंपौ सुथ ल्या: २ अङ २ लय्‌ दकले न्हापां ध्वाना पिदंगु खः , श्रृंगार रस प्रधान छकूचा घटनायात 
विषयवस्तु याना न्ह्यब्वयात:गु थ्व नाटकया भाषा शैली नेपाली भाषाया प्रभाव ला:गु खनेदु । 


“सारथी : महाराज / चलाला वाणया सन्मुखै ओल तर छुं तपस्वी निम्ह सें त्या मते धका काल 
दुष्यंत : आस्येसा सल रोके ति बा ............. हँ 
(सथ : दे २ पृ ६७) 
च्वय्‌ न्ह्यब्वयागु खँल्हाबल्हाय्‌ 'सन्मुखै', 'रोक' खँग्व: नेपाली भाषाया भाषा अनुवादया लिच्वलं वःगु खँग्व: खः । शकुन्तलां 
नाटक अपूर्ण नाटक खः । 
थ्व इलय्‌ ने. सं. १०९७ य्‌ सर्वानन्द राजाया प्याखं छगू आशासफ्‌ कथी सुरक्षित जुयाचबंगु दु । पुलांगु परम्परा छगू हे 
च्वयातःगु उगु सर्वानन्द जुजुयात मू पात्र याना च्वयात:गु नाटक ख: । 


घ) पत्रिका :. 
बुद्धधर्म व नेपालभाषा पत्रिका : 


अनागारिक धर्मपालया प्रभावं बुद्धधर्मय्‌ प्रब्रजित जुया जगतमान वैद्यं धर्मादित्य धर्माचार्य जुयादीम्हसिया नेपालभाषा साहित्यया 
इतिहासय्‌ बिस्कं थाय्‌ दु । वयकः कलकत्ताया विश्वविद्यालयय्‌ ब्वनाच्वना दीबले उगु ईया भाइस चांसलर शर आशुतोष मुकर्जी अन 
ब्वनाच्वंपिं विद्यार्थीपिसं थःथःगु मांभाषा ब्वने दयूमा धकाः भर्नाकुलर विषय दुथ्याका विल । थ्व हे इलय्‌ कलकत्ताया विश्वविद्यालयय्‌ 
अध्ययन यानाच्वंपिं विद्यार्थापिं मध्ये धर्मादित्य धर्माचार्यपिसं नं थःगु मांभाषा हे भर्नाकूलरया रुपय्‌ ब्वने दयूमा: धका: सकसिनं हस्ताक्षर हे 
संकलना याना सःतल । पाठ्पुस्तक दत धा:सा दुथ्याकेगु खं जुसेलि धर्मादित्य धर्माचार्य नेपालभाषा दुथ्याकेत मा:गु सामग्री दयूकेत ने. सं. 
१०४५ दँय्‌ 'बुद्धधर्म' नामं: छगू पत्रिका कलकतां पिकायृगु ज्या जुल । लेखक व प्रकाशक निगुलिं घर्मादित्य धर्माचार्य जुया पिदंगु 'बुद्धधर्म' 
पत्रिका बुद्ध सम्वत्‌ २४६९ दंय्‌ स्वांयाःपुन्हिया लसताय्‌ पिदनेगु यात । बुद्धधर्मया बारे जक दुथ्याका त:गु उगु पत्रिका छगू ल्याखं हे स्पष्ट 
जुइगुकथं गद्य साहित्ययात विशेष महत्व विया न्ह्याकात:गु दु । बुद्ध सम्वत २४७० तक्क पिदंगु "बुद्धधर्म व नेपालभाषा’ पत्रिकाय्‌ मूलत 
बुद्धया जीवनी, बुद्धकालीन घटना, जातक, बुद्धधर्म प्रचार प्रसारया रुपय्‌ खनेदुसा, ने. सं १०४७ निसें बुद्धधर्म व नेपालभाषा धका 
नामाकरण यासेलि नेपालभाषाया साहित्यात दुथ्याकेंगु जुल , थ्व हे अड्कय्‌ “नेपालभाषा व थ्वया साहित्य” धयागु नेपालभाषा सम्बन्धी 
न्हापांगु अनुसन्धनात्मक लेख पिदन । नेपालया उत्पत्ति, नेपालय्‌ बस्ती जूगु, नेवाःतय्‌गु वस्ती, नेपालभाषा, लिपि, नेवा जाति, नेपालभाषाया 
साहित्य वंशावली आदि विषययात क:घाना छपु तच्वतं दुग्यंगु लेख पिदंगु खः । नपालभाषाया विद्वानपिसं थ्व हे लेखयात नेपालभाषाया 
न्हापांगु निबन्धया रुपय्‌ काय्गु याःसां गुम्हसिनं नेपालभाषाया न्हापांगु समालोचनाया रुपय्‌ कायूगु यात । न्ह्यागु हे धाःसां उगु लेख 
नेपालभाषाया क्षेत्रय्‌ उखेंथुखें लानाच्वंगु नेवातय्‌गु आलेखयात छथासं हया ब्वयावीगुज्या जुल । नेपाःया उत्पत्तिनिसे भाषा, लिपि, वंशावली 
बास, पुलांगु साहित्य आदि आदियात दुथ्याकातःगु महत्वपूर्णगु गद्य शैली प्रस्तुत यानातःगु ख: । 


बुद्धधर्म व नेपालभाषा पत्रिकां पुलांगु गद्यया वारे जक लेख न्हयब्व:गु मसुसे पुलांगु पद्ययात कया नं ने. सं. १०४९ दंय्‌ 
“नेपालभाषा पद्य साहित्य” धका समालोचनात्मक लेख पिदन । अनं बहे अड्कय्‌ नेपाल संवत्‌, म्हपूजा व राष्ट्रदिंया उत्सव धका: म्हपुजा 
खुन्ह सम्वत्‌ हिलीगु नेपाल संवत्‌ शुरु जूगु बारे विदेशी ऋण मकासे नेपालया विकासया लंय्‌ थ:हे स्वदेशीपिसं याइगु खं न्ह्यथना थ:ग्‌ 
विचा न्ह्यब्वयातःगु खः । थ्व लेख हे नं नेपाल संवत्या नापनापं म्हपूजाया बारे पिदंगु न्हापांगु लेख नं ख: । 

थ्व हे पत्रिकांनिसे नेपालभाषाया गतिविधिया नापनापं बुद्धधर्मया गतिविधियात कया: समाचार ब्रीगु ज्या जुल । अले थ्व हे 
पत्रिका मार्फत नेपालभाषाया आन्दोलन ज्या न्ह्याकादिल । वयक:या आन्दोलन नेपा: दुनेया खँय्‌ जक सीमित मजुसे भारतया नापनापं 
युरोपया खं तक्कनं कया: आन्दोलन याय्गु ज्या जुल । बयूकलं नेपालभाषा प्रति अगाढ माया तया: यानाजूगु ज्यां याना नेपालभाषा 
अध्ययन अनुसन्धान याइपिं वा नेपालभाषा वा साहित्या महत्व स्यूपिं विदेशी विद्वानतनापनं स्वापु दयावन । 


‘बुद्धधर्म व नेपालभाषा” पत्रिका च्वइपिं लेखकतयूत ब्वयावीगु ज्या जूसा नं पुलांगु गद्यकथं जातक अवदानया बाखं च्वयगु ज्या 
जूसा नं न्हूगु कथंया गद्यया थालनी धर्मादित्य धर्माचार्य स्वयं हे च्वया याय्‌गु जुल । नेवातय्‌गु गतिविधिया समाचार, निबन्ध, प्रवन्ध, 
समालोचना आदि गद्यया न्हूगु विधा बुद्धधर्म व नेपालभाषा पत्रिका मार्फत धर्मादित्य धर्माचार्य न्ह्याका दिल । 


- १9) - 


ड) आत्मकथा : 


लिच्व:गु माध्यमिक कालय्‌ गद्यया विभिन्न विधा न्ह्या:गुली छगू विधा आत्मकथा च्वय्गु ज्या: महाकवि सिद्धिदास अमात्यं 
थःगु जन्मनिसँ कया आखः स्यंगु इहिपा या:गु लजगा या:गु, सफू च्व:गु आदि दुथ्यागु “सिद्विदास थःगु मिखाय्‌” च्वयादिल । सिद्धिदास ने. 
सं ९८७ दंय्‌ बुगु दिन निसे वयूक: ५२ दं व च्याला दुबले तक्कया गतिविधि दुथ्याना च्वंगु थ्व आत्मकथा गद्यं च्वयातःगु खः । जीवनी 
च्वय्‌गु परंपरा पूर्वरुपया रुपय्‌ सिद्धिदासया आत्मकथा खः । तिथिमिति समेत उलेख यानात:गु उगु आत्मकथा सिद्धिदासया जीवनी च्वयेत 
व सिद्धिदासया बारे सीकेगु आपालं सामग्री दुथ्यानाच्चंगु दु । 


च्‌) नेपाली विहारया भूमिका : 


पुनर्जागरण काल धका ध्वाना आखलं सफू पिदंसां निसें धर्मादित्य धर्माचार्य बुद्धधर्म व नेपालभाषा पत्रिका पिकयाच्चंगु ई अर्थात 
ने. सं. १०२९ निसं १०५० तक्क कायग यानात:गु खः । तर नेपालभाषाया उत्तर माध्यमिक काल धायबले ने. सं. १०२९ निसं १०६१ 
तक्क जूगुलिं पुनर्जागरण काल तक कयां मगा: । वयां लिपा गद्य साहित्य गुकथं न्ह्यानावन गद्या रुप गुकथं जुल धयागु सीकेगु छगू 
नेपाली विहार सफूया भूमिका खः । ने. सं. १०५९ य्‌ कविता जक मुना पिदंगु नेपाली विहारया भूमिका गद्यं च्वयातःगु खः । 

उगु भूमिकाय्‌ जुद्ध शमसेरया शासनकालय्‌ नेपालभाषायात दमन या:गुया कारण नेपालभाषां सफूया नां तय्‌ मजिया “नेपाली 
विहार” धका नां त:गु खः । अज्यागु इलय्‌ नेपालभाषाया इतिहास पुनर्जागरण कालय्‌. नेपालभाषाया च्वमिपिसं यानावंगु भाषा, साहित्यया 
विकास, नेपालभाषा मस्यंसे मचातयूत नेपाली भाषा स्यनाच्वंपिन्त थःगु हे नेपालभाषा स्यना: स्वाभिमानी जुइगु, प्रधानमन्त्री राष्ट्र विकासया 
लागि नुवाःगु खँयात राष्ट्र विकासय्‌ थःथःगु भाषा व साहित्ययात विकास याना:नं विकास यायज्यूगु खं न्हयथनात:गु दु । नेपालभाषा ह्यमि 
विदेशी विद्वान सिल्भां लेभिया पुलांम्ह अजियात वास्ता याना मत:ःथें नेवाःतयसं थःगु भाषायात वास्ता याना मत:गु खं न्ह्यथमा भाषाप्रतिया 
ममता थनेगु नेपाली विहारया भूमिकां यानाच्वंगु दु । उगु ईया नेपालभाषाया स्थितियात कया झी सकसितं नुगलय्‌ थीगु भाषां व्यक्त 
यानादीगु दु । गुगु भाषां भाषायात वास्ता याना मच्वंपिंत भाषा प्रेम थनाहय्‌गु सशक्तगु गद्य भाषा दु । 


“थौं झीगु भाषायागु सम्मान देशं मिटे जुया वोना चोन, उकीया शक्ति मन्त, उकीयात जवर्जस्ती दवे याना तल, मनूतसें कक्क 
तिना पीतीना चोन । बेचारा भाषा चेतना विहीन घिटी घिटी जुया मृत्यु शय्या अन्तिम सास कयाचोन । परन्तु (नेपालभाषा) ल्हाइपीं नेवात 
जीवित जुया चोंकनं अभिगु भाषायात थये मृत भाषा या नामं सम्बोधित जुयाचोन !'! नेवा भाय्‌ ल्याइपी दाजु किजापीं । झीत थुली अप्पो 
लज्जागु खं छु जुड ? छु थौहे दुर्दशा व अपमान सहयात झीसँ जन्म कया गुला ? अज्जनं न्ह्य: वैके मगानि ला ? सीगु है मखुनि “सांस 
दत्तले आसा दु” आखुनु दना दिसँ ......... ” नेपाल विहार ३) 

थ्व गद्य हे फत्तेबहादुर सिंहया नेवा:तय्‌त नेपालभाषा प्रति थनाहय्‌गु जागरणया स: खः । भावना खः । 


१. लिखं : 

पुनर्जागरण कालय्‌ गुलित ज्या जुल व फुक धयाथें थ:थ:गु परिस्थितिं मा:गु वा: चायूका पिहाँव:गु खः । निष्ठानन्द गद्यगुरु 
जुल वयूक:यात बाखं कनेगुया लागि सफू माल ललितविस्तर बाखं कने जीकः च्वयगु जुल । मचातय्‌त नीति शास्त्रया ज्ञान बीमाल 
सिद्धिदास अमात्य नीतिया शलोक तया शिवविलास बाखं मचातयत ल्बयेक च्वयूगु यात । अथेतुं मा. जगतसुन्दर मल्लं मचातयूत आख: 
स्यनेमाल, मचातय्‌त मा:गु इसपं दयूकागु बाखं सफू च्वयेगु जुल । मचातयूत नेपालभाषां शिक्षा वीगु लागि हे नं शुक्रराज शास्त्री 
नेपालभाषा वर्णमाला व नेपालभाषा रीडर भाग १, २ च्वयूगु यात । कलकत्ताया विश्वविद्यालयय्‌ अध्ययन यानाच्बंपिं 
नेवातयूसं नेपालभाषा मांभाषाया रुपय्‌ ब्वने दयमा: धका: पाठक्रमय्‌ दुथ्याकेगुत धर्मादित्य धर्माचार्य बुद्धधर्म व नेपालभाषा पत्रिका 
पिथना लेखकपिंके लेख फ्वना पिथनेत कुत यात । गद्य विधाय्‌ उलि ल्हा: न्ह्याकीपिं मदुसा नं पद्म विधाय्‌ आपालं कविपिं बुइकेगु ज्या 
जुल । 

नेपाली विहारया भूमिका समेत नेपालभाषा भाषीपिनिगु बांमलागु स्थिति जूगूलिं याना हे चेतना थनेगु तातुना भूमिका च्वयूगु 
जुल । अथे जूगुलिं उगु इलय्‌ सृजना जूगु गद्य फुकलयूसनं दुकुलुगु भावना जक मखु व्यावहारिक विषय नं दु । नापं नेपालभाषाया क्षेत्रय्‌ 
गद्य साहित्यया न्हन्हगु विधा थ्व हे इलय्‌ जुल । थौं तक्क हे नं उगु इलय्‌ न्ह्या:गु विधा हे न्ह्याकेगु जुल । पुसा तयगु ज्या लिच्व:गु 
माध्यमिक कालय्‌ जूसा आधुनिक कालय्‌ वया: उकीया स्वभाविक विकास जक जूगु ख:, मेगु मखु । 

“सिद्धिदास” थ:ग॒ मिखाय व शिव विलास बाखं” । कलकत्ता: नेपालभाषा साहित्य 
गोष्ठी | 


निष्छाननद बजाचार्य व वयक:या ललितविस्तरया भाषा-छग अध्ययन” एम. ए. 
शोधपत्र, नेपालभाषा केन्द्रीय विभाग, पाटन संयुक्त कयाम्पस । 


“धर्माचार्यया बुद्धधर्म व नेपालभाषा मुना”, बैकण्ठप्रसाद लाकौल, यें, काठमाडौं 
“सिंहसार्थवाह व कवीर कमारया बाखं” 


” ये, : च्वसापासा 
“लुमंकेवहःपिं” । यें : च्वसापासा 
मूस: निबन्ध’ । यें : च्वसापासा 
“धवाना सफूया धल:” । यें, लयता दबू 
“इसपं दयुकात:गु बाखं”, कान्तिपुर, : मुनासः 
“ललितविस्तर सूत्र” मीनबहादुर शाक्य (सं) ललितपुर, युवक बौद्ध प्रकाशन 
“राष्ट्रिय अभिलेखालयस नेपालभाषाया अवदान व बाखं सफूत” नेपालभाषा पत्रिका 
(न्हिपाँ) रजत जयन्ती पृ. २०-२५ 
“राष्ट्रिय अभिलेखालयस सुरक्षित नेपालभाषा इतिकथात्मक गद्य सफूत” खेलइता_ दं 
७ ल्या: ७ पृ. २-९ 
“नेपाली विहार” स्वयं (निक्वगु) 
“शकुंतला” सुथ; भक्तपुर, नेपालभाषा साहित्य पाला, भक्तपुर बहुमुखी कयाम्पस दं 
२ ल्या २ पृ ६५-७४ 
“नेपालभाषा साहित्यया जातः” ये, नेपालभाषा परिषद 
“झीगु साहित्य” यें : नेपालभाषा परिषद 





Tibet" New Delhi, Manjusri Publication House 
“Le Nepal" Vol I, Paris Ernest Leroax. 


अभिमुखी गोष्ठीया प्रतिवेदन 


ने. सं. ११२० तछलाथ्व १ व २ शनिवार व आइतवार उकथं २०५७ जेठ २१ व २२ निन्हुतक नेपालभाषा केन्द्रीय विभागया 
ग्वसालय्‌ पाटन संयुक्त क्याम्पस चैन लाकौल स्मृति भवनय्‌ विभागीय प्रमुख काशीनाथ तमोटजुया सभानायकत्वय्‌ नेपालभाषा एम. ए. 
न्हापांगु दँया पाठ्यक्रमया अभिमुखी गोष्ठी जुल । न्हापांखुन्ह प्यंगू विषयया पत्र न्ह्यब्वय्‌गु ग्वसा दुगु उगु मुंज्याय्‌ स्वंगू पौ न्ह्यब्वय्‌गु ज्या 
जूगु खः । न्हापांगु सत्रय्‌ सामान्य भाषाविज्ञान दुनेया 'रुपविज्ञान' विषय डा. रुद्रलक्ष्मी श्रेष्ठजुं व वाक्यविज्ञान विषयय्‌ प्रा. डा. सुन्दरकृष्ण 
जोशीजुं ज्यापौ न्ह्यब्वयादिल । निगूगु सत्रय्‌ प्रा. माणिकलाल श्रेष्ठजुं नेपालभाषा समालोचना' विषयय्‌ ज्यापौ न्ह्यब्वया दिल । प्रा. 
नर्मदेश्‍वर प्रधानजुं न्ह्यब्वयादी धागु साहित्य सम्बन्धी सिद्धान्त विषयया ज्यापौ प्रस्तुत मजुल । थ्व स्वयां न्हय: विभागीय प्रमुख काशीनाथ 
तमोटजुं अभिमुखी गोष्ठीया उद्देश्य क्वय्‌ न्ह्यथनाकथं कनादीगु खः । 
त्रिभुवन विश्वविद्यालयया स्नातकोत्तरय न्हापांगु दया पाठ्यक्रमया विषयय्‌ अभिमुखी गोष्ठी यायगु ज्याझ्व:कथं नेपालभाषाया 
स्नातकोत्तर न्हापांगु दंया पादयक्रमया अभिमुखी गोष्ठी याय्‌गु ज्या जूगु ख: । मेमेगु विषयया अभिमुखी गोष्ठी थायथासय्‌ निगू स्वंगू तक नं 
जूगु दु गथे कि नेपाली विषयया अभिमुखी गोष्ठी पूर्वाञ्चलय्‌, पश्‍चिमाञ्चलय्‌, मध्यमाञ्चलय्‌ याना निक: स्वकः या:गु खनेदु । नेपालभाषा 
उच्चशिक्षाया शिक्षकपिं आपा: मदुगुलिं स्नातकोत्तर न्हापां दया पाठयक्रमया आधारय्‌ नेपालभाषा एम. ए. शिक्षकपिनि मुंज्यां विशेषकथं 
विकास यायूमा:गु विषय ल्य:गु खः । नेपालभाषा एम. ए. शिक्षक पुचःयात थी थी विषय ल्यया: सम्बन्धित विषय च्वके बीगु ज्या जूगु 
दु। | 
न्हापांखुन्हु न्ह्यब्व:गु ज्या पौ सम्बन्धी थी थी विचा: छसीकथं क्वय्‌ न्ह्यथनाकथं दु । 
१. रुपविज्ञान - डा. रुद्रलक्ष्मी श्रेष्ठ 
नेपालभाषा एम. ए. न्हापांगु दय्‌ सामान्य भाषा विज्ञान अन्तर्गत 'रुपविज्ञान” या ब्वंकेगु ज्वलनय्‌ म्हो जुयाच्वंगु खं तयूगु कृतः 
यानागु दु धका न्ह्यब्वयादीगु पत्रय्‌ रुपविज्ञानया सामान्य परिचय, रुप व पद, रुपग्राम, संरुप, रुपग्रामया वर्गीकरण याना: न्याब्वय्‌ 
ब्वथलादीगु दु । सामान्य परिचय शीर्षक दुने व्याकरणयात भाषा विज्ञान दुने लाका: त:गु व रुपविज्ञान वा वाक्यविज्ञान दुनेया रुपविज्ञान 
सम्बन्धी च्वज्या सन्‌ १९५५ लिपा हे जक जूगु खनेदु । थीथी भाषाविद्‌ विद्वानपिसं न्ह्यथनातःगु परिभाषा व थीथी दसु न्ह्यब्वयादीगु दु । 
रुपग्रामया वर्गीकरण शीर्षक दुने शाब्दिक व व्याकरिणक रुपग्राम, मुक्त व बद्ध रुपग्राम व रुपायन व व्युत्पादनय्‌ समानता व भिन्नता 
क्यनेत तालिका नं न्ह्यब्वयादीगु दु । 
डा. रुद्रलक्ष्मी श्रेष्ठजुं न्ह्यब्वयादीगु पत्रया विषयय्‌ क्वय्‌ न्हयथनाकथंया शिक्षकपिसं थःगु विचा: प्वंकादिल । 
क) सहप्रा. काशीनाथ तमोट : प्रस्तुत पत्रय्‌ बिबिलोग्राफी मदु । थ्व मुंज्यां वःगु सुझावयात विचा: याना बांलाक टाइप याना 
बीगु ज्या जुड । थुकी पुरा रुपया परिभाषा अप्पो बियात:गु दु । रुपविज्ञानया आधारय्‌ हे थीथी च्वमिपिनिगु दसु बियादीगु दु । थ्व 
पत्रय्‌ उल्लेखित छगू श्रम स्पष्ट यायमाःगु दु - पाणिनिया सुपिङन्तं पदं धाःगु सु - नाम प्रत्यय व तिङ - धातु प्रत्यय धाःगु खः, 
प्रत्यय व विभक्ति धाःगु मखु । बद्ध रुप प्रकृति दुने लाइ मखु । शिक्षकं धाःगु खं पित बीमा:गु पत्रय्‌ स्वंगूगु सोत खः उकि पित 
बीमा:गु पत्रय्‌ शिक्षक धाःगु खँ उदधृत यायमज्यू । 
ख) रामलोचन झा: आम्र छयली मखु धा:गु पायछि मजू छायूधा:सा थ्व छयलाच्वंगु दु । 
ग) शान्तहर्ष वज्राचार्य: आम्र (फल) रुप नं खः । नपुंसकलिङ्ग आम्र पायछि हे जू । 
घ) डा. सुन्दरकष्ण जोशी : अभिमुखी गोष्ठीया उद्देश्य छु ? उद्देश्यकथं मजू । मूलरुपय्‌ छु स्यनेगु धैगु ला द्‌, तर गुकथं 
स्यनेगु धैगु मदु । अति सरलकथं धायफैगु चिजययात आपालं संस्कृत खँग्व: तया: झ्यातुकाब्यूगु दु । थुजागु पितबी माःगु पौ 
तस्सकं लिमला:बले च्वयगु पौ मखु थ्व ला तस्सकं विचा: याना विस्तारं च्वयूमाःगु पौ खः । थ्व पती शब्दयोजन व व्याख्या नितां 
झ्यातुका ब्यूग दु । थुकी न्ह्यथनातःगु सिबें बालाक, अ:पुक धाय्‌ फु । क्रियानाम जुलकि व्युत्पादन जुड । न्ह्यागु लितँसा तंसां 
क्रिया हे जू वन कि रुपायन हे जुट । छुं मदुथाय्‌ छुँ ब्यूगु प्रयास बांला । सैद्धान्तिक रुपं थ्व बांला: तर व्यावहारिक रुपं सरलता 
दयूमा:गु खः व मदु । 

ड) प्रा. माणिकलाल श्रेष्ठ : थ्व पत्रय अप्पोथाय्‌ बनय्‌ जू, मिलय्‌ जू आदि दु । मेगु भाषां खंग्व: काय्‌मा:सा क्रिया कायबल. 
भाय, खँग्व: तस्सक स्यं । उकि मेगु आषां क्रिया फतिंफतले मकाय्गु यायमा: । | 
च) डा. चन्दा वजाचार्य : पत्रयागु छु उद्देश्य खः व पू मवं । ब्वंकीम्हेसिया कक्षाय्‌ वना ब्वंकेत च्वयातःगु थें जक च्वं । 
पत्रय्‌ फुक्क हे उद्धृत याना त:कथं जक मयासे थ:म्ह हे कृत: यायमा:गु खः । 
छ) मदनसेन वज्जाचार्य : थ्व पत्र मिहेनत याना च्वयादीगुली सुभाय्‌ दु । थुकी आपालं दसु अंग्रेजी व संस्कृतं बियातःगु दु 
अथे मजुसे नेपालभाषां हे दसु विया च्वयूमा: थें च्वं । 

रुद्रलक्ष्मी श्रेष्ठ : 


प्रस्तुत पत्रया विषय न्ह्यथंगु थीथी विचा:या लिसलय्‌ प्रतिकूल परिस्थितिं याना: व दकले न्हापां च्वयागु जूगुलिं थुकी आपालं 
कमेण्द्स वइ धैगु गुली अपेक्षा यानागु ख: उलि मव: । अले थन वियादीगु सुझावपाखें ज्ञां कया: लिपा लिपा अझ बांलाक च्वय्‌ फड धैगु 
विचा: प्वंकादिल । 


२. वाक्य विज्ञान - प्रा. डा. सुन्दरकृष्ण जोशी 


नेपालभाषा एम. ए. पाठ्यक्रम १९९९ स न्हापांगु देय स्यनीगु न्हापांगु पत्र सामान्य भाषा विज्ञान पूर्णाङ्क १०० व पाठ्यभार 
१५० मध्ये ३० पाठ्यभार दुगु 'वाक्यविज्ञान’ पत्र व्यावहारिक दृष्टिकोणं वनेगु प्रयास यानाः थुगु विषययात तस्सकं सरलकथं बीगु 
क॒त:याना धकाः विचा: न्ह्यथना न्ह्यब्वयादीगु थ्व पत्रय्‌ 'वाक्यविज्ञान’ विषय व्वनेमाःगु पाठ्यांशया धल: न्ह्यब्वयादीगु दु । न्हापायाग्‌ 
पाठ्यक्रमय्‌ न्हापांगु दँय्‌ सामान्य भाषाविज्ञान धायूबले (वर्णनात्मक भाषाविज्ञान) सैद्धान्तिक रुपं फुक्कं ब्वनेमा:गु तर निगूगु दय 
व्यावहारिक रुपं ब्वनेमा:गु यानातःगुली आ:यागु पाठ्यक्रमय्‌ न्हापांगु द॑य्‌ हे सैद्धान्तिक रुपं जक मखु व्यावहारिक रुपं नं ब्वनेमा:गु खः । 
नेपालभाषाय्‌ भाषाविज्ञान अध्ययन यायूबले ऐतिहासिक दृष्टिकोणं व वैज्ञानिक दृष्टिकोणं यानाः प्रायोगिककथं याय्‌गु खः । विशेष रुपं 
अध्ययन यायमाःगु खुगूगु पत्रय्‌ तय्यंक्‌गु खः गथेकि - नेपालभाषाया धातु व्यञ्जनान्त धइगु नं दु कि मदु, क्लाशिफायर ल्याङ्वेज खः कि 
मखु धैगु समस्या दुगु विशिष्ट विषय खुगूगु पत्रय्‌ त:गु दु । पाठ्यक्रमय्‌ हिलाःवःगु कारणं प्रायोगिक कथं न्हपांगु द॑य्‌ नं ब्वंकी । न्हापाया 
व आ:यागु सिलेबसय्‌ पाःगु दु । स्पिरिट पाःगु दु । पाठ्यपुस्तक थ्व हे धकाः छगू जक ब्वने मा: धेगु मदु । लाइब्रेरी वर्क अप्व: मदुगु 
कारणं जुयाच्वंगु समस्याया कारणं पाठ्यसफू थ्व हे धका: मधा:से पाठंयसामाग्री चूलाकेमा:गुकथं तयाः वयूकलं थःगु पत्रयात 
व्याख्यात्मक ढंगं न्ह्यबवयादिसें थ्व पत्रया माध्यमं शिक्षक गथे स्यनेमा: धैगु खँ नं कनादिल । थ्व पत्रयात कया: क्वय्‌ म्ह्यथनाकथं 
न्वतिकयादीपिसं विचा: प्वंका दिल । 


क) रुद्रलक्ष्मी श्रेष्ठ : ज्यापौया खंभायया झवलय्‌ “सालाह:गु जुयाच्वन” थें न्याःगु खँत्वाया विश्लेषण नं यायमा: । 
ख) शान्तहर्ष वजाचार्य : अन्तर्केन्द्रिक व बहुकेन्द्रिक खँग्व: मिले मज्‌ । थ्व अन्तर्केन्दीय व बहुकेन्द्रीय अथवा केन्द्रित 


-जुइमाः । 
ग) . प्रेमशान्ति तुलाधर : पूर्वकालिक क्रियाया विषयय्‌ तस्सकं विचा: यायूबह जू । “वं धया छूवय्‌ धुन धकाः धाल” थ्व खँपुया 
विश्लेषण गुकथं याय्‌गु। ` 


घ) काशनिाथ तमोट : पूर्वकालिक नया: च्वन धा:गु मिले मजूगु अनुभव जू । छायधा:सा 6 5 ९३४।॥४ स 
€4(0९ खंग्वलं छगू अर्थ थुइकूगु जुल । नयाः धैगु पूर्वकालिक मधाःसे सातत्य बोधक (COoncanenation) 
जुइमा: । नयाच्वना विसर्ग तयाः च्वय्‌मज्यू । 
नयाःच्वने निगू क्रियायात छगू हे क्रिया याय्‌ धेगु पायछि मजू । ध्वनि परिवर्तनया नियमकथं नया व च्वने जुइ धका 
सुन्दरकृष्ण जोशीजुं ध्वाथुइकादिल । 
३. नेपालभाषा समालोचना - प्रा. माणिकलाल श्रेष्ठ क 


अभिमुखी गोष्ठीया न्हापांखुन्हु निगूग सत्रय्‌ प्रा. माणिकलाल श्रेष्ठजु 'नेपालभाषा समालोचना' विषयक पत्र न्ह्यब्वयादिल । 
वयूक:या थ्व पत्रय्‌ नेपालभाषा एम. ए. न्हापांगु दया निगूगु पत्रया पाठ्यक्रमया समालोचना दुथ्यात:गु प्यंगू एकाइ मध्ये छगू नेपालभाषा 
समालोचना खः । नेपालभाषाया थःगु साहित्यया अध्ययनया दृष्टि दकले महत्वपूर्ण एकाइ नेपालभाषा समालोचनायात पाठ्यक्रमया 


- ७४ - 


उद्देश्यकथं उपएकाइया व्यवस्था याना नेपालभाषा समालोचनाया सामान्य परिचय व नेपालभाषाया समालोचनाया इतिहासया संक्षिप्त 
अध्ययन दुथ्याका तःगु दु नेपालभाषा समालोचना पिदंगुया पृष्ठभूमि व प्रारम्भिक विकास, प्यम्ह समालोचकपिनि नां, साहित्यिक पत्रिका, 
उच्च शिक्षाय्‌ नेपालभाषा प्राध्यापन तयधुंका ह्यूपा:, नेपालभाषा समालोचना साहित्यया प्रगतिवादी दृष्टिकोणया विकास, नेपालभाषाया 
विशिष्ट समालेचकपिनि पद्धति व योगदान, नेपालभाषा समालोचनाया वर्तमान स्थितिया सामान्य परिचय याना न्हयब्वय्‌ ब्वथलात:गु दु । 
नेपालभाषाया समालोचना साहित्यया पूवंक इतिहास मखु, संक्षिप्त समीक्षा तक नं मखु त्रि. वि. या नेपालभाषा विषयया एम. ए. 
पाठ्यक्रमय्‌ दुथ्या:गु नेपालभाषा समालोचनाया अध्ययन सम्बन्धय्‌ अभिमुखीया उद्देश्य प्रेरित छगू सामान्य विवेचना जक खः धका 
न्ह्यथनादीगु थ्व पत्रया विषय थी थी शिक्षकपिसं थी थी विचा: तयादीगु दु । 


क) ओमकारेश्वर श्रेष्ठ: प्रगतिवादी धाराय्‌ इन्द्रमालीया नां दुथ्याकातःगु दु । व छु आधारय्‌ प्रगतिवादी च्वमिं धयादीगु खः? 


ख) चन्द्रमान वज़ाचार्य : थ्व पत्रपाखें यक्को खँ सीके दुगुलीं लसता वल । समालोचनाया धलखय्‌ चित्तधर, सिद्धिचरण, मल्ल 
के. सुनदरपिनि नां मदु । प्रगतिवादी साहित्यया बा: वयाच्वंगु दु धाइ, थ्व बाहेक नेपालभाषाय्‌ मेगु छुँ वाद मदुला ? 
मनोविश्लेषणवादी समालोचकपिं दु कि मदु ? विश्वय्‌ वयाच्वंगु अस्तित्ववादी, विसंगतिवादी थुजा:गु छुँ वाद नेपालभाषाय्‌ मदुला ? 
छु जुलकि प्रगतिवादी साहित्य जुइ । छु गरीबयागु कहानी जुइवं प्रगतिवादी जुइ ला ? प्रगतिवादी साहित्य जुइग्‌ आधारभूत 
आवश्यकता छु छु दु? 


ग) डा चुन्दा वज्राचार्य : य: मय: याना च्वया दीगुला ? मिसा समालोचकपिनिगु नां मदु । ने. सं. ११०८ तकयागु आधारय 
जक काइगु ख:सा धायगु मदु । नेपालभाषा एम. ए. ब्वने धुंका आपालं समालोचकपिं पिहांवल धका: क्यनेगु वेश जुड । 


घ) काशीनाथ तमोट : नेपालभाषा समालोचनाया प्राध्यापनया विकासक्रमय्‌ थन तक थ्यंक व:गु जुल । थ्व पाठ्यक्रमय्‌ 
लेबल बीगु ज्या याय्‌ मज्यूगु खं तायूका: । पादयक्रमय्‌ थुकीया जक आधारय्‌ ब्वंकेमा: घैगु मदु । समालोचना वस्तुगत रुपं 
याय्‌मा:गु खनेदु । वस्तुगत समालोचना यायूगु कुतः नं यानावयाच्वंगु दु । थ्व कत: न्ह्याका: यंकेमा:गु दु । 

थीथी शिक्षकपिसं न्ह्यथनादीगु न्ह्यस:या लिस:ले माणिकलाल श्रेष्ठजुं क्वय्‌ न्ह्यथनाकथं खं तयादिल । 


थ्व पत्र अभिमुखी गोष्ठीयात बीमा: गुलिं च्वयागु लेख खः । प्रगतिवादी मार्क्सवाद मखु धाल । प्रगतिवादयात तिब: व्यूम्ह 
मार्क्सवाद खः । माकर्सवाद फुक्क प्रगतिवाद खः, प्रगतिवाद मार्क्सवाद मखु । मार्क्सया राजनीति, सामाजिक थें तुं साहित्य सम्बन्धी धारणा 
दु । प्रगतिवादी व मनोविज्ञानवादी निगुलिं विपरित नं मखु, नापं नं मखु । इन्द्रमाली प्रगतिशील साहित्यकार ख:ला घैगु न्ह्यसःले 
पाठ्यक्रमयात आलोचना यानादिस । 


४. पुलांगु साहित्य - उपप्रा. तुलसीलाल सिं 


निन्हुतक जूगु थुगु गोष्ठी निन्हं खुन्हु तुलसीलाल सिंहजु 'पुलांगु साहित्य” विषयय्‌ पत्र न्ह्यब्वयादिल । काशीनाथ तमोटजुं 
नेपालभाषा एम. ए. शिक्षक पुचलं क्व:छ्यूकथं ब्वंकेमा:गु विषय क:घाना पत्र न्ह्यब्वया दी धैगु विचा: प्वंकादिसे न्ह्या:गु थुगु सत्रय्‌ 
तुलसीलाल सिंहजु न्ह्यब्वयादीगु पत्रय्‌ नेपालभाषाया पुलांगु साहित्ययात प्राचीन वाडमयनिसे कया ने. सं. ८१५ या वेताल पञ्चविंशति 
सफू तकया खँ संक्षिप्तं न्ह्यथनादीगु दु । ने. सं. १५९ या क्रयपत्र व ने. सं. २११ या वन्धकपत्रय्‌ नेपालभाषाया क्रियापद न्ह्यथना नं 
तःगु धैगु खं निसेँ ने. सं. ५३३ या लिखतपत्र, ने. सं. ६१४ या ख्वप यक्षेशवरया सिज:पौ, ने. सं. ४९४ या हरमेखला, ने. सं. ५०० या 
नारदसंहिता, ५०९ पाखेया गोपालराजवंशावली, ५१९ या दशाफल नापनापं च्याम्ह नायिकाया चरित्रबारे च्वयातःगु मे अष्टनायिका गीत 
धका: च्यापु म्ये या निझो निझो नं बियात:गु दु । पुलांगु साहित्य दुने काव्य, प्याखं, बाखंया बारे उल्लेख यानात:गु दु । काव्यय्‌ लायकू 
जुजु कविपिनिगु नापनापं रानी कविपिनिगु नां अले सर्वसाधारण जन कविपिनिग्‌ नां नं उल्लेख यानात:गु दु । थ्व पत्रय्‌ पुलांगु बाखं सफ्‌ 
व प्याखं सफूयागु धल: नं बियातःगु दु । पुलांगु साहित्यया इतिहास नं मखु समीक्षा नं मखु धका: न्ह्याकाःदीगु थुगु पत्रया विषय 
ब्वतिकयादीपिसं थी थी विचा: प्वंकादिल । 


क) काशीनाथ तमोट : 'शवद' संस्कृतया शपथयागु विकसित रुप खः । शपथ पाखे व:गु सवद धका: तत्कालीन हरेक 
अभिलेखय्‌ त:गु दु । वास्तविक रुपं भैरवानन्द मखु, साहित्यशास्त्री 'कर्पुर मञ्जरी’ संस्कृत प्रसिद्ध नाटकय्‌ भैरवानन्द धैम्ह पात्रयात 
विकास याना च्वःगु खः । मूलदेव शशीदेव घैगु प्याखंयात अभिलेखय्‌ लूगुकथं जगतप्रकाश मल्लं च्वःगु खः । नेपालभाषा गीत 
५१९ तक ल्या: च्वयात:गु खः । 


ख) प्रेमशान्ति तुलाधर : अभयानन्दयात प्राचीनय्‌ तयातल ।-वयकलं ने. सं. ९८० पाखे तिनी च्व:गुली स्वामी अभयानन्दयात 

प्राचीन कालया कविपिनिगु धलखय्‌ तय्‌ मज्यू माध्यमिक कालय्‌ तयूमा: । ब्वमिपिन्त प्राचीन बाखं ब्वंकेबले बाखं व बाखंया पात्र 

चरित्र, प्रवृत्ति आदि तुलनात्मक रुपं बीमा: । ब्वंकेबले एकरुपता दयूमा: । ने. सं. ६२५ या भागवत पुराण दु उकि थुकियात 

दकले न्हापांगु पुलांगु बाखं खः धायूमा: । 

ग) रामलोचन झा : स्वस्थानी बाखंयात नेपा:या मौलिक बाखं धाय्‌ मल्व थें च्वं छायधा:सा स्वस्थानी बाखं संस्कृतया 

स्कण्डपुराणं लिकयात:गु ख: । नेपा:या थ:गु पहया क्षेपकत दुथ्याकात:गु आधारं जक स्वस्थानी सफूयात मुकं नेपालभाषाया 

मौलिक बाखं धाय्मल्व: । | 

स्वस्थानी बाखंया विषयय्‌ काशीनाथ तमोटजुं धयादिल : ने. सं. ६९२ य्‌ मूलरुपं संस्कृतं च्व:गु दकले न्हापांगु बाखं स्वस्थानी 

ख: । स्वस्थानी स्वब्व दु - श्रृष्टि सम्बन्धी, महाद्योपार्वती सम्बन्धी व गोमा सम्बन्धी । स्वस्थानी गोमा खण्ड मुक्क नेपालभाषायागु ख: 
लिपा तनाह:गु खः । मचाय्‌क हे छगू परम्पराकथं प्रत्येक स्वस्थानी सफुती दकले न्हापां मूल संस्कृतं ब्वनेगु यानाचवंगु दु । 


थीथी विचा:यात कया तुलसीलाल सिंहजुं पुलांगु सफू सम्पादन याना पिकायबले समूहगत रुपं मुना सहलह याय्‌ द:सा बांलाइ 
धका विचा: प्वंकादिल । शशीदेव मूलदेव नाटकया अन्तय्‌ जगतप्रकाश मल्ल दुसा कविताय्‌ जगतचन्द वइगु जुल । प्रेमशान्ति तुलाधरजं 
च्वयादीगुली नेपालभाषा गीत मे दोहरे जूगु दु । 


५. नेपाललिपिविज्ञान - सामान्य परिचय : उपप्रा. ज्वाला स्थापित, सहप्र. काशीनाथ तमोट 


'नेपाललिपिविज्ञान सामान्य परिचय” विषयय्‌ ज्यापौ न्ह्यब्वयादीपिं ज्वाला स्थापितजु व काशीनाथ तमोटजु खः । थ्व पौया 
विषयय्‌ काशीनाथजुं नेपाल लिपियात वैज्ञानिक कथं न्ह्यब्बयगु. कृतः जूगु दु धयादिल । परम्पराकथं जक वनेबले बःगु समस्यायात 
समाधान यायगु तातुना नेपाल लिपिया अध्ययन परम्पराकथं जक मवसे वैज्ञानिक ढंग नं वनेमा: धका: वा:चायूका वैज्ञानिक ढंगं च्वय्‌ग 
ज्या जूगु दु । न्हापा संस्कृत नां यक्व च्वयूगु जुयाच्वंगुली आ नेपालभाषाया खँग्व: च्वयूगु जूगु दु धका विचा: न्ह्यथना न्ह्यब्वयादीगु थुगु 
पत्रय्‌ नां छुना (नामकरण) घेगु धाय्‌ नेपालभाषाया लिपि धका मूल रुपं पाचुमोल (प्रचलित), गोलमोल, भुजिंमोल व रञ्जना लिपि खः थ्व 
हे स्वता शैलीयात लिपा थी थी नां छुना तःता लिपि दुथें तायूकूगु धका: न्ह्यथनात:गु दु । नेपाललिपिया अति संक्षिप्त रुपं परिचय 
बियातःगु थुगु पत्रय्‌ लिपि च्वय्‌गु दिशा, थी थी (आखः) सःग्वःमा, वर्णमाला, थी थी व्यञ्जन आखः, चिना आखः, सन्धिलिपि, छयंध्व: 
दुगु मदुगु आदि याना लिपिया आखः च्वय्‌गु थी थी शैली न्ह्यब्बया तःगु दु नापं पाःगु लिपि व थी थी चिं छूयलाया विषय 
न्ह्यथनात:गु दु । थुगु पत्रया विषय ब्वतिकापिसं क्वय्‌ न्ह्यथनाकथं थःगु विचा: प्वंकादिल । 
क) मदनसेन वज्जाचार्य : वर्णयात माग्व: बाग्व: धका त:गु दु, आख:यात छु तय्‌गु ? 
ख) माणिकलाल श्रेष्ठ : पृष्ठ ४ य्‌ न्ह्यथनातःगु माग्वःया बः कया जक सः पिज्वइगु अयोगवाह स्वथी दु धयातः गुली 
वैज्ञानिक प्रयोग जूगु तस्सक बांला जू । स्वताया थासय्‌ प्यता तयमा: छायधाःसा ताहाकः कथं च्वय्‌बले थ्व विसर्ग मखु, विसर्ग 
धायम्वा: । संस्कृतया विसर्गयात काय्‌गु खःसा विसर्ग हे खः ताहाकलं कथं च्वय्‌बले विसर्ग धायूम्वाः । 

६. नेपाललिपि दुनेया ल्याःचाः - उपप्रा. पुष्पानन्द शाक्य. 

नेपालभाषा एम. ए. पाठ्यक्रमय्‌ दुथ्याःगु लिपिविज्ञान धका: छगू हे पौ च्वयगु ज्या जूगु खः । नेपाललिपि दुनेया ल्या:चा: 
पूवंक मख, थूर्थें चीहाकलं च्वया लत्या न्हय: हे बियागु खं न्ह्यथसे न्ह्यब्बयादीगु. थुगु पत्रय्‌ प्रचलित लिपि, भुजिंम्व: लिपि व रञ्जना 
लिपिया ल्या:ग्वः न्ह्यथना छगू हे लिपि नं ल्या:ग्व: पाका: च्वय्‌गु चलन दुगु खँ कना: पाःगु ल्याःग्वःनं क्यनादीगु दु । ल्याःग्वःयात 
पाण्डुलिपि सफुती ल्याःग्वःया पःलेसा आखःल्याः (अक्षराङ्ग) कथं नं च्वयात:गु खं न्ह्ययना दसु नं न्हयब्वयादीग दु । थ्व पत्रय्‌ 
ल्याःग्वःया संकेत याइगु थीथी खँग्व: नं न्ह्यथनादीगु दु । गथे कि - 

० - विन्दु, आकाश, व्योम आदि 

१ - इन्दु, चन्द्रमा, नयन. आदि । 

१० - दिशा, आशा, अंगुली आदि । 

छुं नं पाण्डुलिपिया शुरुवातया भिंगु चिंकथं थीथी चिं छयलात:गु व क्वचाःचिं कथं थीथी चिं छयलात:गु दु धकाः छुं चिं दस्‌ 
कयना क्वचायूकातःगु थुगु पत्रया विषयय्‌ क्वय्‌ न्ह्यथनाकथं विचा: प्वंकादिल । | 

क) सुन्दरकष्ण जोशी : ल्या:चा: मधासे ल्या:ग्व: हे धाय्‌ बांला । थन 'बं हवं’ च्वयात:गु ॥७१. 0एड८ खः कि 
wha महाप्राण ख: ? 


७. नेपालभाषाया आधुनिक काव्य प्रवृत्ति - उपप्रा. पूर्ण बहादुर वैद्य 


उपप्रा. पूर्णबहादुर वैद्यजुं नेपालभाषाया आधुनिक काव्य प्रवृत्ति विषयय्‌ पत्रय्‌ आधुनिकताया परिचय बियादिसें नेपालभाषाय्‌ 

आधुनिक कविता गनंनिसें शुरु जुल धेगु खंयात थीथी विद्वानतसें धा:गु धापु नापं न्ह्यथना पाश्चात्य काव्यया आधुनिक स्वापु (सन्दर्भ) यात 
क्यनादीगु दु । विश्वय्‌ जूग॒ थीथी ह्यूपाः, जीवन विसंगति, वर्गभेदया गाः, मनूतयूके ब्वलंगु असन्तोष, कुण्ठा, पलायन, विद्रोह, संघर्ष 
आदिया कारणं जूगु तीव्र बौद्धिक व वैचारिक अनुभूतिया अभिव्यक्ति हे आधुनिक काव्यया व्युत्पत्ति खः धका आधुनिक काव्यया परिभाषा 
बिया: टि. एस. इलियतया कविता नं ब्ह्यन्वयादीगु दु । नेपालभाषाया आधुनिक कविताया शुरुवातया इतिहास प्वलेगु झ्वलय्‌ 'गाजलं दाःगु 
चा' व 'सरासु' मध्ये आधुनिक काव्यया शुरुवात 'सरासु' पाखें जूगु खः थीथी कारण व दसु विया न्ह्यथनादीगु दु । थ्व पत्र न्ह्यब्वयादीम्ह 
च्वमिजुँ नेपालभाषाया छुं छुं आधुनिक कविताया अंश नं न्हयब्वयादीगु दु । थ्व पत्रया विषयय्‌ मुंज्याय्‌ ब्वतिकयादीपिसं थःथःगु विचा: 
प्वंकादिल । 

क) प्रा. माणिकलाल श्रेष्ठ : लेख व शीर्षक मिले मजू । नेपालभाषाया कविताया प्रवृत्ति जक काल धा:साजक मिले जू । 

मखुसा आधुनिक कविताया अर्थ छु ? आधुनिक कविताया विषय आ:तक॑ मतभेद दनि । अंग्रेजी साहित्यय्‌ कविताया शुरुवात 

१८९२ वल । आधुनिक कविता १९१२ य्‌ वःगु खः । नाटकय्‌ २००० वर्षं ययाच्वंगु 'मोडर्न ड्रामा’ १८९८ न्ह्यः, परम्परागत 

खः । १९१२ निसें आ:तक आधुनिक कविताया ई खः । प्रगतिवादी व आधुनिक कविता छगू हे मखु । परम्परागत कवि 

प्रगतिवादी कवि मखु धायूमछिं गथेकि दुर्गालाल श्रेष्ठ । आधुनिक खः तर प्रगतिवादी मखुम्ह कवि आनन्द जोशी खः । थौं 

कविपिसं अन्तर्राष्ट्रिय स्तरं ब्वति कया सिरपा: त्याकल धैगु विषय सन्‌ १९७२ य्‌ कोरियाय्‌ विश्वव्यापि कविता मुंकूबले स्वद्गः 

प्यद्गः कविताय्‌ पूर्ण वैद्यया कविता (७९७६ £75) सर्वप्रथम जूगु खं लुमंके बहःजू । 

ख) रामलोचन झा: चित्तधरया 'देग:', केदारमान व्यथितया 'असमानता' आधुनिक कविता मखुला ? 

ग) डा, सुन्दरकष्ण जोशी : न्हापाया स्वयां आ:या कविता पा: घैगु ला दु तर गुकथं पा: धैगु खं मदु । पाःगु छु धैगु खं 

उल्लेख मदु । शैलीगत भिन्नता मदुगुलिं स्पष्ट मजू । विद्रोह धैगु न्हापाया कविताय्‌ नं दु । शैलीया विषयय्‌ नं थीमा: । विचारधारा 

नं माः, मात्र संघर्ष दयवं आधुनिकता दैगु खःला ? वस्तुगत हिसावं वयाच्वंगु मदु भावनात्मक रुपं जक वयाच्वंगु मदु । शैली 

खुरुरु बनाच्वंगु दु । Line of demarcati0n मदु । । 


घ) प्रेमशान्ति तलाधर : आधुनिक कविता धयागु छु ? धका ला वियादीगु दु । तर नेप्रालभाषा आधुनिक कविताया प्रवृत्ति छु दु 

धका धयात:गु मदु । शिल्पगत रुपं मदु, वैचारिक रुपं जक वियातःगु दु । कविपिनिगु नां बीगु झ्वलय्‌ सत्यभामायागु नां नं 

दुथ्याकेमा:गु । 

ड) चुन्दा वज्राचार्य : नेपालभाषा आधुनिक कविताया प्रवृत्ति पत्रय्‌ वय्‌क:निसें योगेश तकया ना कयादिल । आधुनिक क्षेत्रय्‌ 

दुहाँव:पिं प्रत्येक कविपिन्त म्हसीका वियादिल थ्व छगू त:धंगु खें खः । इन्द्रमालीया कथनय्‌ प्रकाशनया दृष्टिजक स्वयूगु खःसा 

गाजलं दा:गु चा हे न्हापांगु आधुनिक काव्य ख: । 

ब्वति कयादीपिं पाखें वःगु विचा: व सुझावयात लिस: बियादिसे पूर्ण वैद्यजु यौन अराजकताया पलायन प्रवृत्ति नैराश्यता कुण्ठा 

झी आधुनिक कविपिं मेमेगु भाषाया आधुनिक कवितयूके थुकथंयागु प्रवृत्ति दु । नेपाली भाषाय्‌ थें नेपालभाषाया कविपिंके व मदु धैगु 
तुलनात्मक रुपं जक कयनाबीगु कृत: खः । झीसं पलायन जुयाच्वंगु मिं पुनाच्वंगु नुग:या खं - झीसं स्यूसांनिसें मांभाय्‌यात दमन 
यानाच्वंगुया लिच्व:कथं पिज्वइगु खः । प्रेमशान्तिया शिल्पगत मदु धेगु खँय्‌ थुकी दसु बियात:गु कविताय्‌ कविपिनिगु शैलीगत विकासया 
मूल रुपकथं वियागु खः । शैलीगत शिल्पय्‌ वैयक्तिक भिन्नता दुगु खं दु । विषयगत खंय्‌ नं विद्रोह, देशप्रेमयागु खंय, देशप्रेमया ख जक 
च्वयूगु नं आधुनिक खः घैगु जुइमा । राष्ट्रभावना जक मखु अन्तराष्ट्रिय भावनां जा:गु कविता नं आधुनिक खः । 


८. नेपालभाषाया माध्यमिककालया गच्च - डा. चुन्दा वज्राचार्य 


थुगु मुंज्याया दकलय्‌ लिपायागु ज्यापौकथं नेपालभाषा माध्यमिक कालया गद्य शीर्षकगु पत्र डा. चुन्दा वड्धाचार्यजुं 
न्ह्यब्वयादिल । नेपालभाषा एम. ए. न्हापांगु दया थुगु पाठ्यक्रमया नितिं कम सामाग्री जक दुगुली पछिंफतले यक्को सामाग्री दुथ्याका: 

च्वयूगु कृत: याना धका: न्ह्यब्वयादीगु थ्व पत्र ता:लाकेत आशा सफ्‌ कुथि, राष्ट्रिय अभिलेखालय्‌ च्वंगु गद्य साहित्य व नेपालभाषा 
साहित्यया जात: अध्ययन याना उकिया आधारय्‌ च्वयादीगु खं न्ह्यथनादिल । थ्व पौ च्वयागुया निगू उद्देश्य तयादीगु खं प्रष्ट यानादिल । 
१. कक्षाय्‌ वना नेपालभाषाया गद्य गुकथं ब्वंकेगु व २. नेपालभाषा माध्यमिक गद्य साहित्य म्हसीकेगु उद्देश्य तया न्ह्यब्वयादीगु थुगु 
पत्रय्‌ - नेपालभाषा माध्यमिक कालया काल विभाजनकथं न्ह्यब्व:गु माध्यमिक काल ने. सं. ९६७-१०२९ व लिच्व:गु माध्यमिक काल 
ने. सं. १०२९ - १०६१ याना निब्वय बवथला न्ह्यन्व:गु माध्यमिक कालया गद्य साहित्यया धल: नं बियादीगु दु । अथे हे लिच्वःगु 
माध्यमिक कालया गद्य साहित्यय्‌ निष्ठानन्दया ललितविस्तरं नसें कया: धर्मादित्य धमाचार्यया बुद्धधर्म व नेपाली विहारया भूमिका तक 
न्ह्यथना दीगु दु । 
थ्व पत्रया विषयात कया ब्वतिकयादीपिसं प्वंकादीगु विचा: क्वय्‌ न्ह्यथनाकथं दु - 
क) रुदलक्ष्मी श्रेष्ठ : थ्व पत्रय्‌ दकलेसकले धा:गु छु ? थुकी आकर्षित जुइमा:थाय्‌ आकर्षण जुया 


च्वंगु दु । 
ख) प्रेमशान्ति तुलाधर : जगतसुन्दर मल्लया इसपं दएकात:गु बाखंया हशना व विद्याया महत्व सम्बन्धी च्वखंयात नं थुकी 
दुथ्याकेमा: । 
ग) तुलसीलाल सिंह : धर्मादित्यया नेपालभाषा व थ्वया साहित्य दक्वसिबय्‌ न्हापांगु अनुसन्धान पत्र खः । 

न्ह्यब्वःम्ह 

ईश्वरीमैयां श्रेष्ठ 
नेपालभाषा शिक्षक, पाटन संयुक्त क्याम्पस 
यलध्वखा । 


थाक्‌ - भिन्तुना प्रिण्टर्स, च ३-२५१, किलाग:, ये । फोन ल्या: २२२ ६०६ 


